Majileehugai thaareehee dhuvaheh, Enme gina vazeerun eh committee akah vadaigennevee miadhu\nވަޒީރުންގެ މަޖިލީހުގެ މެންބަރުން މިނިވަން މުއައްސަސާތަކުގެ ކޮމިޓީގައި -- ފޮޓޯ: މަޖިލިސް\nމަޖިލީހުގައި ތާރީހީ ދުވަހެއް، އެންމެ ގިނަ ވަޒީރުން ކޮމިޓީއަކަށް ވަޑައިގެންނެވީ މިއަދު\n10 ފެބްރުއަރީ 2020 - 12:48:41\nރައްޔިތުންގެ މަޖިލީހުގައި މިއަދު މިއީ ތާރީހީ ދުވަހެކެވެ. އެގޮތުން މިއަދު މިއީ މަޖިލީހުގެ ވަކި ކޮމިޓީއަކަށް އެންމެ ގިނަ ވަޒީރުން އެއް ދުވަހެއްގައި ހާޒިރުވެވަޑައިގެންނެވި ދުވަހެވެ.\nރައްޔިތުންގެ މަޖިލީހުގެ އިދާރާގައި މިއަދު ހެނދުނު 9:30 ގައި އޮތް މިނިވަން މުއައްސަސާތަކުގެ ކޮމިޓީއަށް 13 ވަޒީރުން ހާޒިރުވެވަޑައިގެންފައިވެ އެވެ.\nރައީސުލްޖުމްހޫރިއްޔާއާއި ނައިބް ރައީސްއާއި ބަންޑާރަނައިބާ އެކު ވަޒީރުންގެ މަޖިލީހުގައި 22 ބޭފުޅުން ތިއްބަވަ އެވެ. ތަފާތު ސަބަބުތަކާ ގުޅިގެން ބަންޑާރަނައިބް އިބްރާހީމް ރިފްއަތުގެ އިތުރުން އެހެން ހަ ވަޒީރަކު މިއަދުގެ ކޮމިޓީ ބައްދަލުވުމަށް ހާޒިރުވެވަޑައިގެންފައެއް ނުވެ އެވެ. އެގޮތުން ކޮމިޓީއަށް ވަޑައިނުގަންނަވަނީ ފޮރިން މިނިސްޓަރު އަބްދުﷲ ޝާހިދާއި، ޑިފެންސް މިނިސްޓަރު މާރިޔާ އަހްމަދު ދީދީއާއި، ޖެންޑާ މިނިސްޓަރު އައިޝަތު މުހައްމަދު ދީދީ އާއި، އެންވަޔަރަންމަންޓް މިނިސްޓަރު ޑރ. ހުސައިން ރަޝީދާއި، އިކޮނޮމިކް މިނިސްޓަރު ފައްޔާޒު އިސްމާއީލްއާއި، ފިޝަރީޒް މިނިސްޓަރު ޒަހާ ވަހީދު އެވެ.\nމިނިވަން މުއައްސަސާތަކުގެ ކޮމިޓީގެ މިއަދުގެ ބައްދަލުވުމަށް ވަޑައިގަތުމަށް ހުރިހާ ވަޒީރުންނަށް ވެސް ދައުވަތު ދެއްވާފައިވެ އެވެ. މިއީ މަޖިލީހުގެ ކޮމިޓީއަކަށް ހުރިހާ ވަޒީރުން ވަޑައިގަތުމަށް ދައުވަތު ދެވުނު ފުރަތަމަ ފަހަރު ކަމަށްވެސް އެނގިފައިވެ އެވެ.\nކޮމިޓީގެ މިބައްދަލުވުމުގައި މައިގަނޑު ގޮތެއްގައި މަޝްވަރާކުރެއްވީ މިނިސްޓްރީތަކުގެ މަސްއޫލިއްޔަތުތައް އަދާކުރުމުގައި ސިވިލް ސާވިސް ކޮމިޝަންގެ އެއްބާރުލުން ލިބެމުންދާ މިންވަރާ ގުޅޭގޮތުންނެވެ.\nވަޒީރުން ކޮމިޓީއަށް ހާޒިރުކުރި އިރު ކޮމިޓީން ގެންދަނީ ސިވިލް ސާވިސް ކޮމިޝަންގެ ބައެއް މައްސަލަތަކާއި އެތަނުގެ ބައެއް މެންބަރުންގެ މައްސަލަތަކެއް ވެސް ބަލަމުންނެވެ. ނަމަވެސް އެއްވެސް މައްސަލައެއްގައި އަދި އެއްވެސް ފިޔަވަޅެއް އަޅާފައެއް ނުވެ އެވެ.\nމަޖިލިސްވަޒީރުންގެ މަޖިލިސްމިނިވަން މުއައްސަސާސިވިލް ސާވިސް ކޮމިޝަން


Bidheysee Que ge massala hallu kuran galolhu dhandah\nބިދޭސީ ކީއޫގެ މައްސަލަ ހައްލުކުރަން ގަލޮޅު ދަނޑަށް\nއިކޮނޮމިކް މިނިސްޓްރީ ދޮށުގައި ގިނަ އަދަދެއްގެ ބިދޭސީން ކިއުގައި -- އަވަސް ފޮޓޯ\nގަވާއިދާ ހިލާފަށް އުޅޭ ބިދޭސީންނަށް އިތުރު ފުރުސަތެއްދީ، އެ މީހުން ރެޖިސްޓަރީ ވާން ސަރުކާރުން ހުޅުވާލި ފުރުސަތުގައި ބިދޭސީން އިކޮނޮމިކް މިނިސްޓްރީގެ ރެގިއުލަރައިޒޭޝަން ޔުނިޓް ދޮށުގައި ކިއުގައި ކޮއްޅަށް ތިބޭ ތިބުން ނިމުމަކަށް ގެނައުމަށް އެކަމަށް ގަލޮޅު ދަނޑު ބޭނުން ކުރަން ނިންމައިފި އެވެ.\nސަރުކާރުން ވަނީ ބިދޭސީންގެ މައްސަލަ ހައްލު ކުރަން "ނެޝަނަލް ޓާސްކްފޯސް އޮން އިޝޫސް ރިލޭޓެޑް ޓު މައިގްރެންޓް ވޯކާސް" ގެ ނަމުގައި ޓާސްކްފޯހެއް އުފައްދާފަ އެވެ. ބިދޭސީންގެ މައްސަލަ ހައްލު ކުރަން އެ ޓާސްކް ފޯސް އިން އެޅި އެއް ފިޔަވަޅަކީ ބަންގްލަދޭޝް އިން ލޭބަރުން ގެނައުން އެއް އަހަރު ދުވަހަށް ސަސްޕެންޑް ކުރުމެވެ. އަދި ގަވާއިދާ ހިލާފަށް އުޅޭ ބިދޭސީން އަލުން ރެޖިސްޓަރީވާން ވަނީ ފުރުސަތު ދީފަ އެވެ.\nޔޫތު މިނިސްޓަރު އަހުމަދު މަހުލޫފު ކުރެއްވި ޓުވީޓެއްގައި ވިދާޅުވީ، ގަވައިދާ ހިލާފަށް އުޅޭ ބިދޭސީން އަލުން ރެޖިސްޓްރީ ކުރުމަށް އެކޮނޮމިކް މިނިސްޓްރީން ހިންގާ ޕްރޮގްރާމްގައި ބިދޭސީން ކިއު ހަދައިގެން ކޮޅަށް ތިބެންޖެހޭ މައްސަލައަށް ނިމުމެއް ގެނައުމަށް އެކޮނޮމިކް މިނިސްޓަރު ފައްޔާޒު އިސްމާއިލާއެކު ގަލޮޅު ދަނޑު މިއަދު ބައްލަވާފައިވާ ކަމަށެވެ. އަދި ވީ އެންމެ އަވަހަކަށް އެކޮނޮމިކް މިނިސްޓްރީގެ ރެގިއުލޭޝަން ޔުނިޓުގެ އެ މަސައްކަތް ގަލޮޅު ދަނޑަށް ބަދަލު ކުރަން ނިންމާފައިވާ ކަމަށެވެ.\nމަހުލޫފު ކުރެއްވި ޓުވީޓް\nއިކޮނޮމިކް މިނިސްޓްރީގެ ރެގިއުލަރައިޒޭޝަން ޔުނިޓް ދޮށަށް މިދިޔަ ބުރާސްފަތި ދުވަހުން ފެށިގެން ގިނަ އަދަދެއްގެ ބިދޭސީން އަންނަނީ ރެޖިސްޓަރީވާން ކޮންމެ ދުވަހަކު ކިޔޫ ހަދަމުންނެވެ. ނަމަވެސް މިނިސްޓްރީން ކޮންމެ ދުވަހަކު ދޫކުރަނީ 150 ނަންބަރެވެ.\nބަންގްލަދޭޝް މިނިސްޓްރީ އޮފް އިކޮނޮމިކް ޑިވެލޮޕްެމަންޓް އަހުމަދު މަހްލޫފު + ފައްޔާޒް އިސްމާއީލް\nމަސައްކަތެއް ނޫނީ ކާނެ އެއްޗެއް ދީ!\nބަންގްލަދޭޝްގެ 837 މީހަކު ފޮނުވާލަނީ\n31،000 ބިދޭސީން ރަޖިސްޓަރީ ވެއްޖެ\nގަވާއިދު ތެރެއަށް ވަންނަން ބިދޭސީންގެ ދިގު ކިއޫއެއް


ޙަޤީޤީ ޙާދިސާ: އަޅުގަނޑުގެ ބޮލުގަ ދޮގުތުހުމަތު އަޅުވައި އިތުރު ކައިވެންޏެއް ކުރިއަ ނުދޭން ފިރިމީހާ ސިހުރު ހެދީމާ ކައިވެނިކުރެވުން ވީއަވަސް!\nސިހުރުހަދާ މީހުން އެނުބައި ޢަމަލުކުރުމަށްފަހު އެއީ ކުރެވުނު މޮޅުކަމެއްކަމަށް ދެކެގެން ވާހަކަދައްކައެވެ. "މިވެނި މީހަކަށް ދެން ކައިވެންޏެއްވެސް ނުކުރެވޭނެ!" ކަމަށްވެސް އެބަ ބުނެއެވެ!\nމިފަދަ ބަސްތައް ބުނާއިރު ސިހުރު ހަދަނީ ކުރިމައްޗަށް އަރަން ނުކެރޭ އެންމެ ބޮޑުފިނޑިންކަން ވެސް ހަމަ ނޭނގެނީހެއްޔެވެ؟ ހިތްވަރުގަދަ، ހިތްވަރުހުރި މީހުން ކަންކަން ކުރާނީ ކުރިމަތީގައެވެ. ފިލައި ހުރެގެނެއް ނޫނެވެ.\nއަދި ކީއްހެއްޔެވެ؟ ކައިވެނި ނުކުރެވޭނެ ގޮތަށް ސިހުރު ހަދާފައި ހުއްޓައި ކައިވެނިކުރެވެނީ މަދަކުން ނޫނެވެ. އަދި އެ ސިހުރު އަނބުރާ އެމީހަކަށް ޖެހެނީވެސް މަދަކުން ނޫނެވެ!\nއަޅުގަނޑުގެ ފިރިމީހާ އަޅުގަނޑުގެމައްޗަށް ކަނޑައެލިގެން ދޮގު ތުހުމަތުތަކެއް ކުރިއެވެ. ލޯބީގެ ގޮތުން އެއްވެސް ގުޅުމެއް ނެތް މީހަކު ދެކެ އަޅުގަނޑު ލޯބިވާކަމަށް ތުހުމަތުކުރިއެވެ. އަދި އޭނާ އާއި އަޅުގަނޑާއި ގުޅުން ކަނޑުވާލަން ބޮޑެތި ސިހުރުތައް ހެދިއެވެ. އަދި އަޅުގަނޑަށް އިތުރު ކައިވެންޏެއް ނުކުރެވޭނެ ގޮތަށްވެސް ބޮޑެތި ސިހުރުތައް ހެދިއެވެ.\nސިހުރުހެދިވަރަކަށް ދިއައީ ގުޅުން ބަދަހިވަމުންނެވެ! ފިރިމީހާ އަށް އޭނާ ހެދި ސިހުރުތައް ކާމިޔާބުވެއްޖެކަން ޔަޤީންކުރެވުމުން އަޅުގަނޑު ވަރިކުރިއެވެ. އަޅުގަނޑު ހެދި ސިހުރުގައި ޖެހުނީއެވެ.\nއަޅުގަނޑަށް ހެދި ސިހުރުތައް އަޅުގަނޑަށް ފެނުނީ ހުވަފެނުގައެވެ. އެހިސާބުން އަޅުގަނޑު މަސައްކަތްކުރީ އަމިއްލައަށް ރުޤްޔާކުރާށެވެ. އެއްވެސް މީހެއްގެ ގާތަކަށްވެސް ނުދަމެވެ. އަމިއްލައަށް ރުޤްޔާކުރަމުން ދުޢާކުރީއެވެ!\nއިތުރަށް އަޅުގަނޑު ހެދި ސިހުރަކީ ފިރިމީހާ ގާތު އެކުވެރިޔާއަށް އެއްޗެތިގޮވަން ފެށުމެވެ. އޭނާގެ ނުބައިވާހަކަ ދެއްކުމެވެ. އެކަންކުރީ އެކުވެރިޔާގެ ކިބައިން ހުއްދަވެސް ނަގައިގެންނެވެ. އަޅުގަނޑު ބުނި އެބަސްތަކުގެ އަޑު އިވެންފެށުމުން އޭނާގެ ސިހުރު ކާމިޔާބުވެއްޖެކަން ޔަޤީންކުރެވި އަވަހަށް ވަރިކުރީއެވެ.\nޙަޤީޤަތަކީ އަޅުގަނޑަކީ ދޮށީ އަނބިކަމަށްވުމުން މުސްކުލިވީއެވެ!4ދަރިންގެ މަންމަ ބާކީކޮށް އެއްލާލަން ބަހަނާއެއް ހޯދީއެވެ!\nފިރިމީހާ އަޅުގަނޑު ވަރިކޮށް ޢިއްދަ ހަމަވި ދުވަހު އެކުވެރިޔާ އަޅުގަނޑު ގާތަށް ހެކިވެރިން ފޮނުވާފައި ބުނީ އެވަރުގެ އަޑެއްކީމާ ރެނދެއް ލައްވާލަން ފެންނަ ކަމަށެވެ. ބޭނުންނަމަ ކައިވެނިކުރަން ރަން ކިޔުމަށެވެ. އަޅުގަނޑުވެސް ހަމައެނިޔަތުގައި ރަންކިޔައި ކައިވެނިކުރީއެވެ. އެހައިތަނަށް އެފަދަ އެއްވެސް ވާހަކައެއްވެސް ދެމީހުންގެ މެދުގައި ދެކެވިފައެއް ނުވާނެއެވެ.\nކައިވެންޏަށް2ވަނަ އަހަރު ކުރީގެ ފިރިމީހާއަށް ކޮންމެވެސް ބައްޔެއް ޖެހި ހިނގައި ނޫޅެވޭވަރުވުމުން ކޮންމެވެސް އެއްޗެއް ހިތަށް އަރައިގެން މާފަށް އެދުނެވެ. އަދި އަލުން އޭނާ އާއި ކައިވެނިކޮށްފިނަމަ ގޯތިން ބައެއް ދޭންވެސް ބުންޏެވެ.\nޖަވާބުގައި އަޅުގަނޑު ބުނީމެވެ. "ތިއަ ހަދަނީ އަނެއް ސިހުރެވެ! މާފަށް އެދުމުން މާފުކޮށްފީމެވެ. ނަމަވެސް ތިއަ ހެދި ސިހުރަކު ނުޖެހޭނަމެވެ. އިތުރު ސިހުރެއް ހަދައިގެން ގަދަނުވެ އެނދުގައި ތިއަ އޮންނަނީ ކީއްކުރަންހެއްޔެވެ؟ ސިހުރު ހަދައިދިން މީހާ މަރުވީހެއްޔެވެ؟"\nމިއަދުނޫހުގެ ކިޔުންތެރިންނޭވެ! މާތް ﷲ އަށް ބިރު ނުގަންނަ ނުބައި ނުލަފާ، ޝަރީކުކުރަންވެސް ފަސްނުޖެހޭ ޖައްބާރުން ސިހުރު ހަދާނެއެވެ! ބިރުނުގަންނާށެވެ! އެފަދަ ކަމަކަށް ޝައްކުކުރެވިއްޖެނަމަ އަވަހަށް އަމިއްލައަށް ނަމަވެސް ރުޤްޔާ ކުރާށެވެ! ދަމުނަމާދުކޮށް ދުޢާކުރާށެވެ! ހުރިހާ ކަންކަން އެންމެ މޮޅަށް ދެނެވޮޑިގެންވާ، ހުރިހާ ބާރުތަކެއް ލިބިވޮޑިގެންވާ މާތް ﷲ ހިންމަވައިދެއްވަވާނެތެވެ! އިން ޝާ ﷲ\n- ޚަދީޖާ ފަހީމް / މިއަދުނޫހުގެ ކިޔުންތެރިއެއް


ވަންޕްލަސް9ޑިޒައިންކުރަނީ – ކޯޑް ނަމަކީ "ލެމަނޭޑް" |\nވަންޕްލަސް9ޑިޒައިންކުރަނީ – ކޯޑް ނަމަކީ "ލެމަނޭޑް"\nވަންޕްލަސް 8ޓީ އަދި ކިރިޔާ ވިއްކަންފެށީ އެވެ. ދެން އޮތީ ވަންޕްލަސް9އެވެ. މި ފޯނާ ބޭހޭ ގޮތުން ޓްވީޓާގައި އެބަ މަޝްވަރާކުރެވެ އެވެ. ފޯނުގެ ޑިޒަނާ މެދު އެވެ. ބޭނުންކުރާ ޕްރޮސެސާ، ސްޓޯރޭޖް، ސްކްރީން އަދި މޮމެރީއާ ބެހޭ ގޮތުންނެވެ. މި ހުރިހާ ކަމަށް ވުރެ މީހުންގެ ސަމާލުކަށް މި ވަގުތު ހުއްޓިފައި ވަނީ، ޑިޒައިން މަރުހަލާގައި ފޯނަށް ދީގެން އުޅޭ ކޯޑް ނަން – ލެމަނޭޑް އަށެވެ.\nވަންޕްލަސް 9، އަންނަ އަހަރު ކުރީކޮޅު ނެރޭނެ އެވެ. ކޮރޯނާވައިރަހާ ހެދި ކުންފުންޏަށް ދަތިތަކެއް ކުރިމަތިވި ނަމަ، ތަންކޮޅެއް ލަސްވެދާނެ އެވެ. އެހެން ނަމަވެސް، ވަންޕްލަސް ކުންފުނީގައި ހިނގާ ކަންތައްތައް ދަންނަ މީހުން ވެސް ބުނަނީ، އަހަރުގެ ފުރަތަމަ ކުއާޓަރުގައި ފޯނު ނެރޭނެ ކަމަށެވެ.\nވަންޕްލަސް ކޮމިއުނިޓީ ތެރޭގައި "ލެމަނޭޑް" ބޭނުންކުރެވޭތާ ދުވަސްކޮޅެއް ވެއްޖެ އެވެ. ލެމަނޭޑްގެ ފަހަތަށް އެހެން ލަފުޒުތަކެއް އިތުރުކޮށްގެން ވެސް ވާހަކަތަކެއް ވަނީ ދެކެވިފަ އެވެ. ވަންޕްލަސް9– ލެމަނޭޑަކީ ހަގީގަތުގައި ކޮބައިކަން އާންމުންނަށް ނޭނގުނު ނަމަވެސް، މިއީ ވެސް އަނގަތަޅާލަން ރަނގަޅު މައުލޫއެކެވެ.\nލެމަނޭޑް އަކީ ކަރުހިތްކައިގެންފައި ހުންނައިރު، އެހެން އެއްޗަކަަށް ވުރެ އެދެވޭ އެއްޗެކެވެ. ލެމަނޭޑްގައި އެކި މީހުންނަށް އެކި ރަހަލީ ނަމަވެސް، މެންދުރުގެ ކެއުމާ އެކު ވެސް ބައެއް މީހުން ލެމަނޭޑް އިޚްތިޔާރުކުރެ އެވެ. ސްމާޓްފޯނަކަށް ވަނަމެއް ގޮތުގައި "ލެމަނޭޑް" ކިޔުމުން ދޭހަކުރެވެނީ، ލެމަނޭޑެއް ބޯލުމުން ކަރުގެރެ އަށް ވާ ގޮތެވެ. ލެމަނޭޑްގެ ފިނިން ކަރުތެރެ ތެތްކޮށްލައި، ހަށިގަނޑުގެ ހޫނުކަން ކެނޑިގެން ދާއިރު، ލިއްބައިދޭ އަރާމައި ހަމަޖެހުމެވެ.\nވަންޕްލަސް9– ލެމަނޭޑް، ޓްވީޓާގައި ފެތުރެމުންދާ ފޮޓޯގަނޑުން ދޭހަވަނީ މިއީ ދާރަ ތުނި ފޯނެއް ކަމެވެ. ސްކްރީންގެ އަރިމަތި ލަންބާލައި، އަތަށް އޮމާން ފޯނެއް ކަމެވެ. ތުނި އަދި އެހައި ލުއި ފޯނެއް ކަމެވެ. ދުލާއި ކަރުތެރެ އަށް ލެމަނޭޑުން ލިއްބައިދޭ އަރާމު، ފޯނުގައި އަތްޖައްސާމުން އަތްތިލަ އަށް ލިއްބައިދޭނެ ކަމެވެ.\nއިންޓަރނެޓާއި ވިސްނުން ތޫނު ފޯނަށްފަހު ކުރިމަގުގެ ފަންނިއްޔާތުން އަންނާނީ ކޮން ކަހަލަ ބަދަލުތަކެއްބާ!\nއެމެރިކާގެ ދުއިސައްތައެއްހާ ކުންފުންޏަކަށް ސައިބަރާނީ ޙަމަލާތަކެއް\n2020ގެ އެންމެ މޮޅު އީޖާދުތައް\nޑިސެމްބަރ 27, 2020\nރާސްބެރީ ޕައި 400 – ކީބޯޑެއްގައި ކޮމްޕިޔުޓަރެއް\nނޮވެމްބަރ 3, 2020


Molhuvee aharemen, hamalaa thah huttaalee dhushmanu test kuran: Abu Obaida - vNews.mv\nމުޖާހިދުންގެ ގުޅިފައިވާ އޮޕަރޭޝަންގެ ތަރުޖަމާނު އަބޫ އުބައިދާ:\nމޮޅުވީ އަހަރެމެން، ހަމަލާތައް ހުއްޓާލަން އެއްބަސްވީ ދުޝްމަނު ޓެސްޓްކުރަން: މުޖާހިދުން\nސައިފް އަޒްހަރު 21 May 2021, 06:18\nޣައްޒާގެ މުޖާހިދުންގެ ހުރިހާ ޖަމާއަތްތައް ގުޅިގެން ދުޝްމަން އިސްރާއީލާ ދެކޮޅަށް ހަނގުރާމަ ކުރަމުންދިޔައީ ގުދުސްގެ ދިފާއުގައި ކަމަށާއި، އެހެންކަމުން މި ހަނގުރާމައިގައި ނަސްރު ލިބުނީ މުޖާހިދުންނަށް ކަމަށް، އިސްރާއީލާ ދެކޮޅަށް ހިންގި ގުޅިފައިވާ އޮޕަރޭޝަންގެ ތަރުޖަމާނު އަދި އަލް-ޣައްސާމް ބްރިގޭޑުގެ ތަރުޖަމާނު އަބޫ އުބައިދާ ވިދާޅުވެއްޖެއެވެ.\nޣައްޒާއަށް ދެމުންގެންދިޔަ ހަމަލާތައް ހުއްޓާލަން އިސްރާއީލުން އެއްބަސްވުމާ ގުޅިގެން، ނޫސްވެރިންނަށް މައުލޫމާތު ދެއްވަމުން އަބޫ އުބައިދާ ވިދާޅުވީ، މުޖާހިދުންގެ ޖަމާއަތްތަކުން ހަނގުރާމަ ފެށީ ގުދުސްގެ ދިފާއުގައި ކަމަށާއި، މުޖާހިދުންގެ ބުރަ މަސައްކަތާއި، ހިތްވަރުން ފަލަސްތީނުގެ ކުޑަކުދިންނާއި އާންމުން މަރައި ޝަހީދު ކުރަމުންދިޔަ އިސްތިއުމާރީ ބާރު ބަލިކުރެވިއްޖެ ކަމަށެވެ.\nއަބޫ އުބައިދާ ވިދާޅުވީ، މުޖާހިދުންގެ ޖަމާއަތްތަކުން ހަމަލާތައް ހުއްޓާލަން އެއްބަސްވީ، ދުޝްމަނު އިސްރާއީލު ޓެސްޓުކުރަން ކަމަށެވެ.\nއޭނާ ވިދާޅުވީ، އިސްރާއީލުގެ އެއްކޮޅުން އަނެއްކޮޅަށް ހަމަލާތައް ދިނުމަށް މުޖާހިދުން ތިބީ ތައްޔާރުވެގެން ކަމަށެވެ.\nހަމަލާތައް ހުއްޓާލަން އިސްރާއީލުންވި އެއްބަސްވުމަށް އަމަލުކުރަނީ ކިހާވަރަކަށްތޯ ބަލާނެ ކަމަށާއި، މިސައިލްތައް ހުރީ ތައްޔާރީ ހާލަތުގައި ކަމަށްވެސް ތަރުޖަމާނު އަބޫ އުބައިދާ ވިދާޅުވިއެވެ.\nހަމަލާތައް ހުއްޓާލަން އެއްބަސްވުމަށްފަހު، މީގެ ކުރީގެ ފަހަރުތަކުގައި އިސްރާއީލުން އެއްބަސްވުމާ ކިތަންމެ ފަހަރަކު ޚިލާފްވެފައި ވެއެވެ.\nމިފަހަރު ހަމަލާތައް ހުއްޓާލަން އެއްބަސްވި ވަގުތު ޖެހުމުގެ މިނެޓްތަކެއް ކުރިންވެސް އިސްރާއީލުންވަނީ ޣައްޒާގެ މެދުތެރެއަށް ބޮން އަޅާފައެވެ. ރައްދުގައި އިސްރާއީލާ ދިމާއަށް ދިޔައީ މިސައިލްތަކެވެ.\nހަމަލާތައް ހުއްޓާލުމުގެ އެއްބަސްވުމަށް ފަލަސްތީނު ގަޑިން މެންދަމު 2:00 ގައި ވަނީ އަމަލުކުރަން ފަށާފައެވެ. މަސްރަހް އަދިވެސް އޮތީ ނުތަނަވަސް ކޮށެވެ.\nއެހެން ނަމަވެސް، ޣައްޒާއާއި، ފަލަސްތީނުގެ އެހެން ރަށްތަކުގެ މަގުތަކަށް އާންމުން ނުކުމެ އުފާފާޅުރަމުން އެބަގެންދެއެވެ. ޣައްޒާގެ މިސްކިތްތަކުގެ ލައުޑް ސްޕީކަރުތަކުން ދަނީ ކެނޑިނޭޅި ތަކުބީރުގެ އަޑު އިވެމުންނެވެ.\nއިސްރާއީލުން ޣައްޒާއަށް ބޮންއަޅަން ފެށީ، އިސްރާއީލު ފުލުހުން އިރުމަތީ ގުދުސްގައި ހުންނަ މަސްޖިދުލް އަގްސާއަށް ފޮނުވައި، މިސްކިތަށާއި، މިސްކިތުގައި ނަމާދަށް ތިބޭ މީހުންނަށް ހަމަލާދޭން ފެށުމުން މިސްކިތް ސަރަހައްދުން ފުލުހުން ދުރަށް ގެންދަން ހަމާސްއިން އިސްރާއީލަށް ދިން މުހުލަތު ހަމަވިއިރުވެސް އެކަން ނުކުރުމުން، ޣައްޒާގެ ތެރެއިން އިސްރާއީލަށް3ރޮކެޓް ފޮނުވާލުމުންނެވެ.\nއިސްރާއީލުން ބުނީ، ޣައްޒާއަށް ބޮން އަޅަންފެށީ ރޮކެޓް ހަމަލާތައް ދިނުމުން ރައްދުގައި ކަމަށެވެ.\nނަމަވެސް، ދެން ފެނިގެންދިޔައީ، ޣައްޒާގެ އެތައް އިމާރާތަކާއި، އާންމުންގެ ގެތަކާއި، ސިނާއީ މަސައްކަތުގެ ތަންތަނާއި، ދަނޑުބިންތަކަށް ހަމަލާތައް ދޭން ފެށިތަނެވެ. އެ ހަމަލާތަކުގައި ކުޑަކުދިންނާއި، އަންހެނުންނާއި، އުމުރުން ދުވަސްވީ މީހުންނާއި އާންމު އެތައްބަޔަކު ޝަހީދުވާން ފެށިއެވެ.\nރައްދުގައި، ޣައްޒާގެ ޖަމާއަތްތައް ގުޅިގެން އިސްރާއީލަށް ދޭންފެށި ހަމަލާތައްވެސް ވަރަށް ވަރުގަދަ ކުރިއެވެ. އެގޮތުން، އެންމެ ޒަމާނީ ރޮކެޓާއި، މިސައިލާއި، އާރްޕީޖީ ބޮމުންވެސް އިސްރާއީލަށް ހަމަލާތައް ދޭން ފެށިއެވެ.\nއިސްރާއީލުން ވަރުގަދަ ހަމަލާތަކެއް ދެމުންދިޔަ އިރުވެސް، މުޖާހިދުންގެ ޖަމާއަތްތަކުން އިސްރާއީލަށް ވަރުގަދަ ރައްދު ހަމަލާތައްދީ، ބޮޑެތި އެތައް އެތައް ގެއްލުންތައް ދެމުންދިޔަ ދިއުމަކީ އިސްރާއީލަށް ސިހުން ގެނުވި ހަމަލާތަކެއްކަން މިހާރުދަނީ ހާމަވަމުންނެވެ.\nމުޖާހިދުންގެ ޖަމާއަތްތަކުގެ ބިންގަރާސްތައް ފުނޑުފުނޑުކޮށް، އެމީހުންގެ އަޑުވެސް ޣައްޒާއިން މުޅިން ކަނޑާލާފައިނޫނީ ހަމަލާތައް ހުއްޓާނުލާނެ ކަމަށް ބުނަމުންދިޔަ ނަތަންޔާހޫއަށް ވީގޮތް ނިކަން ދެކިބަލާށެވެ.\nއަޅުގަނޑުމެން ރައްތަކުގައި ތިބޭމީހުންނަށް ޚަބަރުތައް ގެނެސް ދެއްވާތީ ވަރައްބޮޑައް ޝުކުރު ދަންނަވަން


"ހާތީ މޭރާ ސާތީ" ގެ ޕޯސްޓަރެއް.\n14 ފެބުރުއަރީ 2020 - 08:28\nދެ އަހަރު ދުވަހުގެ މެދުކެނޑުމަކަށް ފަހު އެކްޓަރު އިރްފާން ޚާން އެނބުރި ބޮޑު ސްކްރީނަށް އަންނަ ފިލްމު "އަނގްރޭޒީ މީޑިއަމް" ގެ ޓްރެއިލާ ދައްކާލައި އެވެ.\nއަންނަ މަހުގެ 20 ގައި ގެނެސްދޭ މި ފިލްމަކީ 2017 ގައި ގެނެސްދިން އިރްފާންގެ "ހިންދީ މީޑިއަމް" ގެ ދެވަނަ ބައެވެ. މި ފަހަރު ހޯމީ އަދަޖާނިއާ ޑައިރެކްޓްކޮށްފައިވާ ފިލްމުން ފެންނާނެ ކާސްޓުންގެ ތެރޭގައި ކަރީނާ ކަޕޫރާއި ރާދިކާ މަދަން އާއި ރަންވީރު ޝޯރޭ އާއި ދީޕަލް ދޮބްރާޔިލް ފަދަ ތަރިން ހިމެނެ އެވެ.\n"އަނގްރޭޒީ މީޑިއަމް" ގެ މަންޒަރުތައް ނަގާފައި ވަނީ އިންޑިއާ އިން އިނގިރޭސިވިލާތުގަ އެވެ.\n"ޗަލާންގް" ގެ ތާރީހު އަނެއްކާ ވެސް ބަދަލުވެއްޖެ\nރިލީޒްކުރާ ތާރީހު އެކި ފަހަރުމަތިން ބަދަލުވަމުން ގޮސް ހެންސެލް މެހެތާ ޑައިރެކްޓްކޮށްފައިވާ ސޯޝަލް ކޮމެޑީ "ޗަލާންގް" ގެނެސްދޭ އާ ތާރީހާ އެކު ފިލްމުގެ އާ ޕޯސްޓަރެއް ވެސް ދައްކާލައިފި އެވެ.\nToh Masterji Khilayenge Garmi Ki Chhuttiyon Mein! Exams Ke Liye Best of Luck! @ChhalaangFilm @RajkummarRao @NushratBharucha @mehtahansal @ajaydevgn @luv_ranjan @gargankur pic.twitter.com/KsTED2J6VL\nރާޖްކުމާރު ރާއޯ އާއި ނުޝްރަތު ބަރޫޗާ ލީޑް ރޯލް ކުޅެފައިވާ ފިލްމު މިހާރު ސިނަމާތަކަށް ގެންނަން ނިންމާފައި ވަނީ ޖޫން މަހުގެ 12 ގަ އެވެ. "ޗަލާންގް" ގެ ތާރީހަށް ގެނައި ބަދަލުތާ އެކު ކުރިން މި ފިލްމު ރިލީޒްކުރަން އޮތީ އަންނަ މަހުގެ 13 ގަ އެވެ.\nމި ފިލްމަކީ އަޖޭ ދޭވްގަނާއި ބުޝަން ކުމާރުގެ ޓީ ސީރީޒާއި ލަވް ރަންޖަންގެ ލަވް ފިލްމްސް ގުޅިގެން ހަދާފައިވާ ފިލްމެކެވެ.\n"ބޫތު" ގެ ލަވައެއް\nމި މަހުގެ 21 ގައި ރިލީޒްކުރާ ކަރަން ޖޯހަރްގެ ދަރުމާ ޕްރޮޑަކްޝަންގެ ބިރުވެރި ފިލްމު "ބޫތު: ޕާޓް ވަން-ހޯންޓެޑް ޝިޕް" ގެ ލަވައެއް ދައްކާލައިފި އެވެ.\nވިކީ ކޯޝަލާއި ބޫމީ ޕެޑްނޭކަރް ފެނިގެންދާ ލަވައިގެ ނަމަކީ "ޗައްނާ ވޭ" އެވެ. މީގެ މިއުޒިކާއި ޅެން އާޚިލް ސަޗްދޭވާ ހަދާފައިވާ އިރު، ލަވަ ކިޔާފައި ވަނީ އޭނާ އާއި މަންޝީލް ގުޖްރާލެވެ.\n"ބޫތު" އަކީ ވިކީ އާއި ބޫމީގެ ޖޯޑު އެކީގައި ފެނިގެންދާ ފުރަތަމަ ފިލްމެވެ. އަދި މިއީ ދަރުމާ އިން މި އަހަރު ގެނެސްދޭ ފުރަތަމަ ފިލްމު ވެސް މެ އެވެ.\n"ހާތީ މޭރާ ސާތީ" ގެ ޓީޒާއެއް\n"ބާހްބަލީ" ގެ ފިލްމުތަކުގައި ވަރަށް ވަރުގަދަ ހަށިގަނޑެއް ދައްކައިލި އެކްޓަރު ރާނާ ދަގޫބަތީ ވަރަށް ނިކަމެތި އަނަރޫފަ ހަށިގަނޑަކާ އެކު ފެނިގެންދާ އެޑްވެންޗަ ފިލްމު "ހާތީ މޭރާ ސާތީ" ގެ ޓީޒާއެެއް ދައްކާލައިފި އެވެ.\nއެތަކާއި އިންސާނަކާ އޮންނަ ގުޅުން ދައްކުވައިދޭ މި ފިލްމުގެ ކާސްޓުންގެ ތެރޭގައި ޕުލްކިތު ސަމްރާޓާއި ޝްރިޔާ ޕޮލްގާއޯންކަރް، ޒޯޔާ ހުސައިން އަދި ވިޝްނޫ ވިޝާލް ހިމެނެ އެވެ.\nއެޕްރީލް މަހުގެ2ގައި ސިނަމާތަކަށް ގެންނަ "ހާތީ މޭރާ ސާތީ" ގެ ޑައިރެކްޓަރަކީ ޕްރަބޫ ސޮލޮމަން އެވެ. މި ފިލްމު ހިންދީ، ތެލެގޫ އަދި ތަމަޅަ ބަހުން ގެނެސްދޭނެ އެވެ.\nއިތުރު ލިޔުންތައް ބޮލީވުޑް ޓްރެއިލާ ކަރީނާ ކަޕޫރު އަޖޭ ދޭވްގަން


Kotarin gina adhadhehge faidhigu makunu feni shokeh\nއޮސްޓްރޭލިޔާ މީހެއްގެ ދަރިފުޅު ނިދާ ކޮޓަރީގައި އުޅުނު ގިނަ އަދަދެއްގެ ފައިދިގު މަކުނު\nކުޑަ އަންހެން ދަރިފުޅެއްގެ ނިދާ ކޮޓަރީގެ ފަންގިފިލާ އިން ފަޅައިގެން ގޮސްފައިވާ ތަނަކުން ކޮޓަރީގެ ހުދު ފާރަށް ފައިބައިގެން އުޅޭ ގިނަ އަދަދެއްގެ ފައިދިގު މަކުނުތަކެއް ފެނިފައި މަންމައަކަށް ބޮޑު ޝޮކެއް ލިބިއްޖެ އެވެ.\nމި މަކުނުތައް އެ ކޮޓަރީގެ ކުޑަދޮރެއްގެ ވަށައިގެން ޖަމާވެފައި ތިބިތަން ފެންނަ ފޮޓޯތަކާއި ވީޑިއޯ މިހާރު ސޯޝަލް މީޑިއާގައި ވައިރަލް ވެފައި ވެއެވެ. އެ ފޮޓޯތަކުން ފެންނަނީ ހަންޓްސްމޭން ސްޕައިޑާ ކިޔާ ވައްތަރުގެ ކުދިކުދި ފައިދިގު މަކުނުތަކުގެ އެތައް ޑަޒަން އެއްޗެއް އެ ކުޑަދޮރުގެ ތޭރިތަކުގެ ދޭތެރޭގައި ތިއްބަ އެވެ.\nމި ރިޕޯޓުގައިވާ ގޮތުން ހަންޓްސްމޭން ސްޕައިޑާ އަކީ ވަރަށް ބޮޑެތިވާ ނަމަވެސް އިންސާނުންނަށް އޭގެ ގެއްލުން ވަރަށް ކުޑަ އެއްޗެކެވެ. މިސޮރުމެން ފަޔެއްގައި 12 އިންޗި ހުންނަ ވަރަށް ވެސް ބޮޑެތިވާ ކަމަށް ވެއެވެ. މިސޮރުމެން އާންމުކޮށް ކައި އުޅެނީ ގޭގޭގައި އުޅޭ ކުދިކުދި ހޯނު ފަދަ އެއްޗިއްސެވެ.\nމި ވީޑިއޯގައި އެ ކުއްޖާގެ މަންމަ ކުއްޖާގެ ކޮޓަރިއަށް ގޮސް ފައިދިގުމަކުނުތައް ފެނިގެން އެކަމާ ހައިރާން ވެގެން ކުޑަ އަންހެންކުއްޖާ ކައިރީ އެ ވާހަކަ ދައްކާ އަޑު އިވެ އެވެ. އަދި ކުޑަ ކުއްޖާ ވެސް މަންމަ ކައިރީ އެ މަކުނުތަކުގެ ވާހަކަ އަހާ އަޑު އިވެ އެވެ.\nއަދި އެމީހުން އެ ގެއިން އެހެން ގެއަކަށް ދާންވީ ބާއޭ ނުވަތަ ގެ އެއްކޮށް އަންދާލަންވީ ބާއޭ ކުއްޖާގެ މަންމަ ވަރަށް ކަންބޮޑުވެފައި ހުރެގެން އެ ކުއްޖާ ކައިރީ ބުނާ އަޑު އިވެ އެވެ.\nއޮސްޓްރޭލިޔާގައި ހިނގި މި ހާދިސާގެ މަންޒަރުތައް ވީޑިއޯކުރީ އަންހެންމީހާގެ އެކުވެރިއެކެވެ. އެ މަންޒަރުތަކުގެ ވީޑިއޯ އާއި ފޮޓޯ ޝެއާ ކުރަމުން ޕެޓީ އާރް ނަމަކަށް ކިޔާ މީހާ ބުނެފައިވަނީ މިއީ ސިޑްނީގައި ދިރިއުޅޭ އޭނާގެ އެކުވެރިޔަކަށް ހަގީގަތުގައި ވެސް ދިމާވި ކަމެކެވެ.


Black Adam" - Varah avahah nukunnany" - TrendingRED\n20 މޭ 2017 - 12:43\nފިލްމީ ތަރި ޑްވޭން ޖޯންސަން އުފައްދާ ފިލްމް "ބްލެކް އެޑަމް" އުއްމީދުކުރި ވަރަށް ވުރެ އަވަހަށް ނުކުމެދާނެ ކަމަށް އިޝާރާތެއް ކޮށްފިއެވެ. އަދި އޭނާ އަދާ ކުރާ ރޯލަކީ ސުޕާމޭން (ހެންރީ ކެވިލް) އާއި ތަޅާ ރޯލް އެއް ކަމަށްވެއެވެ.\nފާސްޓް އެންޑް ފިއުރިއަސްގެ މި އެކްޓަރު މި ފިލްމްގައި ހަރަކާތްތެރި ވާނީ ނުބައި މީހެއް އަދި ރަނގަޅު މީހުންނާ ވަރަށް ދުރު މީހެއްގެ ގޮތުގައެވެ. އަދި އޮންލައިން ޕޯޓަލް އަކުން ރިޕޯޓް ކުރާ ގޮތުގައި "ޑީސީ އެކްސްޓެންޑެޑް ޔުނިވާސް" ގެ ފިލްމެއްގައި މީނާ ވަރަށް އަވަހަށް ތަޢާރަފު ކުރެވިގެންދާނެއެވެ.\n"މިއީ ޔަޤީނުން ވެސް ވާނެ ކަމެއް! ޖިއޮފް ޖޯންސް އާއި ޑީސީގެ އެންމެންނާ ވެސް ވާހަކަ ދައްކާ ނިމިއްޖެ. މިއީ ވަރަށް ވެސް ހިތްގައިމު ވަގުތެއް ޑީސީ ގެ އެންމެންނަށްވެސް. ސަބަބަކީ އެމީހުން ޑީސީ އުފައްދަމުން އެ އަންނަނީ ވަރަށް ވެސް ފުރިހަމައަށް." ޖޯންސަން ވާހަކަ ދައްކަމުން ބުނެފައިވެއެވެ.\nފެންޑެންގޯ އަށް މަޢުލޫމާތު ދެމުން ޖޯންސަން ބުނެފައިވާ ގޮތުގައި އޭނާ އެންމެންނަށްވެސް "ބްލެކް އެޑަމް" ފިލްމްގެ ހާމަ ނުކުރެވޭނެ ކަމެއް އެބަ އޮތް ކަމަށާއި އެއީ މީހުން ހައިރާން ކޮއްލުވަން ކަމަށް ބުނެފައިވެއެވެ. އަދި ސުޕާމޭން އާ ސްކްރީނުން ބައްދަލު ވާނެ ކަމަށް ވެސް އިޝާރާތެއް ވަނީ ކޮށްފައެވެ.\nޖޯންސަން ދެން ފެނިގެންދާނީ މި މަހު ނުކުންނަން އުޅޭ ރީބޫޓް އޮފް ބޭވޮޗް ފިލްމުން ޒެކް އެފްރޮން އާއި އެކުއެވެ.


Maadhamaa akee fahu roadha, Eid akee aadheetha dhuvas | Mihaaru\nމިދިޔަ އަހަރުގެ ޝައްވާލް މަހުގެ ހަނދު ސާބިތު ކުރުމަށް ބޭއްވި ބައްދަލުވުމުގައި އިސްލާމިކް މިނިސްޓަރު ޑރ. އަހުމަދު ޒާހިރު ރިޔާސަތު ބަލަހައްޓަވަނީ.---ފައިލް ފޮޓޯ: މިހާރު\nމާދަމާ އަކީ ފަހު ރޯދަ، އީދު ވާނީ އާދިއްތަ ދުވަހަށް\n22 މެއި 2020 - 20:555comments\nޝައްވާލު މަހުގެ ހަނދު ސާބިތުކުރުމާ ބެހޭ ގަރާރުގައި އިސްލާމިކް މިނިސްޓަރު ޑރ. އަހުމަދު ޒާހިރު ވިދާޅުވީ، އީދު ދުވަހަކީ އާދިއްތަ ދުވަސް ކަމަށް ކަނޑައެޅީ މިއަދުގެ އިރުއޮއްސުމަށް ފަހު، ރާއްޖޭގެ އެއްވެސް ތަނަކަށް ހަނދު ސާބިތު ކުރެވިފައި ނުވާތީ ކަމަށެވެ. އިސްލާމީ އެއްވެސް ގައުމަކަށް ވެސް ޝައްވާލް މަހުގެ ހަނދު ސާބިތު ނުވާ ކަމަށް ގަރާރުގައި ވެ އެވެ.\n"މާތް ﷲ އަޅުގަނޑުމެން ހިފި ރޯދަ އާއި މި ބަރަކާތްތެރި މައްސަރުގައި ކުރި ހެޔޮ އަމަލު ގަބޫލު ކުރައްވައި އަޅުގަނޑުމެންގެ ފާފަ ފުއްސަވާށި އެވެ. އަދި ރަމަޟާން މަހަށް ފަހު ވެސް ހެޔޮ އަމަލުކުރުން މަތީ ދެމިތިބުމުގެ ތައުފީގު އަޅުގަނޑުމެންނަށް ދެއްވާށި އެވެ،" ގަރާރު ނިންމައިލައްވަމުން މިނިސްޓަރު ވިދާޅުވި އެވެ.\nއާދިއްތަ ދުވަހަކީ މި އަހަރުގެ ފިތުރު އީދު ދުވަސް ކަމަށް ކަނޑައެޅިއިރު، ރާއްޖެ މިހާރު ނުރައްކާތެރި ކޮވިޑް-19 ގެ ނުރައްކާތެރި ހާލަތުގަ އެވެ. ރާއްޖޭގެ ހުރިހާ މިސްކިިތްތަކުގައި ޖަމާއަތުގައި ނަމާދުކުރުން މެދުކަނޑާލާފައި އޮންނަތާ މަހަކަށް ވުރެ ގިނަ ދުވަސް ފަހުން މިހާރު ވަނީ 25 މިސްކިތެއް ފިޔަވައި އެހެން ހުރިހާ މިސްކިތެއްގައި ނަމާދު ކުރުމުގެ ހުއްދަ ސަރުކާރުން ދީފަ އެވެ. އެއީ ކޮވިޑް-19 އާ ގުޅިގެން ލޮކްޑައުން ނުވަތަ މޮނިޓަރިންގެ ހާލަތުގައި ނެތް ރަށްރަށެވެ.\nއިތުރު ލިޔުންތައް އީދު އިސްލާމިކް މިނިސްޓްރީ ފިތުރު އީދު ހަނދު ޑރ. އަހުމަދު ޒާހިރު، އިސްލާމިކް މިނިސްޓަރު ރޯދަމަސް 2020\nރޯދައިގެ އެންމެ އަގުހުރި ޣަނީމާ: ތަޤުވާ އާއި ތަޒުކިޔާ


ޓީއެފްޖީ ގާލަރ ރަން މިއަހަރުވެސް...\nޓޯޓަލް ފިޓްނެސް ގްރޫޕް (ޓީއެފްޖީ) އިން ފައިބެއަހަރު ބޭއްވި ގާލަރ ރަން (ކަލަރ ރަން) މިއަހަރުވެސް އޮންނާނެކަމަށް ޓީއެފްޖީ އިން ބުނެފިއެވެ.\nޓީއެފްޖީ އިން ބުނީ މި ދުވުން މިއަހަރުވެސް އޮންނާނީ މި ޖުލައި މަހުގެ 26 ވާ ބްރާސްފަތި ދުވަހު ހުޅުމާލޭގައި ކަމަށެވެ. އަދި ދުވުން އޮންނާނީ ހެނދުނު ކަމަށެވެ.\nކޮންމެ އަހަރެއްގެވެސް ރާއްޖޭގެ މިނިވަންދުވަހާއި ގުޅުވައިގެން އެ ކުންފުނިން ބާއްވާ މި ދުވުމަކީ ތަފާތު އެކިކަންކަން ސެލެބްރޭޓްކުރަން ފަންރަންއެއްގެ ގޮތުގައި ދުނިޔޭގެ ގިނަ ޤައުމުތަކެއްގައި ބާއްވާ ދުވުމެކެވެ.\nފައިބެއަހަރެކޭ އެއްގޮތަށް މިއަހަރުގެ ދުވުމުގައިވެސް ބައިވެރިވުމަށް ފީއެއް ނަގާ އިރު، މިއަހަރު ދައްކަން ޖެހެނީ 450 ރުފިޔާ އެވެ. އަދި ރާއްޖޭގެ މިނިވަންދުވަސްކަމަށްވާ މިމަހުގެ 26 ވާ ބްރާސްފަތި ދުވަހު ހެނދުނު ހުޅުމާލޭގައި ބާއްވާ މި ދުވުން ފަށާނީ އެކި ގްރޫޕުތައް އެކި ސްޓޭޝަންތަކުން ކަމަށްވެސް ޓީއެފްޖީ އިން ބުންޏެވެ.\nމިގޮތަށް ހެދީ މިދުވުމުގައި ވޯޓަރ ސްޓޭޝަންތަކުގެ ބަދަލުގައި ހުންނާނީ ކަލަރސް ސްޓޭޝަންތަކެއްކަމަށްވާތީ، އެއްފަހަރާ ބައިވަރުމީހުން އެއްސްޓޭޝަންތަކަށް ދިއުމުން ކުލަޖެހުމުގެ ތަޖުރިބާ އެންމެ އެކަށޭނަގޮތުގައި ނުލިބޭނެތީ ކަމަށްވެސް އެ ކުންފުނިމް ބުންޏެވެ.\nމައިގަނޑު މަޤުޞަދެއްގެ ގޮތުގައި މީހާ ކުލައިން ތަތްތެޅިގެންހުރެ ސެލްފީއާއި ފޮޓޯނެގުމާއެކު ގިނަ ބަޔަކަށް މަޖާ މާޙައުލެއއް ޤާއިމުކޮށްދިނުން ހިމެނޭ އިރު، ފޮޓޯ ނެގުމަށް ޕްރޮފެޝަނަލް ފޮޓޯގްރާފަރުން ޓީއެފްޖީގެ ފަރާތުން އެކި ސްޓޭޝަންތަކުގައި ތިބޭނެކަމަށްވެސް އެ ކުންފުނިން ބުންޏެވެ.\nމި ދުވުމުގައި5ކިލޯމީޓަުގެ ރާސްތާއެއް ދުވި ނަމަވެސް މިއީ ޕްރޮފެޝަނަލްކޮށް ޓައިމްބަލައިގެން ދުވާ ދުވުމެއްނޫނެވެ. ހިނގާފަ، ދުވެފަ، ޖޮގްކޮށްފަ އަދި މަޖާ ތަފާތު އެކި ގޮތްގޮތަށްވެސް މި ދުވުން ފުރިހަމަކުރެވޭނެއެވެ.\nމި ދުވުމުގައި ބައިވެރިވާން ބޭނުން ފަރާތްތަކުން ޓީއެފްޖީ ވެބްސައިޓް މެދުވެރިކޮށް އަދި އެތަނަށް ގޮސްގެން ރެޖިސްޓްރީ ކުރުމުގެ ފުރުޞަތުވެސް މިހާރު ވަނީ ހުޅުވާލާފައެވެ.\nދުވުން ނިންމާ ފަރާތްތަކަށް މިއަހަރުވެސް މެޑެލްދިނުމަަށްވަނީ ނިންމާފައެވެ.


Sharuee nizaama, Nazim sathaar nufoozu foruvaa kamuge thuhumathu thake - AO News\nމަޖިލިސް ރައީސް މުހައްމަދު ނަޝީދުގެ ކޮއްކޯފުޅު، ވަކީލު ނާޒިމް އަބްދުއްސައްތާރު ރާއްޖޭގެ ޝަރުއީ ނިޒާމަށް ނުފޫޒު ފޯރުވާކަން ހާމަވާ ފަދަ ހެކިތަކެއް، ހައި ކޯޓުގެ ކުރީގެ އިސް ފަނޑިޔާރު ޝުޖާއު އުސްމާން ހާމަކުރައްވައިފިއެވެ.\nޝުޖާއު އުސްމާނު ކުރެއްވި ޓްވީޓެއްގައި، ބައެއް ލިޔެކިޔުންތަކާއެކު، ހިއްސާކުރައްވައިފައިވާ ފޮޓޯއަކުން ވަނީ ނާޒިމް ބައެއް މައްސަލަތަކުގެ އަދާހަމަ ހޯދަން މެސެޖުކޮށް އަދި ވަކި މައްސަލައެއް ވަކި ފަނޑިޔާރަކަށް ނުދިނުމަށް އެދި މެސެޖުކޮށްފައިވާކަން ހާމަވެފައެވެ.\nހައިކޯޓިގައި ހުރި މައްސަލަތަކަށް ނުފޫޒު ފޯރުވާ އެއްބޭ ފުޅަކީ ރ.ނަޝީދުގެ ކޮއްކޯފުޅު ނާޒިމްއަބްދުއްސައްތާރު .އަމުރުކުރަނީ އޭނަވަކާލާތުކުރާ މައްސަލަތަކަށް ބައެއްފަނޑިޔާރުން ބެންޗުގައިނުހިމަނަން އެގޮތަށް އަމަލުކުރަނީވެސް@sunbrk @Ch13official @dhuvasmv @Sangu_TV @maanhameed pic.twitter.com/YRyaheW20P\n— Shujau Usman (@ShujauU) September 17, 2021\nހައިކޯޓިގައި ހުރި މައްސަލަތަކަށް ނުފޫޒު ފޯރުވާ އެއްބޭފުޅަކީ ނަޝީދުގެ ކޮއްކޯފުޅު ނާޒިމް އަބްދުއް ސައްތާރުކަމަށް ތުހުމަތުކުރައްވަމުން ޝުޖާއު އުސްމާނު ވިދާޅުވީ އޭނާ އަމުރުކުރަނީ އޭނާ ވަކާލާތުކުރާ މައްސަލަތަކަށް ބައެއް ފަނޑިޔާރުން ބެންޗުގައި ނުހިމަނަން ކަމަށެވެ. އަދި ކޯޓުތަކުން އަމަލުކުރަނީ ވެސް އެ ފަދަ އެންގުންތަކާ އެއްގޮތަށް ކަމަށް އެ ޓުވިޓްގައި ވަނީ ތުހުމަތުކޮށްފައެވެ.\nނާޒިމް ސައްތާރުރައްޔިތުންގެ މަޖްލިސް ރައީސް ނަޝީދުޝަރުއީ ނިޒާމުޝުޖާއު އުސްމާން


Ooredoo in S10 pre-order ah hulhuvaalaifi\nއުރީދޫއިން ގެލެކްސީ އެސް 10 ޕްރީއޯޑަރަށް ހުޅުވާލައިފި\nސެމްސަންގް ކުންފުންޏާއި ގުޅިގެން އުރީދޫއިން ރާއްޖޭއަށް ސެމްސަންގް ގެލެކްސީ އެސް 10 ތައާރަފް ކޮށްފި އެވެ. އުރީދޫގެ މައި އޮފީހުގައި މިއަދު ބޭއްވި ރަސްމިއްޔާތެއްގައި އުރީދޫއިން ވަނީ އެސް10 އަދި އެސް10 ޕްލަސް ފޯނުތަކަށް ޕްރީއޯޑަރު ނަގަން ފަށާފައެވެ. އުރީދޫއިން ބުނީ ޕްރީއޯޑަރުކުރާ ކޮންމެ ފޯނަކާއެކު ގެލެކްސީ ބަޑްސް ހަދިޔާއެއްގެ ގޮތުގައި ލިބޭނެ ކަމަށެވެ.\nގެލެކްސީ އެސް10 އަދި އެސް10 ޕްލަސް ޕްރީއޯޑަރަށް ހުޅުވާލާފައިވާއިރު އުރީދޫއިން ވަނީ ފޯނުތައް ގަތުމަށް ހާއްސަ ޕްލޭނެއް ވެސް ތައާރަފް ކޮށްފައެވެ. އެގޮތުން އުރީދޫގެ ކަސްޓަމަރުންނަށް އިންސްޓޯލްމެންޓް ޕްލޭންގެ ދަށުން ފޯނުތައް ގަނެވޭނެ ކަމަށް އުރީދޫއިން ބުންޏެވެ. މި އިންސްޓޯލްމެންޓް ޕްލޭންގައި ބައިވެރިވެވެނީ އުރީދޫ ޕޯސްޓްޕެއިޑް ކަސްޓަމަރުންގެ ތެރެއިން ޕޯސްޓްޕެއިޑް 200 އިން މަތީގެ ޕްލޭނެއް ބޭނުންކުރާ ކަސްޓަމަރުންނަށެވެ.\nއުރީދޫއިން ތައާރަފްކުރި އިންސްޓޯލްމެންޓް ޕްލޭން:\nސެމްސަންގް ގެލެކްސީ އެސް 10\n128ޖީބީ - ޑައުންޕޭމެންޓް: 1999ރ. މަހުފީ: 942ރ\nސެމްސަންގް ގެލެކްސީ އެސް 10+\n128ޖީބީ - ޑައުންޕޭމެންޓް: 2999ރ. މަހުފީ: 992ރ\n512ޖީބީ - ޑައުންޕޭމެންޓް: 2999ރ. މަހުފީ: 1300ރ\n1ޓީބީ - ޑައުންޕޭމެންޓް: 2999ރ. މަހުފީ: 1775ރ\nއުރީދޫއިން ތައާރަފްކުރި ފުލް ޕޭމެންޓް ޕްލޭން\n128ޖީބީ - 12999ރ\n128ޖީބީ - 14499ރ\n512ޖީބީ - 18199ރ\n1ޓީބީ - 23599ރ\nސެމްސަންގް އެސް 10 ސީރީޒް ތައާރަފްކުރުމަށް ބޭއްވުނު ހަފްލާގައި، ސެމްސަންގް އިންޑިއާ އިލެކްޓްރޮނިކްސްގެ ފަރާތުން މެނޭޖިންގް ޑައިރެކްޓަރ އޮފް ސްރީލަންކާ އެންޑް މޯލްޑިވްސް، ހަންބޭ ޕާކް؛ ޑަރިރެކްޓަރ އޮފް މޮބައިލް، ވައި.ކޭ ހވޯންގ؛ ހެޑް އޮފް މޮބައިލް އޮޕަރޭޝަންސް، ޝަންތަ ފަރނެންޑޯ؛ އަދި އުރީދޫ މޯލްޑިވްސް އިން ސީއީއޯ ނަޖީބް ޙާން؛ އަދި ޑައިރެކްޓަރ އޮފް ބްރޭންޑް އެންޑް ސޭލްސް، ހުސެން ނިޔާޒު ވަނީ ބައިވެރިވެފައެވެ.


Dhonfanu Invitation Cup hulhuvaidheynee Dhonfanu-Eydhafushi\nދޮންފަނު އިންވިޓޭޝަން ކަޕް ހުޅުވައިދޭނީ ދޮންފަން-އޭދަފުށި\nބ. އަތޮޅުގެ 23 އަހަރުންދަށުގެ ޒުވާނުންނަށް ހާއްސަކޮށްގެން ކޮންމެ އަހަރަކު ބާއްވަމުން އަންނަ ދޮންފަނު އިންވިޓޭޝަން ކަޕް ފުޓްބޯޅަ މުބާރާތް ބ. އޭދަފުށްޓާއި ދޮންފަނު ބައްދަލުކުރާ މެޗުން ޑިސެމްބަރު 1 ގައި ފަށާނެ އެވެ.\nއަންނަ ޑިސެމްބަރުމަހުގެ 1-14 އަށް ދޮންފަނު ފުޓްބޯޅަ ދަނޑުގައި ކުރިއަށްދާ މި މުބާރާތުގައި މި ފަހަރު ޖުމްލަ ހަތް ޓީމަކުން ވާދަކުރާނެ އެވެ. އެއީ އޭދަފުށްޓާއި ދޮންފަނުގެ އިތުރުން ކިހާދޫ، ދަރަވަންދޫ، ގޮއިދޫ، ކެންދޫ އަދި މާޅޮހެވެ.\nހަތް ޓީމު ދެ ގްރޫޕަށް ބަހާލުމަށް ފަހު ގްރޫޕް އޭގައި ހިމެނެނީ ތިން ޓީމެވެ. އަދި ގްރޫޕް ބީގައި ހަތަރު ޓީމެވެ.\nމިއީ މިހާރު މިއަތޮޅުގައި ބާއްވާ އެންމެ ފޯރިގަދަ އެއް މުބާރާތެވެ. މި މުބާރާތުގެ މެޗުތައް ބެލުމަށް ކައިރި ރަށްރަށުން ވެސް ދޮންފަނަށް މީހުން ދެ އެވެ.\nމި މުބާރާތް ބޭއްވުމުގެ މަގުސަދުތަކުގެ ތެރޭގައި ޒުވާން ކުޅުންތެރިން ބިނާކޮށް، ޒުވާނުންގެ މެދުގައި ފުޓްބޯޅައަށް ލޯބިޖެއްސުން ހިމެނެ އެވެ. އަދި އަތޮޅުގައި ތިބި ޒުވާން އަދި އިހުގެ ފުޓްބޯޅަ ކުޅުންތެރިން އެއް މާހައުލަކުން ބައްދަލުކޮށްލުމާއެކު، އިހުގެ ކުޅުންތެރިންގެ ތަޖުރިބާއާއެކު، ޒުވާން ކުޅުންތެރިންނަށް ފުޓްބޯޅައިގެ ކުރިމަގު އުޖާލާކޮށްދިނުން ހިމެނޭ ކަމަށް ދޮންފަނު ޒުވާނުންގެ ރޫހުން ބުނެ އެވެ.\nދޮންފަނު އިންވިޓޭޝަނަލް ކަޕްގެ މިދިޔަ އަހަރުގެ ފައިނަލް ކިހާދޫ ބަލިކޮށް ޗެމްޕިއަންކަން ހޯދީ އޭދަފުއްޓެވެ.


SunOnline: Bhutan ge Ronaldo, I League gai vidhaalanee!\nބޫޓާންގެ ރޮނާލްޑޯ، އައި ލީގުގައި ވިދާލަނީ!\nމުޙައްމަދު ޝަމްޢޫން 07 Feb 2018, 14:49\nޗެންޗޯ ޔެލްޓްޝެން ޕަންޖާބު އެފްސީ ޖާޒީގައި --- ފޮޓޯ/ އައިލީގު\nބޫޓާންގެ ރޮނާލްޑޯގެ ގޮތުގައި މަޝްހޫރު ވެފައިވާ ޗެންޗޯ ޔެލްޓްޝެން އިންޑިއާ ލީގުގައި ދައްކަމުން އަންނަ މޮޅު ކުޅުމާއެކު ގިނަ ބައެއްގެ ލޯތައް އަމާޒުވެއްޖެއެވެ.\nރާއްޖެއާއި ބޫޓާން ވާދަކުރި އެކުވެރިކަމުގެ މެޗެއްގައިވެސް ވަރަށް ބޮޑަށް ފާހަގަކުރެވުނެ އުމުރުން 21 އަހަރުގެ ޗެންޗޯއަކީ ޒުވާން ކުޅުންތެރިއެއް ނަމަވެސް އޭނާ ވެފައިވަނީ ބޫޓާން ފުޓުބޯޅައިގެ ކުރިއެރުމަށް މުހިންމު ކުޅުންތެރިއަކަށެވެ.\nމި ސީޒަންގައި އިންޑިއާ އައި ލީގުގެ މިނެރާވް ޕަންޖާބު އެފްސީއަށް ބަދަލުވި ޗެންޗޯ ވެފައިވަނީ އިންޑިއާގެ ލީގެއްގައި ކުޅުނު ބޫޓާންގެ ފުރަތަމަ ކުޅުންތެރިޔާއަށެވެ. އެކްލަބާއެކު ކުޅުނު 12 މެޗުން ހަ ގޯލް ޖަހައި ހަތަރުު އެސިސްޓް ހަދައިފައިވާ ޗެންޗޯ ވެފައިވަނީ މި ސީޒަންގެ އައި ލީގުގައި އެންމެ ރަނގަޅު ކުޅުމެއް ދައްކާ ކުޅުންތެރިޔާއަށެވެ.\nޕަންޖާބު އެފްސީގެ ކޯޗު ކޯގެން ސިންހް ބުނެފައިވަނީ އެޓީމުގެ އެޓޭކުގައި އެންމެ މުހިއްމު ކުޅުންތެރިޔަކީ ޗެންޗޯ ކަމަށެވެ. ޗެންޗޯގެ ހުނަރަކީ މަދުންނޫނީ ނުފެންނަ ފަދަ ގުދުރަތީ ހުނަރެއް ކަމަށާއި، އޭނާއަކީ ބޯޅަ ހިފެއްޓުމަށް މޮޅު ހަލުވި ކުޅުންތެރިއެއް ކަމަށްވެސް ކޯގެން ސިންހް ބުންޏެވެ.\nއިންޑިއާގެ ބޮޑެތި މީޑިއާތައް ކަމަށްވާ ޓައިމްސް އޮފް އިންޑިއާ އަދި ގޯލް އިންޑިއާ ފަދަ ބޮޑެތި ނޫސްތަކުގެ ފަލަ ސުރުހީތަކަށްވެސް އަރަމުންދާ ޗެންޗޯ ބުނެފައިވަނީ އޭނާގެ އަމާޒަކީ އަމިއްލަ ޓްރޮފީތަކެއް ހޯދުން ނޫން ކަމަށެވެ. ޗެންޗޯ ބުނީ އެންމެ އިސްކަމެއް ދޭނީ ކްލަބަށް ކާމިޔާބީ ހޯދައިދިނުމުގެ އިތުރުން ބޫޓާންގެ ފުޓުބޯޅައަށް އޭނާގެ ސަބަބުން ކުރިއެރުންތަކެއް ހޯދޭތޯ ކަމަށެވެ.\nއުމުރުން ހަގު ނަމަވެސް ބޫޓާން ގައުމީ ޓީމާއެކު ކުޅުނު 28 މެޗުން 10 ގޯލް ޖަހައި ޗެންޗޯ އަކީ ބޫޓާންގެ ގައުމީ ޓީމަށް އެންމެ ގިނަ ގޯލް ޖަހައިފައިވާ ކުޅުންތެރިޔާއެވެ. މިދިޔަ ސީޒަންގައި ބޫޓާން ލީގުގެ ތިންޕޫ އެފްސީއަށް ކުޅުނު ޗެންޗޯވަނީ ބޫޓާންގެ ސަރުކާރުން ފުޓުބޯޅައަށް ދޭ އަހަންމިއްޔަތުކަން ކުޑަކަންވެސް ފާހަގަކޮށްފައެވެ. އޭނާާ ބުނީ ބޫޓާންގައި ވަސީލަތްތައް މަދު ކަމަށާއި ފުޓުބޯޅައިގައި ކުރިއެރުމަށް އައިލީގު ފަދަ ލީގުތަކަށް އެގައުމުގެ ކުޅުންތެރިން ދިޔުން މުހިއްމު ކަމަށެވެ.\nޗެންޗޯގެ އެހީތެރިކަމާއެކު ބޫޓާންގެ ޒުވާން ދެ ކުޅުންތެރިޔަކު މިހާރުވެސްދަނީ ޕަންޖާބް އެފްސީގެ ޓްރަޔަލް ފަރިތަކުރުންތަކެއްގައި ބައިވެރިވަމުންނެވެ.\nއިންޑިއާގައި ކުރިއަށްދާ ސުޕަލީގުގެ ސަބަބުން އައި ލީގުގެ މަގުބޫލުކަން ފަނޑުވި ނަމަވެސް އައި ލީގުގައި ކުޅޭ ބިދޭސީ ކުޅުންތެރިންގެ ފެންވަރު ރަނގަޅެވެ. ރާއްޖޭގެ ނިއުރޭޑިއަންޓް ސްޕޯޓްސް ކްލަބަށް މިދިޔަ ސީޒަންގައި ކުޅުނު ހުސެއިން އެލްޑޯއާއި ޓީސީ ސްޕޯޓްސް ކްލަބަށް ކުޅުނު ނޭޕާލްގެ ގޯލް ކީޕަރު ކިރަން ކުމާރުވެސް މިހާރު ކުޅެމުންދަނީ އައިލީގުގެ ޓީމުތަކަށެވެ.


Ooredoo atholhu dhuvumuge virtual Bib share koggen T-Shairt eh hoadhumuge furusath - AO News\nއުރީދޫ އަތޮޅު ދުވުމުގައި ރެޖިސްޓަރވުމުގެ ފުރުސަތު އަލުން ހުޅުވާލައިފިއެވެ. އަތޮޅު ދުވުމުގައި ބައިވެރިވުމަށް ގިނަ ފަރާތްތަކަކުން އެދެމުންދިއުމާއި އެކު ވަނީ ރެޖިސްޓަރވުމުގެ ފުރުސަތު 31 ޖުލައި 2021 ގެ ހަވީރު6ހަމައަށް އޮންލައިން ޕޯޓަލް: ore.do/regstr މެދުވެރިކޮށް މިއަދު ހުޅުވާލައިފައެވެ. ހަމައެއާއެކު ރެޖިސްޓަރވެފައިވާ ދުވުންތެރިން ފޭސްބުކް، ޓްވިޓަރ އަދި އިންސްޓަގްރާމްގައި 31 ޖުލައި 2021 ގެ މެންދަމު 12ގެ ކުރިން ވަރޗުއަލް ބިބް ޝެއަރކޮށްގެން އަތޮޅު ދުވުމުގެ ޓީޝާރޓެއް ހޯދުމުގެ ފުރުސަތުވެސް ވަނީ ހުޅުވާލައިފައެވެ.\nރެޖިސްޓްރޭޝަން ފުރިހަމަ ކުރުމުން ޑިޖިޓަލް ބިބް އަދި ކޮންފަރމޭޝަން މެސެޖެއް ލިބިވަޑައިގަންނަވާނެއެވެ. ރެޖިސްޓަރކުރައްވާފައިވާ ދުވުންތެރިން، އެބޭފުޅެއްގެ ދުވުން ” ސްޓްރާވާ އެޕް”، ގާމިން ކަނެކްޓް، ރަންޓާސްޓިކް، ނައިކް ރަން ކްލަބް ނުވަތަ ރަންކީޕަރ އެޕްލިކޭޝަން މެދުވެރިކޮށް ޓްރެކްކޮށް، ނިންމާފައިވާ ރަން ރޫޓްގެ ސްކީންޝޮޓް، ކޮންފަރމޭޝަން މެސެޖާއިއެކު ލިބުނު ލިންކަށް އަޕްލޯޑް ކުރުމުން ޑިޖިޓަލް މެޑަލެއް ލިބިވަޑައިގަންނަވާނެއެވެ. ފިސިކަލް މެޑަލް ބޭނުންވާ ފަރާތްތަކަށް ކުޑަ އަގަކާއެކު މޫލީ މެދުވެރިކޮށް އަޕްގްރޭޑްކޮށްލުމުން ރާއްޖޭގެ ކޮންމެ ހިސާބެއްގައި ހުރިނަމަވެސް ހިލޭ ޑެލިވަރ ކޮށްލަދޭނެއެވެ.\n‘ޖެޓް ސްކީ ޓުއާ2021’ ގެ ޑިޖިޓަލް ޕާޓްނަރަކަށް އުރީދޫ ހަމަޖައްސައިފި


MPL ge baeh fee thakah genai badhalah amalu kurun faskohfi\nއެމްޕީއެލްގެ ބައެއް ފީތަކަށް ގެނައި ބަދަލަށް އަމަލު ކުރުން ފަސްކޮށްފި\nވިޔަފާރި ބަނދަރަށް ގެންނަ މުދަލުން ނަގަމުން އަންނަ ބައެއް ފީތަކަށް ގެނައި ބަދަލަށް އަމަލު ކުރުން މޯލްޑިވްސް ޕޯޓްސް ލިމިޓެޑް (އެމްޕީއެލް) އިން ފަސްކޮށްފި އެވެ.\nއެމްޕީއެލް އިން މީގެ ކުރިން ނިންމާފައިވަނީ، އެ ކުންފުނިން ފޯރު ކޮށްދޭ ހިދުމަތް ދޭން ރޭގަނޑު 11:30 އިން ހެނދުނު 7:30 އަށް ނަގަމުން ދިޔަ 30 ޕަސެންޓުގެ ސާޗާޖު ކަނޑާލުމާއެކު އެ ކުންފުނީގެ ބެލުމުގެ ދަށުގައިވާ ބަނދަރު ތަކުން ނަގާ ހޭންޑްލިން އަދި ވޯފޭޖް ޗާޖުތަކަށް ބަދަލު ގެނައުމަށެވެ. އެގޮތުން، ވޯފޭޖު ޗާޖު ހަތް ޕަސެންޓް ބޮޑުކުރަން ނިންމައި، އެ ބަދަލުތަކަށް އަމަލު ކުރަން ފަށާނެ ކަމަށް ބުނެފައި ވަނީ މިއަދުން ފެށިގެންނެވެ.\nނަމަވެސް، އެމްޕީއެލުން ނެރުނު ބަޔާނެއްގައި ބުނީ ވޯފޭޖު ޗާޖަށް ގެނައި ބަދަލަށް އަމަލު ކުރުން އަންނަ މަހުގެ އެއް ވަނަ ދުވަހާ ހަމައަށް މިހާރު ފަސްކޮށްފައިވާ ކަމަށެވެ.\nވޯފޭޖު ޗާޖު ބޮޑުކުރަން ނިންމާފައިވަނީ، ސާޗާޖު އުވާލުމާއެކު އެމްޕީއެލްގެ އާމްދަނީ އިން ބައެއް ގެއްލިގެންދާނެތީކަމަށް އެމްޕީއެލުން މީގެ ކުރިން ވަނީ ބުނެފަ އެވެ.\nވިޔަފާރި ބަނދަރުން ފީތައް ނެގުމުގެ މައްސަލަ ފެންމަތި ވެގެން ދިޔައީ އަވަސް އޮންލައިންގައި "ރާއްޖޭން ބޭރުކޮށްލާ ވިޔަފާރީގެ ބޮޑު" އަދަދުގެ ނަމުގައި އާޓިކަލްއެއް ޖެހުމާ ގުޅިގެންނެވެ.\nމި އާޓިކަލްއަށް އިންޓަވިއު ދިން، ވިޔަފާރިވެރިން ބުނެފައިވާ ގޮތުގައި ޑެލިވަރީ އޯޑަރު ދޫކުރަން ބޭރުގެ ޝިޕިން އެޖެންޓުން ނަގާ ފީތަކުގެ ސަބަބުން އެ މީހުންގެ އަތުން ބޮޑު އަދަދެއް ހޭދަވެ އެވެ. ލަފާ ކުރެވިފައިވާ ގޮތުގައި މި ފީތަކުގެ ގޮތުގައި ރާއްޖޭން ބޭރު ކުރާ ފައިސާގެ އަދަދު އަހަރެއްގެ މައްޗަށް ބަލާނަމަ 130 މިލިއަން ޑޮލަރަށް ވުރެ މަދެއް ނުވާނެ އެވެ.\nމި މައްސަލަ ސަރުކާރުގެ ސަމާލު ކަމަށް އައުމާއެކު ބޭރުގެ ޝިޕިން އެޖެންޓުން ރަޖިސްޓްރީ ކުރަން ވަނީ ލާޒިމްކޮށްފަ އެވެ. އަދި ޓްރާންސްޕޯޓް އޮތޯރިޓީން ދަނީ މި މައްސަލަ ހައްލު ކުރަން މަސައްކަތްތަކެއް ކުރަމުންނެވެ.\nއެމްޕީއެލްއިން ނަގާ 30 ޕަސެންޓުގެ ސާޗާޖު ކަނޑާލަނީ\nއެޖެންޓުން އިތުރު ފީތަކާ ހެދި މުދާ އަގު ބޮޑުވޭ\nރަޖިސްޓްރީ ލިއުން ހުށަހަޅަން ޝިޕިން އޭޖެންޓުން އަންގައިފި\nވިޔަފާރި ބަނދަރުގައި ނުގެންގޮސް ހުރި މުދާ ނީލަމަށް


އެސިސްޓެންޓް ލައިސެންސިންގ އޮފިސަރ\nއެސިސްޓެންޓް ލައިސަންސިންގ އޮފިސަރ\nޑްރައިވިންގ ލައިސަންސް ހަދަން ހުށަހަޅާ ފަރާތްތަކުގެ މައުލޫމާތުތައް ވެރިފައިކޮށް ސިސްޓަމަށް އެންޓަކުރުން.\nޑްރައިވިންގ ލައިސަންސް ހަދަން ހުށަހަޅާ ފަރާތްތަކުގެ ތިއަރީ ޓެސްޓްދިނުން.\nޑްރައިވިންގ ލައިސަންސް ހަދަން ހުށަހަޅާ ފަރާތްތަކުގެ ތެރެއިން ތިއަރީ ޓެސްޓުން ފާސްވާ ފަރާތްތަކަށް އަމަލީ އިމްތިހާނު ދިނުމަށްޓަކައި އެފަރާތްތަކުގެ ލިސްޓް ތައްޔާރުކޮށް ޗެކްކުރުމަށްފަހު އެޕްލިކޭޝަންފޯމްތައް ލިސްޓާ އެޓޭޗްކޮށް އެގްޒަމިނަރުންނާ ލިސްޓް ޙަވާލުކުރުން.\nޑްރައިވިންގ ލައިސަންސްއާއި އޮޕަރޭޓިންގ ހުއްދަ ހެދުމަށް ހުށަހަޅާ ފަރާތްތަކުގެ އެޕްލިކޭޝަން ފޯމް ޗެކްކޮށް ވެރިފައި ކުރުމަށްފަހު ލައިސަންސް ކާޑު ޕްރިންޓްކުރުމާއި އޮޕަރޭޓިންގ ހުއްދަ ހެދުން.\nނިމިފައިހުރި ޑްރައިވިންގ ލައިސަންސްކާޑްތަކާއި އޮޕަރޭޓްކުރުމުގެ ހުއްދަތަކުގެ ލިސްޓް ތައްޔާރުކޮށް ޕެކް ކުރުމަށްފަހު ޑެލިވަރީ ކައުންޓަރާ ހަވާލުކުރުން.\nޓްރާންސްޕޯޓް އޮތޯރިޓީއާއި އަތޮޅުތަކުން ދޫކުރާ ޑްރައިވިންގ ލައިސަންސްއާއި އޮޕަރޭޓްކުރުމުގެ ހުއްދައިގެ ތަފާސް ހިސާބް ބެލެހެއްޓުން.\nޑްރައިވިންގ ލައިސަންސްއަށްއެދި ހުށަހަޅާ ފަރާތްތަކުގެ އެޕްލިކޭޝަންފޯމްތައް ފަސޭހައިން ފެންނާނެހެން ފައިލްކުރުން.\nޑްރައިވިންގ ލައިސަންސްއާއި ގުޅޭ ގޮތުން އޮފީހަށްލިބޭ އެންމެހައި ލިޔެކިޔުންތަކަށް ޖަވާބުދިނުން. އަދި ލައިސަންސާއި ބެހޭ އެންމެހައި ޑޮކިއުމެންޓްސްތައް ދުވަހުން ދުވަހަށް ފައިލްކުރުން.\nޑްރައިވިންގް ސްކޫލްގެ ލައިސަންސްދޫކުރުން އަދި ޑްރައިވިންގ ސްކޫލްތަކުގައި މަސައްކަތްކުރާ އިންސްޓްރަކްޓަރުންގެ ހުއްދަހަދައި ރިކޯޑްބެލެހެއްޓުން.\nޓެކްސީ ސެންޓަރުގެ ލައިސަންސްދޫކުރުން އަދި ޓެކްސީޑްރައިވަރުންގެ ޓެކްސީކުރުމުގެ ހުއްދަހެދުން.\nޑްރައިވިންގ އެގްޒަމިނަރުންގެ އެގްރިމެންޓްހެދުމާއި އެގްޒަމިނަރުންނަށް ދޭންޖެހޭ ފައިސާގެ ރިޕޯޓްތައްޔާރުކޮށް ފައިސާއާބެހޭ ސެކްޝަނަށްފޮނުވުން.\n- މި މަޤާމަށް މީހަކު ހޮވުމަށް ބާއްވާ އިންޓަވިއުއާއެކު ޕްރެކްޓިކަލް އެއް ދޭނެއެވެ. އަދި އިންޓަރވިއު އޮންނާނީ މޯލްޑިވްސް ޓްރާންސްޕޯޓް އޮތޯރިޓީ ( ހުރަވީ ބިލްޑިންގ ގެ 01 ވަނަ ފަންގިފިލާ) ގައެވެ. އިންޓަރވިއު ކުރިޔަށް ގެންދިއުމަށް ހަމަޖެހިފައިވަނީ 13 އޮކްޓޯބަރ 2019 އިން ފެށިގެން 24 އޮކްޓޯބަރ އާ ދެމެދު، މޯލްޑިވްސް ޓްރާންސްޕޯޓް އޮތޯރިޓީގައެވެ.\nމިމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 10 އޮކްޓޯބަރ 2019 ގެ 14:00 ގެ ކުރިން، މޯލްޑިވްސް ޓްރާންސްޕޯޓް އޮތޯރިޓީ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް hr@transport.gov.mv މެދުވެރިކޮށްވެސް ބަލައިގަނެވޭނެވެ. އަދި އިޢުލާނުގެ ސުންގަޑި ހަމަވުމުގެ ކުރިން އަދި ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ ، އެކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\n- iulaan 100


Dhuniye neynburey kamah bunanee Saudi ilmuveriyaa ekanyeh noon\nދުނިޔެ ނޭނބުރޭ ކަމަށް ބުނަނީ ސައޫދީ އިލްމުވެރިޔާ އެކަންޏެއް ނޫން!\nދުނިޔެ ނޭނބުރޭ ކަމަށް ވިދާޅުވި ސައުދީ އިލްމުވެރިޔާ\nދުނިޔެ އެނބުރޭ ކަމަށް ބުނާ ވާހަކަ އަކީ ދޮގެއް ކަމަށް ސައޫދީ އަރަބިއްޔާގެ އިލްމުވެރިޔަކު ވިދާޅުވުމުން އެކަން މި އުޅެނީ ވަރަށް ބޮޑު ކަމަކަށް ވެގެންނެވެ. ނުކުރާކަށް މަލާމާތެއް ނެތެވެ. އެންމެ މަޖާ ކަމަކީ ދުނިޔެ އިރު ވަށައިގެން އެނބުރެނީ ކަމެއް ނުވަތަ ދުނިޔެ ވަށައިގެން އިރު އެނބުރެނީ ކަމެއް ވެސް ގިނަ މީހުންގެ ބުއްދި އަށް ގަބޫލުކުރެވޭ ފަދަ މިންވަރަކަށް ސައިންސުން ތިލަކޮށްދެވިފައި ނުވާ ކަމެވެ. އެހެން ބުނަން ޖެހެނީ އެންމެ ތަހުޒީބު، ތަންދޮރު ދަންނަ މީހުން ތިބި ކަމަށް ބުނާ އެމެރިކާގައި ވެސް ކޮންމެ ހަތަރު މީހެއްގެ ތެރެއިން އެކަކަށް މިކަމުގެ ހަގީގަތް ނޭނގޭ ކަމެވެ. މި ބުނާ 25 ޕަސެންޓް މީހުން ގަބޫލުުކުރަނީ ދުނިޔެ ނޭނބުރޭ ކަމަށެވެ. މިކަން އެނގިފައި ވަނީ ނެޝަނަލް ސައިންސް ފައުންޑޭޝަނުން 2004 ވަނަ އަހަރު ކުރި ދިރާސާއަކުންނެވެ.\nސައޫދީ އިލްމުވެރިއެއް ކަމަށް ބުނާ ޝައިޚް ބަންދަރް އަލް ޚައިބާރީ ދުނިޔޭގެ ދައުރުވުމާ މެދު ވާހަކަ ދައްކަވާ ވީޑިއޯ އާންމުވެފައި ވާއިރު އެންމެ ބޮޑަށް ފާހަގަކޮށްލެވެނީ އޭނާ އުފައްދާ ސުވާލަށް، އޭނާ އަށް ފާޑުކިޔާ ގިނަ މީހުންނަށް ޖަވާބު ނުދެވޭ ކަމެވެ. ޚައިރާބީ ވިދާޅުވަނީ ދުނިޔެ އަކީ އެނބުރޭ ތަނެއް ނަމަ ގައުމަކަށް ދާން ދަތުރުކުރަން ނުޖެހޭނެ ކަމަށާއި މަތީގައި އޮތުމުން ދުނިޔެ އެނބުރެމުން ގޮސް އެ ގައުމަކާ ހަމައަށް ދެވޭނެ ކަމަށެވެ. އޭނާ އެ ވިދާޅުވަނީ އެނބުރޭ ބޮޑު ބޯޅައެއް ފަދަ އެއްޗެއްގެ މަތީގައި މީހަކު ހުރެފައި މައްޗަށް ފުންމާލައިފި ނަމަ މިހާ ގޮސް ތިރިވާނީ ފުންމާލި އިރު ހުރި ދިމާ ނޫން އެހެން ދިމާލަކަށް ކަމަށެވެ. އެހެންނެއް ނުވާނެ ހެއްޔެވެ؟\nސައިންސް ބުނާ ގޮތުން ދުނިޔެ އެނބުރެމުން ގޮސް 24 ގަޑިއިރު ތެރޭ އެއް ބުރު ހަމަކުރެ އެވެ. އެއަށް މި ކިޔަނީ އެއް ދުވަސް ކަމަށެވެ. މާނަ އަކީ ގަޑިއަކު 1000 މޭލު ނުވަަތަ 1600 ކިލޯމީޓަރު ބާރުމިނުގައި ދުނިޔެ އެނބުރުމެވެ. ސުވާލަކީ މިހާ ބާރަށް އެނބުރޭއިރު އަހަރެމެންނަށް އެކަން އިހްސާސް ނުވަނީ ކީއްވެތޯ އެވެ. ބިންމަތީގައި ހުރެފައި ފުންމާލިޔަސް ގޮސް ޖެހެނީ ހަމަ ހުރި ތަނަށެވެ. ދުނިޔެ އެހާ ބާރަށް އެނބުރޭ ނަމަ، މީހަކު ސިކުންތެއްހާ އިރަށް ބިމުގައި ނުޖެހި ހުއްޓަސް ގޮސް ޖެހެންވާނީ އެތައް ސަތޭކަ މީޓަރެއް ދުރަށް ނޫން ހެއްޔެވެ؟ މި ސުވާލުތަކަށް ސައިންސްގެ އެންމެ ސާދާ ޖަވާބަކީ ދުނިޔެ އެނބުރޭއިރު ދުނިޔޭގައިވާ ހުރިހާ އެއްޗެއް ވެސް ހަމަ އެއް ބާރުމިނެއްގައި އެނބުރެމުން ދިއުމެވެ. ކަނޑުތަކާއި ޖައްވާއި ހުރިހާ އެއްޗެއް ވެސް އެއް ވަރަކަށް އެނބުރެމުން ދާތީ އެނބުރޭކަން އިހްސާސް ނުވަނީ އެވެ.\nދުނިޔެ އެނބުރޭ ކަމަށް، ސައިންސްގެ އިލްމު ނެތް އެތައް ބަޔަކު ގަބޫލު ނުކުރާއިރު އިލްމުވެރި މީހުން ވެސް ހަމަ މިގޮތަށް ބުނެ އެވެ. މި މައުލޫގައި އިންޓަނެޓް ސާޗްކޮށްލުމުން މި ބަހުސްގައި ހުރި ފޯރި އެނގެ އެވެ. މިއީ ސައޫދީ އިލްމުވެރިޔަކަށް އެކަނި ހާއްސަވާ ކަމެއް ނޫނެވެ. އެކަމަކު ދުނިޔެ އެނބުރޭ ކަމަށް ސައިންސުން މީގެ އެތައް އަހަރެއް ކުރިން ބުނެދީފައިވާ ބުނެދިނުން އިސްލާމީ އިލްމުވެރިން ކީރިތި ގުރުއާނުން ސާބިތުކޮށްދެއްވަ އެވެ. ދުނިޔޭގެ ނަން މަޝްހޫރު އިލްމުވެރިން މިކަމުގައި ގުރުއާނުން ދަލީލު ދައްކަވާއިރު އެ އިލްމުވެރިން ދަލީލުތައް ނެރުއްވާ ގޮތާ މެދު ސުވާލު އުފައްދަވާ އިލްމުވެރިން ވެސް އެބަ ތިއްބެވެ. މިއީ ޝައުގުން ފުރިގެންވާ އިލްމީ ބަހުސެކެވެ.


SunOnline: Mal bandhu nukuran kuri amuru High courtun baathilukoffi\nމަލް ބަންދު ނުކުރަން ކުރި އަމުރު ހައިކޯޓުން ބާތިލުކޮށްފި\nނަޖާހު މަސްއޫދު 03 Mar 2020, 15:05\nފިލްމީ ތަރި މަލް: އޭނާގެ މައްޗަށް ވަނީ ޑައިމޯފިން ޓްރެފިކް ކުރުމުގެ ދައުވާ އުފުލާފައި ---\nމަސްތުވާތަކެތީގެ މައްސަލައެއްގައި ފިލްމީ ތަރި މަލީހާ ވަހީދު (މަލް) ހައްޔަރުކޮށް ބަންދު އިތުރު ކުރުމަށް ކުރިމިނަލް ކޯޓުން ގެންދިޔުމުން ދޫކޮށްލަން ނިންމައި ނެރުނު އަމުރު ހައިކޯޓުން ބާތިލްކޮށްފި އެވެ.\nމަލް ހައްޔަރުކޮށް ބަންދުގައި ބަހައްޓަން ދައުލަތުން އެދުނީ އޭނާގެ މައްޗަށް ތުހުމަތު ކުރެވެނީ ޖިނާއީ ބޮޑު ކުށަކަށްވެފައި އޭނާ ބަންދުން ދޫވެފައި ހުރުމުން، މުޖުތަމައުއަށް ނުރައްކަލެއް ކުރިމަތިވެދާނެތީ އެވެ.\nއެކަމަކު މިިދިޔަ އަހަރުގެ ސެޕްޓެމްބަރު 26 ވަނަ ދުވަހު މަލް ބަންދު ނުކޮށް، ދޫކޮށްލަން ކްރިމިނަލް ކޯޓުން ނިންމީ މަލްއާއެކު ދެން ހައްޔަރު ކުރި އަންހެން މީހާވެސް ބަންދު ނުކޮށް ދޫކޮށްލާފައިވާތީ އެވެ.\nއެ ނިންމުން ދައުލަތުން ހައިކޯޓުގައި އިސްތިއުނާފު ކުރުމުން އޭނާ ބަންދު ނުކުރަން ކްރިމިނަލް ކޯޓުން ކުރި އަމުރު ހައިކޯޓުން ބާތިލު ކުރީ މަލްގެ މައްޗަށް ކުރެވެނީ ޖިނާއީ ބޮޑު ކުށެއްގެ ތުހުމަތަކަށްވެފައި އޭނާއާ ދެކޮޅަށް ތުހުމަތެއް ކުރެވޭ ވަރަށް ހެކި ހުރުމުންނެވެ. އަދި އޭނާ ދޫވެފައި ހުރުމަކީ މުޖުތަމައުއަށް ނުރައްކަލެއް ކުރިިމަތިވެދާނެ ކަމެއް ކަމަށް ބުނެ އެވެ.\nބަންދުގައި ބެހެއްޓުމަށް ދައުލަތުން އަލުން ކުރިމިނަލް ކޯޓަށް ހުށަހަޅައިފިނަމަ، ހައިކޯޓުން ކަނޑައެޅި ކަންކަމަށް ރިއާޔަތްކޮށް ބަންދާ މެދު ގޮތެއް ނިންމަން ޖެހޭނެ ކަމަށް ހައިކޯޓުން ކަނޑައެޅި އެވެ.\n".... ނަމަވެސް މަލީހާ ވަހީދުގެ މައްޗަށް ތުހުމަތު ކުރެވިފައިވާ ކުށުގެ މައްސަލައަކީ ކްރިމިނަލްކޯޓަށް މިހާރު ހުށަހެޅި ޝަރީއަތުގައި އޮތް މައްސަލައެއް ކަމުން، އެ މައްސަލައިގައި މަލީހާ ވަހީދުގެ ބަންދާމެދު ގޮތެއް ނިންމަންޖެހޭނީ އެމައްސަލަ ބަލާ ކޯޓުން، އެމައްސަލަ ބަލާ ފަނޑިޔާރުކަމާއި، އެހެންކަމުން، މަލީހާ ވަހީދު ބަންދުގައި ބަހައްޓައިދިނުމަށް އެދި ޕްރޮސިކިއުޓަރ ޖެނެރަލްގެ އޮފީހުން ކްރިމިނަލް ކޯޓަށް ހުށަހަޅައިފިނަމަ، އިސްވެ ފާހަގަ ކުރެވިދިޔަ ކަންކަމުގެ އަލީގައި ގޮތެއް ކަނޑައަޅަން ޖެހޭނެ ކަމުގައެވެ." ހުކުމުގައިވެ އެވެ.\nމަލްގެ މައްޗަށް ކޮށްފައި ވަނީ ޑައިމޯފިން ޓްރެފިކް ކުރުމުގެ ދައުވާ އެވެ. އެ މައްސަލަ މިހާރުވެސް ކުރިމިނަލް ކޯޓުގައި ކުރިއަށް އެބަދެ އެވެ. އެ މައްސަލަަ ސާބިތުވެއްޖެ ނަމަ އޭނާގެ މައްޗަށް އުމުރު ދުވަހުގެ ޖަލު ހުކުމެއް އައިސް ދާނެ އެވެ.


ކޯވިޑް19: މިއަދު ފެނުނީ އެންމެ 58 ވޭދަނާ! | Sandhaanu\nރާއްޖެއިން ކޯވިޑް19 އަށް އިތުރު 58 މީހަކު ފައްސިވެއްޖެއެވެ. މިއަދު ފެނުނު ކޭސްތަކުގެ ތެރެއިން 11 މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ.އަދި ރިސޯޓްތަކުން 11މީހަކު ވަނީ ފައްސިވެފައެވެ. އަނެއް 36 ކޭސް ފެނިފައިވަނީ މާލެ ސަރަހައްދުންނެވެ.\nމިއަދުގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 25,759 އަށް އަރައިފައެވެ. އޭގެ ތެރޭގައި 2,702 އެކްޓިވް ކޭސް ހިމެނޭއިރު 62 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިހާތަނަށް ރާއްޖެ އިން 67 މީހަކުވަނީ މި ބަލީގައި މަރުވެފައެވެ. އަދި 22,981 މީހަކު ވަނީ މިބަލިން ރަނގަޅުވެފައެވެ.


Kasrathu kuraa vaguthugai mask alhan nujeheyne!\nކަސްރަތު ކުރާ ވަގުތުގައި މާސްކް އަޅަން ނުޖެހޭނެ!\nމި ދުވަަސްވަރު މާލޭގެ މަގުމަތީގައި އުޅޭ ފަރާތްތަކުން މާސްކް އެޅުން މަޖުބޫރުކޮށްފައިވާއިރު، ކަސްރަތުކުރާ ވަގުތުގައި އެކަން ކުރަން ނުޖެހޭނެކަމަށް ބުނެފިއެވެ.\nމިގޮތަށް ހާމަކޮށްފައިވަނީ ޑިރެކްޓަރ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު ސޮއިކުރައްވާ ނެރުއްވި ލިޔުމެއްގައެވެ.\nއެގޮތުން 1 އޮގަސްޓް ވީ ދުވަހުން ފެށިގެން ވަކި ދުވަހެއް އަންގަންދެން ގެއިން ބޭރުގައި އުޅޭއިރު އަނގައާއި ނޭފަތާއި ދަތްދޮޅި ނިވައިވާގޮތަށް މާސްކް އެޅުން ވަނީ ލާޒިމްކޮށްފައެވެ. ނަމަވެސް ބައެއް ހާލަތްތަކުގައި މިކަން އިސްތިސްނާވާނެކަމަށް ވަނީ ކަނޑައަޅާފައެވެ.\nއޭގެ ތެރޭގައި ހިމެނެނީ އުމުރުން ދެ އަހަރުން ދަށުގެ ކުޑަ ކުދިން، ކަސްރަތު ކުރަން އުޅޭ މީހުން ކަސްރަތުކުރާ ވަގުތު އަދި އަމިއްލައަށް މާސްކް އަޅައި ނުބޭލޭ ހާލަތުގައި ތިބި މީހުންނެވެ. މި ހާލަތްތަކުގެ އިތުރުން ޑީޖީ މައިމޫނާ ކަނޑައަޅާ އެހެނިހެން ހާލަތްތަކުގައިވެސް މާސްކް އެޅުމުން އިސްތިސްނާވާނެއެވެ.\nއެންމެ ފަހުން ހެލްތު އިމަރޖެންސީ އޮޕަރޭޝަންސް ސެންޓަރުން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އެ ސެންޓަރުގެ ތަރުޖަމާނު ޑރ.ނަޒްލާ ރަފީގު ވިދާޅުވީ މިރެއިން ފެށިގެންވެސް މަގުމަތީގައި މާސްކް އެޅުމަކީ މަޖުބޫރު ކަމަކަށް ވާނެކަމަށެވެ.\nނަމަވެސް އަންނަ ހޮނިހިރު ދުވަހުން ފެށިގެން މާސްކް ނާޅައި މަގުމަތީގައި އުޅޭ ފަރާތްތަކުން 1000 ރުފިޔާއިން ޖޫރިމަނާ ކުރާނެކަމަށް ޑރ.ނަޒްލާ ވިދާޅުވިއެވެ. މިކަން ތަންފީޒުކުރުމަށް ފުލުހުން މަސައްކަތްކުރަމުންދާނެކަމަށްވެސް އެކަމަނާ ފާހަގަ ކުރެއްވިއެވެ.


Zone ge fahu match gai Eydhafushi mirey Holhudhoo aa dhekolhah\nޒޯންގެ ފަހު މެޗުގައި އޭދަފުށި މިރޭ ހޮޅުދޫއާ ދެކޮޅަށް\n9 އޮކްޓޫބަރ 2019\nގޯލްޑެން ފުޓްސަލް އެސޯސިއޭޝަނުން އިންތިޒާމުކޮށްގެން މުޅި ރާއްޖެއަށް ހުޅުވާލައިގެން މިހާރު ހުޅުމާލޭގައި ކުރިއަށްގެންދާ ގޯލްޑެން ފުޓްސަލް ޗެލެންޖުގެ ޒޯން ދޭއްގެ ފަހު މެޗުގައި އޭދަފުށީ ފުޓްސަލް ޓީމު މިރޭ ނ. ހޮޅުދޫ ފުޓްސަލް ޓީމާއި ދެކޮޅަށް ނުކުންނާނެ އެވެ.\nޒޯން ދޭއްގައި އޭދަފުއްޓާއި ހޮޅުދޫގެ އިތުރުން ހިމެނެނީ ރ. އިނގުރައިދޫ އެވެ. މި ތިން ޓީމުގެ ތެރެއިން އިނގުރައިދޫ ވަނީ ޒޯން ބުރުގެ ދެ މެޗު ވެސް ކުޅެ ހަތަރު ޕޮއިންޓާއެކު ފައިނަލް ބުރުން ފުރުސަތު ހޯދައިފަ އެވެ. ޒޯންގެ ފުރަތަމަ މެޗުގައި އޭދަފުއްޓާއި އިނގުރައިދޫ ވާދަކުރި މެޗު 3-3 އިން އެއްވަރުވިއިރު ދެ ވަނަ މެޗުގައި އިނގުރައިދޫ ވަނީ 5-2 އިން ހޮޅުދޫ ބަލިކޮށްފަ އެވެ.\nޒޯން ދޭއްގެ އެއް ވަނައިގައި މިވަގުތު އޮތީ ހަތަރު ޕޮއިންޓް ހޯދާފައިވާ އިނގުރައިދޫ އެވެ. ދެ ވަނައިގައި އެއް ޕޮއިންޓާއެކު އޭދަފުށި އޮތްއިރު ޕޮއިންޓެއް ނުލިބި ހޮޅުދޫ އޮތީ ފުލުގަ އެވެ. މިރޭގެ މެޗުގެ ނަތީޖާއިން ޒޯން ޗެމްޕިއަންކަން ކަށަވަރުވެ ފައިނަލް ބުރުގެ ފަހު ޖާގަ ޔަގީންވެގެންދާނެ އެވެ.\nމިރޭގެ މެޗުން މޮޅުވެ ނުވަތަ އެއްވަރުކޮށްލައިގެން ވެސް ފައިނަލް ބުރުން އޭދަފުއްޓަށް ފުރުސަތު ލިބޭނެ އެވެ. ފައިނަލް ބުރުން އޭދަފުއްޓަށް ފުރުސަތު ގެއްލޭނެ ހަމައެކަނި ގޮތަކީ މިރޭގެ މެޗުން ބަލިވުމެވެ. އޭރުން އިނގުރައިދޫއާ އެކު ފައިނަލް ބުރަށް ހޮވޭނީ ހޮޅުދޫ އެވެ. އޭދަފުއްޓަށް ޒޯން ޗެމްޕިއަންކަން ލިބޭނީ ހަތަރު ގޯލު ނުވަތަ އެއަށްވުރެ ބޮޑު ތަފާތަކުން ހޮޅުދޫ ބަލިކޮށްގެންނެވެ.\nޒޯން ބުރުގެ މެޗުތައް މިރޭ ނިމުމުން ފައިނަލް ބުރުގެ ގަދަ 16 ގައި ވާދަކުރާ ހުރިހާ ޓީމެއް ޔަގީންވެގެންދާނެ އެވެ. އޭދަފުށި ފައިނަލް ބުރަށް ހޮވިއްޖެ ނަމަ ގަދަ 16 ގައި މެޗުގައި އަންނަ ހުކުރު ދުވަހުގެރޭ ކުޅޭނެ އެވެ.\nމިރޭގެ މެޗަށް ވެސް ވީހާވެސް ގިނަ ސަޕޯޓަރުން ހުޅުމާލެއަށް ގޮސް ޓީމަށް ތަރުހީބު ދިނުމަށް ޓީމުން އެދެއެވެ.\nމިދިޔަ އަހަރު އޭދަފުށި ވަނީ މުބާރާތުގެ ސެމީ ފައިނަލުގައި ކުޅެފަ އެވެ. ސެމީގައި އޭދަފުށި ބަލިވީ ޗެމްޕިއަން މާފަންނާ ވާދަކޮށް ޕެނަލްޓީ ޖަހައިގެންނެވެ. އޭދަފުއްޓާއި ހޮޅުދޫ ވާދަކުރާ މެޗު ފަށާނީ މިރޭ 10:15 ގަ އެވެ.


ބޮލީވުޑް: އެންމެ އަގުބޮޑު ލަވަތަކަކީ ކޮބައިކަން އެނގޭތަ؟ ބޮލީވުޑް: އެންމެ އަގުބޮޑު ލަވަތަކަކީ ކޮބައިކަން އެނގޭތަ؟\nލަވައާ ނުލާ ހިންދީ ފިލްމެއް ފުރިހަމަނުވާނޭ ބުނުމަކުން ދޮގަކަށްނުވާނެއެވެ. ފިލްމްގެ ވާހަކައާއި އޭގާއި ހަރަކާތްތެރިވާ ތަރިންނާއި އެއްވަރަށް ރީތި ހިތްގައިމު ލަވަތަކެއް އެ ފިލްމެއްގައި ހިމެނޭތޯ މިއީވެސް މިހާރު ހިންދީ ފިލްމެއް ބަލާނަމަ، މީހުން އެނގެން ބޭނުންވާ ކަންކަމެވެ.\nމިއާއެކު ފިލްމުގެ ރަހަ ހެޔޮވަރުކުރުމަށް ފިލްމް ޕްރޮޑިއުސަރުންނާއި ޑައިރެކްޓަރުން ޚާއްސަ އަހައްމިއްޔަތުކަމެއް މިވަނީ ދޭން ފަށާފައެވެ. އެކަން އެންމެ ބޮޑަށް އެނގިގެންދާ އެއްކަމަކީ ވީޑިއޯ ލަވަތަކުގައި ފެނިގެންދާ ސެޓާއި، ކޮސްޓިއުމްތަކަށް ކުރާ ޚަރަދު އެތައް ގުނައެއް އިތުރުވެގެންދާ ދިއުމެވެ. މިއާއެކު ފިލްމަށްވުރެ ބައެއް ލަވަތަކަށް ބެލުންތެރިންގެ މެދުގައި މަޤުބޫލުކަން މާބޮޑަށްވެސް ލިބިފައި އެބަހުއްޓެވެ.\nއެގޮތުން މިފަހަރު މި ބަލާލަނީ ބޮލީވުޑްގެ އެންމެ އަގުބޮޑު ލަވަތަކުގެ ގޮތުގައި ގުނާލެވޭ ބައެއް ލަވަތަކަށެވެ.\n1. ޕާޓީ އޯލް ނައިޓް (ބޮސް) -6ކްރޯޑް\nބޮލީވުޑްގެ އެންމެ އަގުބޮޑު ލަވަތަކުގެ ލިސްޓުގެ އެންމެ ކުރީގައި ގުނާލެވޭ އެއް ލަވައަކީ ޔޯޔޯ ހަނީ ސިންގްގެ "ޕާޓީ އޯލް ނައިޓް" މި ލަވައެވެ.\nމި ލަވައަކީ 2013 ވަނަ އަހަރު ރިލީޒްކުރި ހިންދީ ފިލްމް "ބޮސް"ގެ ލަވައެކެވެ. އަކްޝޭ ކުމާރު ލީޑް ރޯލުން ފެނިގެންދާ ބޮސްގެ "ޕާޓީ އޯލް ނައިޓް"އިން އަކްޝޭއާއެކު ސޮނާކްޝީ ސިންހާވެސް ފެނިގެންދެއެވެ.\n"ޕާޓީ އެންތަމް" ތީމަކަށް ތައްޔާރުކޮށްފައިވާ މި ލަވައަށް6ކްރޯޑް ރުޕީސް ވަނީ ޚަރަދުކޮށްފައިވައެވެ. ލަވައިގެ ވީޑިއޯގައި އަކްޝޭއާއި ސޮނާކްޝީގެ އިތުރުން ހަނީ ސިންގްވެސް ފެނިގެންދެއެވެ. ބެންކޮކްގެ ކްލަބެއްގައި މުޅި ލަވަ ޝޫޓްކޮށްފައިވާއިރު، ބޭރުގެ ނެށުންތެރިންގެ ގޮތުގައި 600 ނެށުންތެރިން މި ލަވައިގައި ވަނީ ބޭނުންކޮށްފައެވެ. ބުނެވޭ ގޮތުގައި މި ލަވަ މިހާ އަގުބޮޑުވުމުގެ މައިގަނޑު އެއް ސަބަބަކީވެސް މިހާ ގިނަ ޢަދަދެއްގެ ނެށުންތެރިން ބޭނުންކޮށްފައިވުމެވެ.\nއަކްޝޭގެ "ބޮސް"އަށް ބޮލީވުޑް ބޮކްސް އޮފީހުގައި އުއްމީދުކުރިވަރުގެ ކާމިޔާބީއެއް ނުލިބުންކަމުގައިވީނަމަވެސް، "ޕާޓީ އޯލް ނައިޓް" ވެފައިވަނީ 2013 ވަނަ އަހަރު އެންމެ ހިޓްވި އެއް ވީޑިއޯ ލަވައަށެވެ.\n2. މަލަންގް (ދޫމް 3) -5ކްރޯޑް\nއެންމެ އަގުބޮޑު ލަވަތަކުގެ ތެރޭގައި ހިމެނޭ އަނެއް ލަވައަކީ "ދޫމް 3"ގެ "މަލަންގް" މި ލަވައެވެ.\nއާމިރު ޚާނާއި ކެޓްރީނާ ކައިފް ލީޑު ރޯލުން ފެނިގެންދާ "ދޫމް 3" އަކީ 2013 ވަނަ އަހަރު ރިލީޒްކުރި އެންމެ ކާމިޔާބު އެއް ފިލްމެވެ. ފިލްމާއި އެއްވަރަށް ފިލްމުގައި ހިމެނޭ ލަވަތަކަށްވެސް ބެލުންތެރިންގެ މެދުގައި ވަނީ ބޮޑު މަޤުބޫލުކަމެއް ލިބިފައެވެ. މީގެ ތެރެއިން އެންމެ ފާހަގަކޮށްލެވޭ އެއްވަލައަކީ "މަލަންގް" މިލަވައެވެ. ސިދާތު މަހާދޭވަންއާއި ޝިލްޕާ ރާއޯ ކިޔާފައިވާ މި ލަވައަށް އެންމެ ބޮޑު ސަމާލުކަމެއް ލިބިގެންދިޔަ އެއް ސަބަބަކީ ލަވައައިގައި ފެނިގެންދާ ކޮރިއޮގްރާފުގެ އާދަޔާ ޚިލާފު މަސައްކަތެވެ.\n"ތިއެޓްރިކަލް" ވައިބެއް ގެނެސްދޭ މި ލަވައިން އާމީރާއި ކެޓްރީނާގެ ފަރާތުން ޖިމްނާސްޓިކްގެ ތަފާތު ހަރަކާތްތަކެއް ފެނިގެންދެއެވެ. ލަވައަށް ތައްޔާރުވުމުގެ ގޮތުން މި ތަރިންނަށްވަނީ ޚާއްސަ ތަމްރީންތަކެއްވެސް ދީފައެވެ. ލަވަ ޝޫޓް ކުރުމަށްޓަކާ ޔާޝް ރާޖް ފިލްމްސްއިން ވަނީ 200 އަށްވުރެ ގިނަ ނެށުންތެރިން އެމެރިކާއިން، އިންޑިއާގެ މުމްބާއީއަށް ގެނެސް، އެމީހުންނަށް 20 ދުވަހުގެ ތަމްރީން ދީފައެވެ.\nލަވައިގައި ބޭނުންކޮށްފައިވާ ކޮސްޓިއުމްތަކާއި، ސެޓުތައް ހިމެނޭހެން މި ލަވައަށް އެކަނިވެސް5ކްރޯޑް ރުޕީސް ޚަރަދުކޮށްފައިވެއެވެ.\n3. ކިލިމަންޖާރޯ (އެންތިރަން - ދަ ރޮބޮޓް) -4ކްރޯޑް\n2010 ވަނަ އަހަރު ރިލީޒްކުރި ކާމިޔާބު ތަމަޅަ ފިލްމް "އެންތިރަން"އަކީ އިންޑިއާގެ ސިނަމާތަކަށް ނުކުތް އެންމެ އަގުބޮޑު ފިލްމްތަކުގެ ތެރޭގައި ގުނާލެވޭ ފިލްމެކެވެ.\nސައުތް އިންޑިއަން ފިލްމްތަކުގެ ރަސްގެފާނުގެ ގޮތުގައި ގިނަ ބަޔަކު ސިފަކުރާ ސުޕަރސްޓަރ ރަޖްނީކާންތާއި، ރީތީގެ ރާނީ އައިޝްވަރިޔާ ރާއީ ބަޗަން ލީޑު ރޯލުން ފެނިގެންދާ މި ފިލްމަކީ ސައިންސް-ފިކްޝަން ވާހަކައެއްގެ މައްޗަށް ތައްޔާރުކޮށްފައިވާ ފިލްމެކެވެ. މިފިލްމް ބެލުންތެރިންގެ މެދުގައި ބޮޑަށް މަޤުބޫލުވެގެންދިޔައީ "ރޮބޮޓް" މި ނަމުންނެވެ. އެއް ބިލިއަން ކްރޯޑް ރުޕީސްއަށްވުރެ ބޮޑު ބަޖެޓަކާއެކު އުފައްދާފައިވާ މި ފިލްމުގައި ހިމެނޭ "ކިލިމަންޖާރޯ" މި ލަވައަށް އެކަނިވެސް4ކްރޯޑް ރުޕީސް ވަނީ ޚަރަދުކޮށްފައެވެ.\nޑްރައިބަލް ޑާސްގެ ޙަރަކާތްތަކަކާއެކު ތައްޔާރުކޮށްފައިވާ "ކިލިމަންޖާރޯ" މި ލަވަ ޝޫޓްކޮށްފައިވަނީ ޕޭރޫގެ ފަރުބަދަމަތީ ސަރަޙައްދެއްކަމަށްވާ މަޗޫ ޕިޗޫގައެވެ. ޖާވިދު ޢަލީ އަދި ޗިންމަޔީ ސްރިޕާދާ ކިޔާފައިވާ މި ލަވައިގައި އައިޝްވަރިޔާ ބޭނުންކޮށްފައިވާ ހެދުންތަކަށްވެސް ބޮޑު ޚަރަދެއްކޮށްފައިވެއެވެ.\n4. ތާ ތާކަރް ކޭ (ގޯލްމާލް ރިޓާންސް) - 3.5 ކްރޯޑް\n"ގޯލްމާލް"ގެ ސީކުއަލްތަކަކީ ކޮމެޑީ ހިންދީ ފިލްމްތަކަށް ލޯބިކުރާ ފަރާތްތަކުގެ މެދުގައި ހަމަގައިމުވެސް މަޤުބޫލު ސީކުއަލްތަކެކެވެ.\n2008 ވަނަ އަހަރު ރިލީޒްކުރި ގޯލްމާލްގެ ދެވަނަ ސީކުއަލް "ގޯލްމާލް ރިޓާންސް"ގައި ހިމެނޭ "ތާ ތާކަރް ކޭ"އަކީވެސް ބޮލީވުޑްގެ އެންމެ އަގުބޮޑު ލަވަތަކުގެ ތެރޭގައި ހިމެނޭ ލަވައެކެވެ.\nމި ލަވައިގެ ވީޑިއޯގައި "ގޯލްމާލް ރިޓާންސް"ގެ ލީޑް ކާސްޓުންގެ ގޮތުގައި ހަރަކާތްތެރިވާ އަޖޭ ދޭވްގަން، ކަރީނާ ކަޕޫރު ޚާން، އަރުޝަދު ވާރްސީ، އަމްރިތާ އަރޯރާ، ތުޝާރު ކަޕޫރު އަދި ޝްރެޔާސް ތަލްޕާޑޭއާއެކު އިތުރު 1000 ނެށުންތެރިން ފެނިގެންދެއެވެ. މި ލަވަ އަގުބޮޑު ވަނީ ހަމައެކަނި މި ސަބަބާހުރެ އެކަންޏެއްނޫނެވެ. މި 1000 ނެށުންތެރިންގެ އިތުރުން 180 ސްޓަންޓްމޭނުންވެސް ވަނީ ބޭނުންކޮށްފައެވެ.\nހަމައެހެންމެ އެންމެ އަގުބޮޑު ކާރުތަކުގެ ގޮތުގައި އެދުވަސްވަރު މަޝްހޫރުވި 10 ކާރެއްވެސް މި ލަވައިގައި ބޭނުންކޮށްފައިވެއެވެ. 12 ދުވަހު ޝޫޓްކޮށް ނިންމާލާފައިވާ މި ލަވައަކީ ތަމަޅަ ފިލްމް "ޝިވާޖީ- ދަ ބޮސް"ގައި ހިމެނޭ "އަތިރާދީ" މި ލަވަ އަސްލަކަށް ބަލައިގެން، ތައްޔާރުކޮށްފައިވާ ހިންދީ ރީމޭކެކެވެ.\nއާއްމުންގެ މެދުގައިވެސް ބޮޑު މަޤުބޫލުކަމެއް ލިބިގެންދިޔަ މި ލަވައަށް 3.5 ކްރޯޑް ރުޕީސް ޚަރަދުކޮށްފައިވާކަމަށް އިންޑިއާގެ މީޑިއާ ރިޕޯޓުތައް ބުނެއެވެ.\n5. ސަތަޑޭ ސަތަޑޭ (ހަމްޓީ ޝަރްމާ ކީ ދުލްހަނިޔާ) -3ކްރޯޑް\nވަރުން ދަވަންއާއި އާލިއާ ބަޓް ލީޑު ރޯލުން ފެނިގެންދާ "ހަމްޓީ ޝަރްމާ ކީ ދުލްހަނިޔާ" އަކީ 2014 ވަނަ އަހަރު ރިލީޒްކުރި ކާމިޔާބު ފިލްމެކެވެ.\nހެއްވާ މަޖާ އަދި ލޯބީގެ ތަފާތު ކަންތައްތަކެއް ދައްކުވައިދޭ މި ފިލްމަށް ބެލުންތެރިންގެ ފަރާތުން ޙާއްސަކޮށް ޒުވާނުންގެ މެދުގައި ބޮޑު ތަރުޙީބެއް ލިބިފައިވާއިރު، ފިލްމުގައި ހިމެނޭ ލަވަތަކަށްވެސް ބޮޑު މަޤުބޫލުކަމެއް ލިބިފައިވެއެވެ. އެގޮތުން ފާހަގަކޮށްލެވޭ އެއް ލަވައަކީ ޕާޓީ ސޯންގެއްގެ ގޮތުގައި ހިމަނާފައިވާ "ސަތަޑޭ ސަތަޑޭ" މި ލަވައެވެ.\nވަރުންއާއި އާލިއާއާއެކު ގިނަ އަދަދެއްގެ ބެކްރައުންޑް ޑާންސަރުންތަކެއް ފެނިގެންދާ މި ލަވަ ޝޫޓުކޮށްފައިވަނީ އިންޑިއާގެ ފިލްމް ސިޓީގައެވެ. ލަވައިގެ ވީޑިއޯއިން މި ލަވައަށް ކޮށްފައިވާ ޚަރަދު މާ ބޮޑަށް ފާހަގަނުވިއެއްކަމަކު މި ލަވައަށްވެސް3ކްރޯޑް ރުޕީސް ޚަރަދުކޮށްފައިވެއެވެ.\n"ސަތަޑޭ ސަތަޑޭ" މި ލަވަ ވެފައިވަނީ 2014 ވަނަ އަހަރު ނުކުތް އެންމެ ކާމިޔާބު ލަވައަށެވެ.\n6. ޕިޔާރް ކިޔާ ތޯ ޑަރްނާ ކިޔާ (މުގަލް-އޭ އައުޒަމް) - 1 ލައްކަ ރުޕީސް\nބޮލީވުޑްގެ އެންމެ އަގު ބޮޑު ލަވަތަކުގެ ލިސްޓުން ދެން މި ޖެހިލަނީ މީގެ 59 އަހަރު ކުރިން ރިލީޒްކުރި ފިލްމެއްގައި ހިމެނޭ ލަވައަކަށެވެ.\n1960ވަނަ އަހަރު ރިލީޒްކުރި "މުގަލް-އޭ އައުޒަމް" އަކީ ލޯބީގެ އަސަރުގަދަ ވާހަކައަކަށް ތައްޔާރުކޮށް، ނެރުނު ކާމިޔާބު ފިލްމެކެވެ. ދިލިޕް ކުމާރު، މަދޫބާލާ އަދި ޕްރިތްވިރާޖް ކަޕޫރު ލީޑް ރޯލުތަކުން ފެނިގެންދާ މިފިލްމަކީ އެދުވަސްވަރު ނުކުތް އެންމެ އަގުބޮޑު އަދި އެންމެ ބުރަ މަސައްކަތެއް ފެނިގެންދާ ފިލްމެވެ. އިންޑިއާގެ ބޮކްސް އޮފީހުގެ ތާރީޚުގައިވެސް5ކްރޯޑް ރުޕީސްގެ އާމްދަނީއެއް ހޯދި އެންމެ ފުރަތަމަ ފިލްމަކީވެސް މި ފިލްމެވެ. އަދި މިއީ ބްލެކް އެންޑް ވައިޓް ހިންދީ ފިލްމެއްގެ ކުލަ ކޮޕީއެއް ނެރުނު ފުރަތަމަ ފިލްމުވެސްމެއެވެ.\nމި ފިލްމުގައި ހިމެނޭ "ޕްޔާރް ކިޔާ ތޯ ޑަރްނާ ކިޔާ" އަކީ މިހާރުވެސް ގިނަ ބައެއްގެ ހިތްތަކާ ކުޅެލާފަދަ އަސަރުގަދަ ލަވައެކެވެ. ލަތާ މަންގޭޝްކަރުގެ ހިތްގައިމު އަޑުން ކިޔާފައިވާ މި ލަވައިގެ ވީޑިއޯއިންވެސް މި ފިލްމަށާއި ލަވައަށް ފިލްމުގެ ޕްރޮޑަކްޝަން ޓީމުންކޮށްފައިވާ ބުރަ މަސައްކަތް ވަޒަންކޮށްލެވެއެވެ. މި ލަވައިގެ ސެޓް ތައްޔާރުކޮށްފައިވަނީ ޕާކިސްތާނުގެ ލާހޯރުގައި ހުންނަ ޝީޝް މަހަލް އަސްލަކަށް ބަލައިގެންނެވެ.\n"އާއިނާ މަހަލް"ގެ ނަމުން ނަންދީފައިވާ މި ސެޓަކީ 150 ފޫޓު ދިގު، 80 ފޫޓު ފުޅާ އަދި 35 ފޫޓު އުސް ސެޓެކެވެ. ގިނަ އަދަދެއްގެ ބިއްލޫރި ބޭނުންކޮށްގެން ފަރުމާކޮށްފައިވާ މި ސެޓު ހެދުމަށްވެސް2އަހަރު ދުވަހުގެ މުއްދަތެއްނެގިއިރު، މި ލަވަ ހިމެނޭހެން މުގަލް-އޭ އާޒަމްގައި ހިމެނޭ ލަވަތައް ރިކޯޑު ކުރުމާއި، ފިލްމް ޝޫޓު ކުރުން އަދި ޕްރޮޑަކްޝަންގެ މަސައްކަތް އެއްކޮށް ނިންމާލުމަށް ގާތްގަނޑަކަށް 12 އަހަރު ހޭދަވިއެވެ.\nމި ލަވައަށް އެކަނިވެސް 1 ލައްކަ ރުޕީސް ޚަރަދުކޮށްފައިވާކަމަށް ބެލެވޭއިރު، މިއީ 60 ގެ އަހަރުތަކުގައި ހިންދީ ފިލްމެއްގެ ލަވައެއް އުފެއްދުމަށް ބަލާނަމަ ބޮޑު އަދަދެކެވެ. ލަވައިގެ ސެޓަށާއި، ކޮސްޓިއުމާއި ގަހަނާތަކުގެ އަގު މިހާރަށް ބަލާނަމަ 6.75 ކްރޯޑް ރުޕީސްއަށް އަރާނެކަމަށް ބައެއް ފަރާތްތަކުން އަންދާޒާ ކޮށްފައިވެއެވެ. މި ލަވައިގައި ފެނިގެންދާ "އާއިނާ މަހަލް"އިން އިންސްޕަޔަރވެގެން މަޝްހޫރު ޑިރެކްޓަރ ސަންޖޭ ލީލާ ބަންސާލީ ވަނީ 2015ވަނަ އަހަރު އޭނާ ރިލީޒްކުރި ކާމިޔާބު ފިލްމް "ބަޖީރާއޯ މަސްތާނީ"ގައި "ދީވާނީ މަސްތާނީ"ގެ ނަމުގައި ޙާއްސަ ލަވައެއް ހިމަނާފައެވެ.


Discuvery Chennel in Pondicherry Shark hoadhumah Tiger Shark Site akah!\nޑިސްކަވަރީން ޕޮންޑިޗެރީ ޝާކް ހޯދުމަށް ތައިގަރ ޝާކް ސައިޓަކަށް\nޑިސްކަވަރީން ‘ޕޮންޑިޗެރީ ޝާކް ހޯދުމަށް ޓައިގަރ ޝާކް ސައިޓަކަށް!\n30 ޖުލައި 2019, 23:42 |\nދުނިޔޭގެ ގިނަ ބައެއްގެ މެދުގައި މަގުބޫލު ގުދުރަތީ ކަންކަމަށް ޑޮކިއުމެންޓްރީ ހަދާ ޓީވީ ޗެނެލެއް ކަމަށްވާ ޑިސްކަވަރީ ޗެނެލްގެ ޓީމަކުން ފާއިތުވި އަހަރު ފުވައްމުލަކު ފަރަށް ޑައިވުކުރީ މިޔަރުގެ ބާވަތެއްކަމަށްވާ “ޕޮންޑިޗެރީ ޝާކު”ގެ ހިލަމެއް ވޭތޯއެވެ. ފުވައްމުލައް ސިޓީގެ ފަރު ބޮޑަށް މަޝްހޫރު ވެފައި އޮންނަނީ ޓައިގަރ ޝާކު (ފެމުނު) ގިނަ ހިސާބެއްގެ ގޮތުގައެވެ. ނަމަވެސް ޑިސްކަވަރީގެ ޓީމަށް އެކަން އެނގިފައިވާ ކަމަކަށް ނުބެލެވެއެވެ.\nޑިސްކަވަރީ ޗެނެލްގެ ޓީމުން މަސައްކަތް ކުރީ ކުރިން އުޅުނު މިޔަރުގެ ބާވަތެއް ކަމަށްވާ ‘ޕޮންޑިޗެރީ ޝާކް” ފުވައްމުލަކުގެ ފަރުން ފެނޭ ތޯއެވެ. ބުނެވޭ ގޮތުގައި މިބާވަތުގެ މިޔަރުތައް 1970ގެ އަހަރުތަކުގައި ވަނީ ދުނިޔެއިން ނެތިގެން ގޮސްފައެވެ.\nޑިސްކަވަރީ ޗެނެލްގެ ޑައިވަރުންގެ ޓީމުން އަޑީގައި ތިއްބާ ގިނަ އަދަދެއްގެ ޓައިގަރ ޝާކު އައިސް އެމީހުން ވަށައިގެން ދުވަން ފެށިއެވެ. އެއާއެކު އެމީހުންނަށް ޓައިގަރ ޝާކާއާއި މެދު ވިސްނިފައި އޮތް ބިރުވެރިކަމުން ސިހުން ގެނުވިއެވެ. އަދި އެއީ ވަރަށް ބިރުވެރި ޙާލަތެއް ކަމަށް ސިފަކުރެއެވެ.\nފެމުނު ޑިސްކަވަރީގެ ކެމެރާ ޖަހައިގަތީ އޭގައި އެންގަޑެއް އޮތުމުން – ފެރެސްޓް ގަލަންޓޭ ކެމެޜާ ތައްޔާރުކުރަނީ\nމިކަން ބޮޑަށް ދިމާވިކަމަށް ބެލެވެނީ ޑައިވަރުންނާއި ވަކިން އަޑިއަށް ފެއްތި ކެމެރާ އާއިއެކު މަސްގަނޑެއް އޮތުމުން، އެތަނަށް އައި ފެމުނު މިޔަރު އެ ކެމެރާއާއި އެއާއެކު ހުރި ލައިޓާއި އެކު ޖަގައިގަތުމުންނެވެ. މިކަން ޑިސްކަވަރީގެ ޑައިވަރުންނަށް ސިފަކުރީ އަދި ވަކިން ބިރުވެރި ކަމަކަމެއްގެ ގޮތުގައެވެ. ނަމަވެސް ފުވައްމުލަކުގެ ފަރުން ފެންނަ ފެމުނު މިޔަރުގެ އެފަދަ ބިރުވެރިކަމެއް ދިމާވެފައިވާ ކަން މިހާތަނަށް އެނގޭކަށް ނެތެވެ. މިޔަރު ޖަހައިގަތް ކެމެރާގެ ބައިތައް މަތީގައި އޮތް ޓީމުން ވަނީ އޭގައި ޖަހާފައިވާ ވަލުގެ އެހީގައި ދަމައި މައްޗަށް ނަގާފައެވެ. ނަމަވެސް އޭގައި ހުރި ލައިޓުގެއްލުނެވެ.\nމިހާރު ޔޫޓިއުބުގައި އާއްމުކޮށްފައިވާ ވީޑިއޯއަށް ކޮމެންޓް ކުރި ބޭރުގެ ބައެއް މީހުން ބުނެފައި ވަނީ އެޓައިގަރ ޝާކުތަކަކީ ބިރުވެރިކަމެއް ނެތް ރަހުމަތްތެރި އެއްޗެހިތަކެއް ކަމަށެވެ. އެމީން އެތައް ފަހަރަކު މިސައިޓަށް ޑައިވްކޮށް އެ މިޔަރުތަކާއެކު އުޅެފައިވާ ކަމަށެވެ. ކޮމެންޓް ކުރި ބައެއް މީހުންގެ ނުރުހުމާއި ފާޑުކިޔުން މިވީޑިއޯއަށް ވަނީ އަމާޒުވެފައެވެ. އެހެނީ ޑިސްކަވަރީގެ ޓީމުން މިސައިޓްގައި މަސައްކަތް ކުރި ގޮތުން އެއީ ބިރުވެރިތަނެއްގެ ގޮތުގައި ސިފަކޮށްފައިވާތީއެވެ.\nޑިސްކަވަރީ ޓީމުގެ ލީޑު ޑައިވަރު ފޮރެސްޓް ގްލޭންޭޓޭ ވެސް ފާހަގަކޮށްފައި ވަނީ ފުވައްމުލަކުގެ މިޑަވްސައިޓްގައި ގިނަ އަދަދަކަށް ކަނޑުގެ ދިރުންތައް ހުރި ކަމަށެވެ. ޕޮންޑިޗެރީ ޝާކް ނޫން އެހެން ހުރިހާ އެއްޗެއް މިސައިޓްގައި ހުރިކަމަށެވެ. ނަމަވެސް ފޮރެސްޓް މިސައިޓް ސިފަކުރީ ޓައިގަރ ޝާކުން ފުރިަފއިވާ ބިރުވެރި ތަނެއްގެ ގޮތުގައެވެ.\nފެމުނު ޑިސްކަވަރީގެ ކެމެރާ ޖަހައިގަތީ އޭގައި އެންގަޑެއް އޮތުމުން\nމިވީޑިއޯ ޑޮކިއުމެންޓްރީ ހަދަން ޑިސްކަވަރީ ޓީމުން ފުވައްމުލައް ސިޓީއަށް އައިސްފައި ވަނީ ފައިތުވި އަހރުގެ އޮކްޓޯބަރު މަހުގެ 20-25 އަށެވެ.\nމާދަމާ ރޭ ޑިސްކަވަރީން ފުވައްމުލައް ޑައިވް ސްކޫލާއި ގުޅޭ ޑޮކިއުމެންޓްރީއެއް ފޮނުވުމަށް ވަނީ ތާވަލް ކުރެވިފައެވެ.\nޑިސްކަވަރީގެ މި ވީޑިއޯއާއި މެދު ފުވައްމުލަކުގެ ބައެއް މީހުން ދެކެނީ އެއީ ރަށުގެ ޑައިވިން ޕްރޮމޭޓް ކުރުމަށްވުރެ ޑިމޯޓް ކުރުމަށް ނުވަތަ އެސައިޓާއި މެދު ބިރުވެރިކަން އުފެދޭފަދަ ވީޑިއޯއެއްގެ ގޮތުގައެވެ. ނަމަވެސް މިވީޑިއޯއަށް ކޮށްފައިވާ ކޮމެންޓްތަކަށް ބަލާލުމުން އެއީ އަދި ބިރުވެރި ސައިޓެއްގެ ގޮތުގައި ޑައިވަރުން ނުދެކޭކަން ހާމަވެއެވެ.\nޓައިގަރ ޝާކު ފުވައްުމުލައް ޑައިވް ސައިޓްގައި\nއިތުރު ލިޔުންފުވައްމުލަކު ޑައިވް ސްކޫލްފުވައްލައް ސިޓީ ފަތުރުވެކަން\nTags: ފުވައްމުލަކު ޑައިވް ސްކޫލް, ފުވައްލައް ސިޓީ ފަތުރުވެކަން\nއަލީ 31 ޖުލައި 2019 08:07\nފުވައްމުލަކު ރައްޔިތުންވެސް އުފާވާނެ ތިކަހަލަ ދިރުން ހުރި ތަނެއްކަން އެނގުމުން.


Jinsee goanaage massala beleyne maahauleh nethumun GAM ge raees isthiufaa dhevvaifi | Mihaaru\nޖިންސީ ގޯނާގެ މައްސަލަ ބެލޭނެ މާހައުލެއް ނެތުމުން ގެސްޓު ހައުސް އެސޯސިއޭޝަންގެ ރައީސް އިސްތިއުފާ ދެއްވައިފި\nގޭމްގެ ކުރީގެ ރައީސް މޫސާ ނާސިހު: މަގާމުން އިސްތިއުފާ ދެއްވީ ސިޔާސީ ނުފޫޒުގެ ސަބަބުން ޖިންސީ ގޯނާގެ މައްސަލަތައް ބެލޭނެ މާހައުލެއް ނެތުމުން ކަމަށް ވިދާޅުވި--\n09 ޖުލައި 2020 - 10:43\nނާސިހު "މިހާރު" އަށް މިއަދު ވިދާޅުވީ އެ އެސޯސިއޭޝަންގެ އިދާރީބައިގައި މަސައްކަތް ކުރާ އަންހެނަކަށް، ސިޔާސީ ނުފޫޒު އޮތް މީހަކު މިދިޔަ މަހުގެ 23 ގައި މަސައްކަތުގެ މާހައުލުގައި ޖިންސީ ގޯނާ ކުރިކަމުގެ މައްސަލައެއް ހުށަހަޅާފައިވާ ކަމަށެވެ. އެކަމަކު، އެ މައްސަލަ ބަލަން އިންޓާނަލް ކޮމިޓީން ފާސްކޮށް، ހިންގާ ކޮމިޓީއާ ހަވާލު ކުރުމުން މައްސަލަ ރައްދުވާ މީހާ ނުފޫޒުގެ ބޭނުން ކޮށްގެން މައްސަލަ ހިންދާލުމަށް މަސައްކަތް ކުރަމުންދާ ކަމަށް ނާސިހު ވިދާޅުވި އެވެ.\nއޭނާ ވިދާޅުވި ގޮތުގައި، އެ އަންހެން މީހާ އަށް ޖިންސީ ގޯނާ ކޮށްފައިވަނީ ސަރުކާރު ހިންގާ މައި ޕާޓީ އެމްޑީޕީގެ ގައުމީ މަޖިލީހުގެ މެމްބަރެކެވެ.\n"އަޅުގަނޑު އަމިއްލަ އަށް ވެސް ވިކްޓިމްއާ ވާހަކަ ދެއްކިން. ހުރިހާ ހެކިތައް ވެސް އިޝާރާތް ކުރަނީ ޖިންސީ ގޯނާ ކޮށްފައިވާ ކަމަށް. ނަމަވެސް އަނިޔާ ކުރި މީހާ އަކީ ސިޔާސީި ނުފޫޒު އޮންނަ މީހަކަށް ވުމުން އެކްސްކޯ އިން އެ މައްސަލަ ބެލުނަ ނުދޭން ވަރަށް ބޮޑަށް މަސައްކަތް އެބަކުރޭ،" ނާސިހު ވިދާޅުވި އެވެ.\nއޭނާ ވިދާޅުވީ މި ފަދަ މައްސަލަތައް މިނިވަން ކަމާއެކު ގޭމްގެ ހިންގާ ކޮމިޓީން ބެލޭނެ މާހައުލެއް ނެތުމަކީ އެ އެސޯސިއޭޝަންގެ އަގުވެއްޓޭނެ ސަބަބެއް ކަމަށެވެ. ޚާއްސަކޮށް ޖަމިއްޔާގެ ރައީސްގެ މަގާމުގައި ހުންނަވައިގެން އެފަދަ އެއްވެސް ފުރުސަތެއް ދޭން ބޭނުން ނުވާތީ އިސްތިއުފާ ދެއްވީ ކަމަށް ވިދާޅުވި އެވެ.\nމަސައްކަތުގެ މާހައުލުގައި ޖިންސީ ގޯނާ ކުރުމުގެ މައްސަލަތައް ރާއްޖޭގައި އިތުރުވަމުން ދާއިރު، މިނިސްޓްރީގެ އަންހެން މުވައްޒަފުންތަކަކަށް ޖިންސީ ގޯނާ ކުރި މައްސަލަތަކެއްގެ ތުހުމަތުގައި ޓޫރިޒަމް މިނިސްޓަރު އަލީ ވަހީދު މަގާމުން އިސްތިއުފާ ދެއްވަން ރައީސް އިބްރާހިމް މުހައްމަދު ސޯލިހު ވަނީ އަންގަވައިފަ އެވެ.\nނަމަވެސް އަލީ ވަހީދު އަދި އިސްތިއުފާއެއް ނުދެއްވަ އެވެ. އެކަމަކު، އަލީ ވަހީދަށް ކުރެވޭ ތުހުމަތުގެ މައްސަލަތައް ފުލުހުން މިހާރު އަންނަނީ ބަލަމުންނެވެ.\nގެސްޓް ހައުސް ޖިންސީ ގޯނާކުރުން ޖިންސީ އަނިޔާ ޓޫރިޒަމް\n33 ކޮމެންޓް, 56 ރިއެކްޝަންސް\nރައީސް އިބޫ، މިހާރު ހުރިހާ ދާއިރާއެއްގަ އުޅޭ އަންހެންވެރިން އޮފީހަށް ނުވަތަ އެމީހަކު ވަޒީފާ އަދާކުރާ ތަނުގަ އުޅޭހާހިނދަކު، ކަޅު ޖުއްބާއާއެކު މޫނު ބުރުގާ އެޅުން ލާޒިމް ކުރައްވަންވީ އެވެ. އޭރުން ތިކަންތައް ޙައްލުވާނެ އެވެ. ހިތްކިޔާނީ މީހާގެ ސިފަ ފެނުނީމައެވެ.\nއެއީ ތެދެއް. ނުވަމަހާ ދިހަ ދުވަސް ފަހުން އެނގިސާބިތުވާނެ. އަލީ އެބުނީ ރަނގަޅަށް ހަމަ ވަގުތު ނަގާނެ.\nތިފަދަ ނުބައި ހުރިހާބައެއް އުޅޭޕާޓީ އެއްތިޔައީ ޕާޓޭންގެ 90 އިންސައްތަމީހުންނިސްބަތްވާ ޕާޓީއަކީ ކޮބާތޯއެވެ.\nމަސައްކަތު މާޙައުލުގައި ޖިންސީ ގޯނާކުރުމަކީ ހުރިހާ ޒަމާނެއްގައި ހުރިހާ ގަވްމެއްގައިވެސް ހިންގާ ޖަރީމާއެއް. އެވާހަކަތައް ދައްކަން ވެސް އަދިކިރިޔާ މިކެރުނީ .\nއެމްޑީޕީގެ އިސް ސަފުގައި މިއުޅެނީ އެކަމަށް ހާދަ ދެވިހިފާފައިވާ ބައެކޭދޯ؟ ލަދުން ބޯހަލާކު\nއެކަމަށް އެކަނިތަ؟ އެހެން ކަންކަން އަދި ނޭނގެނީ.\nއެމްޑީޕީގެ މީހުންގެ މައްސަލަ ތައް ނުބެލެނީ އެވެ. ހޯރަ ވެސް ދޫވީ އެވެ.\nހޯރަ ހިފާފަ ފިޔަކޮށާ ނުލީމަ ދޫވީ\nތިކަންވާނީހަމަތިގޮތައް1 ނަސީދުމަޖިލިހުގަ,މާރާމާރީހިންގެވުން2 ސަފާރީގަހިންގިޖިންސީގޯނާ3 ގެސްޓުހައުސްއޮފީހުގަހިގިޖިންސީގޯނާ4 ބޮޑުފިނޮޅު މުޒާހަރާ5 ހުޅުމާލެ މުޒާހަރާމުޅިން ވާނުވާނޭގޭ މަސްއަލަތައް!!\nޒީރޯ ޓޮލަރެންސް، ޒީރޯ ޓޮލަރެންސް، ޒީރޯ ޓޮލަރެންސް ޒީރޯ ޓޮލަރެންސް ޒީރޯ ޓޮލަރެންސް ޒީރޯ ޓޮލަރެންސް، ޒީރޯ ޓޮލަރެންސް ޒީރޯ ޓޮލަރެންސް ޒީރޯ ޓޮލަރެންސް ޒީރޯ ޓޮލަރެންސް ޒީރޯ ޓޮލަރެންސްޒީރޯ ޓޮލަރެންސް ޒީރޯ ޓޮލަރެންސް ޒީރޯ ޓޮލަރެންސްޒީރޯ ޓޮލަރެންސް ޒީރޯ ޓޮލަރެންސް ޒީރޯ ޓޮލަރެންސް ޒީރޯ ޓޮލަރެންސް ޒީރޯ ޓޮލަރެންސް ޒީރޯ ޓޮލަރެންސް ކޮބައިހޭ ޒީރޯ ޓޮލަރެންސް ޒީރޯ ޓޮލަރެންސް ކޮބައިހޭ ކޮބައިހޭ ކޮބައިހޭ ކޮބައިހޭ ކޮބައިހޭ ކޮބައިހޭ ކޮބައިހޭ ކޮބައިހޭ ކޮބައިހޭ\nމީގެން މީހަކު ޖަލަށް ނުލެވެންޏާ އަދި މިއީ ކާކު ކަން ނޭނގެންޏާ މިއީ ނުވާކަމެކޭ އެއްވަރު މީހަކު ކިތަންމެ ވަރަށް ރުޔަސް ، ސަރުކާރު އޯގާތެރި ކަމެއް ހުރިވަރު އެނގޭނެ މި ފަހަރު\nއެންޑީޕީ މީހުންނަށް ހިނގާނީ ވަކި ބާރުތަކެއް. މިރާއްޖޭގެ ހެދިފަހުރި ގާނޫނުތަކުން އެމީހުން އިސްތިސްނާ ކުރާނެ. މިއީ އެންޑީޕީގެ އިންސާފުގެ މަގު. މިއޮތީ ވާ ގައުމެއް. ހުރިހާ ކަމެއް އަތަށް ގޮވީމަ ރައީސް މީހާވެސް އަދި މަޖިލީހުގެ ރައީސްވެސް އެބަޖެހޭ އިސްތިއުފާދޭން.\nމި ރާއްޖޭގަ ފިރިހެނުން ކިހިނެއްވެފަތަ މި ތިބެނީ؟\nމީ މިރާއްޖޭގަ އެކަނިވާކަމެއްނޫން.. މުޅިދުނިޔޭގަ ވެސް . ޕާސަނަލް ސެކްރެޓަރީ، އާ މިސްޓްރެސް ގެންގުޅުން އޯކޭ ވެފަ ޒިނޭ ހަރާމް ނުވާ ސޮސައިޓީތަކުގައި މިވާހަކަތައް ނީވިދާނެ.. އެކަމަކު ފިރިހެން ބޮސް އެއް ހުރެފަ އޭނަގެ ދަށުގަ ހިތްކިޔާކަހަލަ އަންހެނެއް އުޅެންޏާ މިކަން ކޮންމެވެސް ސިފައެއްގަ ހިނގާނެ.. މުޖައްރިބު.


ތައުޙީދުގެ މުހިއްމުކަން – DhiSalafiyyah\n25/01/2013 ޢަޤީދާއާއި ފިރުޤާތައްއައްޝައިޚު އަބޫބަކުރު އިބްރާހީމް ޢަލީ – رحمه الله\nاَلْحَمْدُ ِللهِ الْعَلِىِّ اْلأَحَدِ الَّذِىْ لَمْ يَلِ دْوَلَمْ يُوْلَدْ وَلَمْ يَكُنلَّهُ كُفْوًا اَحَدْ وَالصَّلاَةُ َوَالسَّلاَمُ عَلَى مُحَمَّدِ الَّذِىْ اَرْشَدَ اِلَى النَّهْجِ اْلأَقْوَمِ وَعَلَى اَلِه وَاَصْحَاِبهِ الَّذِيْنَ تَمَسَّكُوْا بِالطَّرِيْقِ اْلاَرْشَدِ …. اَمَّابَعْدَ:\nއަޅުގަޑުމެންނީ އެއްކައުވަންތަ މަތިވެރި ﷲ އަށް އީމާން ވެގެން ތިބި މުއުމިނުން ކަމުގައި އިޤްރާރު ކުރަމުން ދާއިރު، އެމަތިވެރި ﷲ އީ އެއްކައުވަންތަ އިލާހު ކަމުގައި ޤަބޫލުކޮށް އެގޮތުގެމަތީން އަޅުގަޑުމެންގެ ޢަމަލުތައް ބެހެއްޓޭނީ އެއިލާހު އެއްކައުވަންތަ ކުރެވޭ ގޮތް އެގިގެންނެވެ. އާދެ! تَوحِيدُ އޭ މިކިޔާ ކަލިމަ ފުރިހަމައަށް ދެނެގަނެ ގެންނެވެ. އަދި تَوحِيدُ އާއި އިދިކޮޅު ކަމުގައިވާ ޝިރްކުވެސް އެގިގެންނެވެ.\nޝައްކެއްނެތެވެ. تَوحِيدُ އަކީ އެންމެހައި ރަސޫލުންގެ ރިސާލަތު އޭގެމައްޗަށް ހުއްޓިގެންވާ މުހިންމު މައުޟޫޢުއެވެ. ކޮންމެ މުއުމިނަކު ދެނެގަތުން ވާޖިބު ވެގެންވާ އެންމެ ފުރަތަމަ ފިލާވަޅެވެ. ތިމާ ހެއްދެވި މަތިވެރި ﷲ މަޢުރިފާކޮށް އެއިލާހު ހަޟުރަތައް އިޚްލާޞްތެރި ކަމާއިއެކު އަޅުކަން ކުރާނޭ ގޮތް ދަސްކޮށްދޭ ފިލާވަޅެވެ. “لاَاِلَهَ اِلاّ اللهُ” މިކަލިމަ އިން އެދެވޭ މުރާދެއް އުގަންނައިދޭ މުޤައްދަސް ދަރްސްއެވެ. އަޅުކަން ޤަބޫލުވެވޭގޮތާއި، ނުވެވޭ ގޮތް ބަޔާންކޮށްދޭ މަންހަޖްއެވެ.\nޝައްކެއްނެތެވެ. تَوحِيدُ އަށް ސީދާނުވާ ގޮތަށް ތިމާ ވަރުބަލިވަންދެން އަޅުކަންކުރި ނަމަވެސް، ކުރެވޭ އަޅުކަމަކީ، އެއަޅުކަމަށް އެއްވެސް ޘަވާބެއް އުޖޫރައެއް ލިބޭނޭ އަޅުކަމެއް ނޫނެވެ. އަދި ކީއްތޯއެވެ! ޘަވާބެއް ނުލިބުމުގެ ބަދަލުގައި ވޭންދެނެވި ޢަޛާބު ލިއްބައިދޭ ކަމެކެވެ. ޤިޔާމަތް ދުވަހުގެ މުޞީބާތާއި ނުރައްކަލުން ސަލާމަތްވާނެ ހަމައެކަނި ބަޔަކީ تَوحِيدُ ގެ އަހުލު ވެރިންނެވެ. ރަސޫލުﷲ ޞައްލަﷲ ޢަލައިހި ވަސައްލަމަގެ ރަސޫލުކަމުގެ ފުރަތަމަ ތޭރަ ވަރަކަށް އަހަރު ހޭދަކުރެއްވީ ޢާންމު ގޮތެއްގައި ހަމައެކަނި މިމައުޟޫޢު، އާދެ! تَوحِيدُ މީސްތަކުންނަށް ދަސްކޮށް ދެއްވައި، ޝިރްކުކުރުމުގެ ނުބައި ސުންޕާކަމުން މީސްތަކުން ސަލާމަތްވާނޭ ގޮތް ދަސްކޮށް ދެއްވުމުގައެވެ.\nމިހެން މިކަން ހުރިއިރު އަޅުގަޑު ގަސްތު ކުރަނީ މިމަައުޟޫޢު، އާދެ! تَوحِيدُ އާއި އަދި އެއާއިބެހޭ ބައެއް ނުކުތާތައް ކޮންމެވެސް މިންވަރަކަށް ބަޔާންކޮށްދެވޭތޯ ބެލުމެވެ. ޚާއްސަކޮށް ކިޔަވާ ކުދިންނަށެވެ. ޢާންމުކޮށް ދިވެހި އެންމެހައި އަޚުންނާއި އުޚްތުންނަށެވެ.\nއާދެ! މިކުޑަކުޑަ ރިސާލަތު އެކުލެވޭތޯ ކޮންމެވެސް ހިތްވަރެއް ކުރަން މިޖެހުނީ ސަބަބުތަކެއް ހުރެގެންނެވެ. އަޅުގަޑުގެ އިޚްލާސްތެރި ބައެއް އަޚުން މިކަމަށް އެދިލެއްވުމުގެ ނާތީޖާއެއްގެ ގޮތުންނެވެ. އަދި، ރާއްޖޭގައި މިމައުޟޫއިން ދެކެވިފައި ހުރި ވާހަކަތަކާއި ލިޔެވިފައި ހުރި ލިޔުންތައް މިމައުޟޫޢުގެ މުހިއްމުކަމަށް ބަލާއިރު އެކަށީގެންވާ ވަރަށްވުރެ މަދުކަމުގައި ފެންނާތީއެވެ.\nއަދި ހުރިހައި ކަމަކަށްވުރެ ކުރިން މަތިވެރި އިސްލާމް ދީނަށް ކޮންމެވެސް ޚިދުމަތެއް ކޮށްދެވޭތޯއެވެ. މިހެންވެ މަތިވެރި ﷲ ގެ ހަޟުރަތުން ވާގި އެދޭ ޙާލު މިކުޑަކުޑަ ފޮތް رِسَالَةُ التَّوحِيدُ މިފަށަނީ މުސްލިމުންނަށް މިފޮތުން އެދެވޭ ފައިދާއެއް ދެއްވުން އެދި ﷲ އަށް ދުޢާ ކުރަމުންނެވެ.\nމިފޮތުގައި އަޅުގަޑު ހިމަނައިލުމަށް ޤަސްތުކުރަނީ، ކޮންމެ މުސްލިމްއަކަށް ދީނުގެ ފަރާތުން ހަމަ ކޮންމެހެން ދެނެގަތުން ވާޖިބު ވެގެންވާ ހަތަރު ބައެކެވެ.\n*ފުރަތަމަ ބަޔަކީ تَوحِيدُ އެވެ.\n*ދެވަނަ ބަޔަކީ تَوحِيدُ ގެ އިދިކޮޅު ކަމުގައިވާ ޝިރުކެވެ.\n*ތިންވަނަ ބަޔަކީ ސުންނަތެވެ.\n*ހަތަރުވަނަ ބަޔަކީ ސުންނަތުގެ އިދިކޮޅުކަމުގައިވާ ބިދުޢަ އެވެ.\nމިއިން ކޮންމެ ބައެއްވެސް ބަޔާން ކޮށްދެވޭތޯ ބަލާފައިވާނީ ފިލާވަޅުތަކަކަށް ބަހާލައިގެންނެވެ. ﷲ އަޅަމެން އެންމެހައި މުސްލިމުންނަށް تَوحِيدُ ގެ ފުރިހަމަ ދީން މަތީގައި އިޚްލާޞްތެރި ކަމާއިއެކު އަޅުކަން ކުރުމުގެ ހެޔޮ ތައުފީޤް ދެއްވުންއެދެމެވެ. އަދި އާޚިރަތް ދުވަހުން އަމާން ކަމާއިއެކު ޖަންނަތައް ވަނުމުގެ ނަސީބު ދެއްވުންއެދެމެވެ.\nآمِين ….اِنَّهُ وَلِيُّنَا وَنِعْمَ النَّصِيْر.\nرمضان 1405 ހ\n30 މެއި 1985 މ


BREAKING: Quarantine gai huri ithuru dhivessaku positive vejje | Mihaaru\nކޮވިޑް-19: ކަރަންޓީންގައި ހުރި އިތުރު ދިވެއްސަކު ޕޮޒިޓިވް ވެއްޖެ\nމާލެ: މާޗް 26، 2020- މުޅި ދުނިޔެ އަށް ހަލުވިކަމާ އެކު ފެތުރެމުންދާ ކޮރޯނާވައިރަސް ނުވަތަ ކޮވިޑް-19 އިން ރައްކާތެރިވުމުގެ ގޮތުން އެމްއެންޑީއެފްއިން ބޭއްވި ޑްރިލްގައި ޚާއްސަ ހެދުމުގައި ތައްޔާރީ ހާލަތުގައި ތިބި ބަޔަކު އެމްބިއުލާސް އިން ފައިބަނީ ---ފޮޓޯ: އަހުމަދު އަވްޝަން/މިހާރު\n29 މާޗް 2020 - 10:34\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދެންމެ ކުރި ޓުވީޓެއްގައި ބުނީ، ކަރަންޓީން ފެސިލިޓީއެއްގެ ގޮތުގައި ބޭނުންކުރާ ބ. އަތޮޅު ރޯޔަލް އައިލެންޑް ރިސޯޓުގައި ބަހައްޓާފައި ހުރި އެ ދިވެހި މީހާގެ ސާމްޕަލް ޓެސްޓް ކުރިއިރު ކޮވިޑް-19 އަށް ޕޮޒިޓިވް ވެފައިވާ ކަމަށެވެ. އިތުރު ތަފްސީލެއް އަދި ނުދެ އެވެ.\nރާއްޖެ އިން ކޮވިޑް-19 އަށް ޕޮޒިޓިވްވި ދިވެއްސަކު ފުރަތަމަ ފެނުނީ މިދިޔަ ހުކުރު ދުވަހު އެވެ. އެއީ ވެސް އިނގިރޭސި ވިލާތުން މި މަހުގެ 22 ގައި ރާއްޖެ އައުމުން ކަރަންޓީން ފެސިލިޓީ ހޮލިޑޭ އައިލެންޑް ރިސޯޓުގައި ބަހައްޓާފައި ހުރި މީހެކެވެ. އޭނާގެ ފަރާތުން ބަލީގެ އަލާމާތްތަކެއް މި މަހުގެ 25 ގައި ފެނުމުން ސާމްޕަލް ޓެސްޓް ކުރިއިރު ޖެހިގެން އައި 26 ވަނަ ދުވަހު ނަތީޖާ ދެއްކީ ޕޮޒިޓިވް ކަމަށެވެ. އެ މީހާ މިހާރު ވަނީ އއ. ވެލިދޫ ކަރަންޓީން ފެސިލިޓީ އަށް ބަދަލުކޮށްފަ އެވެ.\nމި މަހުގެ ހަތަކުން ފެށިގެން މިހާތަނަށް ރާއްޖެ އިން ކޮވިޑް-19 ގެ 17 މީހަކު ފެނުނުއިރު އޭގެ ތެރެއިން ދިވެހިންގެ އަދަދަކީ2އެކެވެ. ބާކީ 15 މީހުންނަކީ ޓޫރިސްޓުން/ބިދޭސީންނެވެ. ދެ ބިދޭސީންނަކީ ކުރެއްދޫ އައިލެންޑް ރިސޯޓުގެ ތުރުކީގެ ޑޮކްޓަރާއި އެ ރިސޯޓުގެ އެހެން މުވައްޒަފެކެވެ. ރާއްޖެ އިން ކޮވިޑް-19 ޖެހުނު މީހުންގެ ތެރެއިން މިހާރު ފަރުވާގައި ތިބީ ހަތަރު މީހެކެވެ.\nރާއްޖެ އިން ކޮވިޑް-19 އަށް ޕޮޒިޓިވްވި 17 މީހުންގެ ތެރޭގައި ފުރައިގެން ދިޔަ ފަހުން ޕޮޒިޓިވްވިކަން އެނގުނު އިޓަލީގެ ދެ ޓޫރިސްޓަކު ވެސް ހިމެނެ އެވެ. އެއީ އައިލެންޑް ސަފާރީ-1 ގައި ތިބި މީހުންގެ ތެރެއިން އެ ބައްޔަށް ޕޮޒިޓިވްވި ދެ ޓޫރިސްޓުންނާ "ކްލޯޒްޑް ކޮންޓެކްްޓް" އެއް އޮތް ދެ މީހެކެވެ. އެ ދެ މީހުންގެ ފަރާތުން ކޮރޯނާވައިރަހުގެ އަލާމާތެއް ނުފެނުނަސް ޓެސްޓް ހެދި ދިރާސާ އަކަށް ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފައި ވެ އެވެ. އެކަމަކު އެ ދެ ޓޫރިސްޓުންގެ ސާމްޕަލްގެ ނަތީޖާ މިދިޔަ ހުކުރު ދުވަހުގެ މެންދުރު ލިބުނުއިރު، އެ ދެ މީހުން އެ ދުވަހުގެ ހެނދުނު ފުރައިފި އެވެ. އެއީ ކަރަންޓީންގައި ބަހައްޓަން ކަނޑައަޅާފައިވާ 14 ދުވަސް ހަމަވުމުން ކަމަށް އެޗްޕީއޭ އިން ވަނީ ބުނެފަ އެވެ.\nމި ދެ ޓޫރިސްޓުން މިހާރު ވަނީ ރަޝިއާގައި ކަރަންޓީން ކޮށްފަ އެވެ.\nހެލްތު ޕްރޮޓެކްޝަން އެޖެންސީ ސިއްހަތު ބަލިތައް ރޯޔަލް އައިލެންޑް ރިސޯޓް އެންޑް ސްޕާ އިގިރޭސިވިލާތް ރާއްޖެ-އިނގިރޭސިވިލާތް\n113 ކޮމެންޓް, 276 ރިއެކްޝަންސް\nމާލޭ މީހުން ގެދޮރު ކުއްޔަށް ދީފައި ޔޫކޭ ސިންގަޕޫރުގައި އުޅޭވާހަކަ ދައްކަނީ! މިއުޅޭ ގުދުގުދާ ބެއްޔާ މެންނަށް ހުޅުމާލެއިން ފުލެޓް ލިބުނީމައި ކުއްޔަށް ދީފައި ލަންކާއަށް! ރާއްޖެއައިސް އުޅެނީ ކުއްޔަށް ތަންތަން ހިފައިގެން! ދެން އަނެއްކާވެސް ފުލެޓައް އިއުލާން ކޮއްލާއިރަށް ފުލެޓައް އެދި ފޯމްފުރާ! ދެން މައުލޫމާތް ސާފުކުރަން އަންނަ އިރަށް ބުނަނީ އަހަރުމެން އުޅެނީ ކުުއްޔަށޭ! މިފަދަ މީހުން ރާއްޖެ ނާދެވިގެންގެން ލަންކާގައި ތެޅެފޮޅެނީ މިހާރު!\nކޮންމެ ތާކުހުރެ އަޔަސް ދިވެއްސަކަށް ވާނަމަ އެމީހަކަށް ބެލުން އެއީ ދިވެހި ސަރުކާރުގެ ޒިއްމާއެއް. އޭނާ މިކޮޅަށް އައިއިރު މި ބަލި ހުރިކަށް ނޭންގުމަކީވެސް ވެދާނެކަމެެއް. އެހެންމަ އަދި އޭނައަށް ގޮންޖަހާ ވާހަކަ ދެއްކުމަކީ ދެރަ ކަމެއް. މި ވައިރަހާ ބެހޭގޮތުން ރަނގަޅަށް ދިރާސާ ކުރާ މީހަކަށް ވިއްޔާ އިންގޭނެ އަދިވެސް ދާނީ ވޯސް ވަމުން އެއިކީ ސަރުކާރުން ވަކި މިހާރު ފަރުވާ ކުޑަ ވެގުން ވާކަމެއް ނޫން. އަހަރެމެންނަށް ކުރެވޭނެ ކަމަކީ ގޭގައި މައިތިރިވެގެނެ ތިބުނ\nކީއްވެގެންތަ މިހާ ބަލިބޮޱުއިރުވެސް މިމީހުން އެއްތަނުން އަނެއްތަނަ މިދަތުރުކުރަނީ.\nއަޙްލާގަކީ ޓަސްލާފަ މީހުން ކިބައިގަ ހުންނާނެ އެއްޗެއް ނޫން. 60 އަހަރުގެ ދިވެހިން ވެސް ސައިހޮޓަލަށް އަރާފަ ބޭނުންކުރާ ބަހުރުވަ ބަލާބަލަ. މިއީ ރަސޫލާގެ އަޙްލާގެއް ނޫން.\nބަލިއޮތް ގައުމުތަކުން ދިވެއްސެއްވިސް އަޔަނުދީ. އާދޭހާއިއެކު މިދެންނެވީ\nބަލި ޖެހިފަ ތިބި ދެމީހުންނައް އިހުމާލު ވެ ބޮޑާ ވާހަކަ ދެއްކި އަންހެން މީހާ ޕްރޮޒެކިއުޓް ކުރަން ޖެހޭ،\nރާއްޖޭގެ ޕޮސިޓިވް ކޭސްތަށް ގިނަ ވާވަރަކަށް މީހުން ގޭގަ ތިބެން ދިން އިރުށާދު ހަނދާންނެތޭ އެބަ. މި2ދުވަހު މީހުން ހަމަ މަގުމަތީ ކޮޅުކޮޅު މައްޗައް ދުވަނީ ހުޅުމާލެ ބީޗްގަވެސް އާއިލާތައް ފުރިފަ.\nރޭގަނޑު9ން ހެނުދުނު6ށް ބޭރުގަ އުޅުން.މަނާ ކޮށްދީ ބަލާށެވެ. ފިނިބުރު ޖަހަން ނިކުންނަނީ އެވެ.\nތިހެންވީރު އޭނަ ދަތުރު ކުރީ ޕޮސިޓިވް ހާލުގަ އެހެންނުންތޯ. ހާދަ ފަރުވާ ކުޑަވެފަ އަމިއްލަ އެދުން ބޮޑޭދޯ\nކީކުރަން މިޔޮއް ހުރިހާދުވަހު އިނގިރޭސިވިލާތުގަ ހުރެފަ ކަންތައްގަނޑު ފަލައެރީމަ ރާއްޖެއަންނަންވީ ބޮޑުކަންގަޑެއް!


Vazeerun vaki koh natheejaa nerevidhaanebaa?\nރައީސް ސޯލިހް އާއި ފިޝަރީޒް މިނިސްޓަރުކަމުގެ މަގާމުން ވަކިކުރި ޒަހާ\nވަޒީރުން ވަކިކޮށް ނަތީޖާ ނެރެވޭވަރުގެ ވަޒީރުން އައްޔަނު ކުރެވިދާނެބާ؟\n04 މޭ 2021 - 15:40:38\nކޮންމެ ސަރުކާރަކުންވެސް ވެރިކަމާ ހަވާލުވެ ދައުރުގެ މެދުތެރެއިން ބޮޑެތި މަގާމުތަކުގައި ތިބޭމީހުން ބަދަލުކުރުމީ ފެންނަ މަންޒަރެކެވެ.\nއެގޮތުން ރައީސް ޔާމީނުގެ ސަރުކާރުގައިވެސް މިމަންޒަރު ވަނީ ވަރަށް ސާފުކޮށް ދިވެހީންނަށް ފެނިގެން ގޮސްފައެވެ. އެއް ދައުރެއްގެ ތެރޭގައި ރާއްޖެ ނުދެކޭހާ ގިނަ ނައިބު ރައީސުން އެދައުރުގެ ތެރޭގައި އަޅުގަނޑުމެން ދުށީމެވެ. އެއިން ކޮންމެ ބަދަލަކާއެކުވެސް އުންމީދު ކުރެވިގެން ދިޔައީ ހެޔޮ ބަދަލު ތަކެއް އަންނާނެ ކަމަށެވެ.\nމިސަރުކާރުގެ ފަރާތުންވެސް މި ފެންނަނީ ހަމަ އެ މަންޒަރެވެ. ގިނަ ޕާޓީތަކެއް ހިއްސާވާ މިވެރިކަމުގައި އެކި ޕާޓީތަކުން ގެނައި މިނިސްޓަރުން މިހާރު ކަމުނުގޮސް، ބައެއް މިނިސްޓަރުން ވަކި ކުރަން މިވަނީ ފަށާފައެވެ.\nއެގޮތުން ރޭ އިވިގެންދިޔަ ވާހަކައަކީ އެމްއާރްއެމްގެ ސްލޮޓެއްގައި ފިޝަރީޒް މިނިސްޓަރު ކަމުގެ މަގާމުގައި ހުންނެވި ޒަހާ ވަހީދު އެ މަގާމުން ވަކިކުރި ވާހަކައެވެ.\nރޭގެ ވަގުތެއްގައި ޒަހާ މަގާމުން ވަކި ކުރެވިފައި ވާއިރު، މީގެ ކުރިން ޒަހާއަށް ވަނީ ގިނަ އިންޒާރުތަކެއް ދީފައެވެ. އެގޮތުން މަސްވެރިކަމުގެ ސިނާއަތުގައި މަސައްކަތް ކުރަމުންދާ ދިވެހި މަސްވެރިންނާއި މަސްވެރި އާއިލާތަކަށް މިސަރުކާރުން ވެފައިވާ ވައުދުތައް ފުއްދުމަށް ކުރަންޖެހޭ މަސައްކަތްތައް ނުކުރެވި، މަސްވެރިންނަށް ދޭންޖެހޭ ހިދުމަތްތައް ނުދެވިވާތީ، މިނިސްޓަރުކަމުގެ ޒިންމާ އެންމެ ފުރިހަމައަށް އަދާނުކުރައްވާ ކަމަށް ބުނެ މަޖިލީހުގެ ތަަޅަމަށް އެތައް ފަހަރަކު މިނިސްޓަރު ހާޒިރުކޮށްފައިވެއެވެ.\nއަދި ޒަހާގެ އިތުބާރުނެތްކަމުގެ މައްސަލަވެސް މީގެ ކުރިން ވަނީ މަޖިލީހަށް ވައްދާފައެވެ.\nޒަހާ މަގާމުން ވަކި ކުރުމުން އުފެދޭ އެންމެ ބޮޑު އެއްސުވާލަކީ މީގެ ސަބަބުން ހެޔޮ ބަދަލުތަކެއް މަސްވެރިކަމާ ދަނޑުވެރި ކަމުގެ ސިނާއަތަށް އައިސްދާނެތޯއެވެ. ނުވަތަ އަނެއްކާވެސް ހަމަ މާޒީ ތަކުރާރު ވާނީތޯއެވެ.\nރައީސް ޔާމީނުގެ ސަރުކާރުގައިވެސް އެއް ނައިބަކަށްފަހު އަނެއް ނައިބަކާ މަގާމު ހަވާލު ކުރަމުންދިޔަ ނަމަވެސް އާހިރަތުގައި ފެންނަން އޮތީ ހަމަ އެންމެ ހަގީގަތެކެވެ. އަލަށް މަގާމަށް ގެނައި އެއްވެސް ނައިބު ރައީސެއް ކަމުދާނެ ހަމަ އެއްގޮތެއްވެސް ނުފެނުނެވެ. ދެއިރު ދެދަޅައަށް ނައިބުން ބަދަލުކޮށްގެންވީ އެއްވެސް ފައިދާއެއްވެސް ނެތެވެ.\nނައިބުން ބަދަލުކޮށްގެންވެސް މާބޮޑު ތަފާތެއް ފެނިފައި ނުވާއިރު މިސަރުކާރުން މިނިސްޓަރުން ބަދަލު ކޮށްގެން ތަފާތު ފެންނާނެ ކަމާމެދު މިހާރު ސުވާލު އުފެދެއެވެ. ނުވަތަ މިއީ ދިވެހި ރައްޔިތުންގެ ލޮލުގައި އަނދުން އަޅުވައި، ވަކި ބަޔަކު ބޭނުންވާ މަގުސަދުތަކެއް ހާސިލުކުރަން އެމީހުން ބޭނުންވާ މީހުން ތަކަކަށް ވަޒީފާދޭން ކުރާ ކަމެއްތޯ މިއީވެސް މިއަދު އިފެދޭ ސުވާލެކެވެ.\nމިނިސްޓަރު ޒަހާއަކީ ތައުލީމީ ގޮތުންނާއި ތަޖުރިބާގެ ގޮތުން ބަލާނަމަވެސް މިނިސްޓްރީ ތެރޭގައި ފުންނާބު އުސް ކަނބަލެކެވެ. އެގޮތުން 1989 ވަނަ އަހަރު ފިޝަރީޒް މިނިސްޓްރީގެ މެރިން ރިސާޗު ސެކްޝަންގައި ޓްރެއިނީއެއްގެ މަގާމުން ފެށިގެން މިއަދާ ހަމައަށް ޒަހާ ވަނީ މިނިސްޓްރީގައި ގިނަ މަގާމުތަކެއް ފުރުއްވާފައެވެ.\nނަމަވެސް މިވާހަކައަކީ އަދި މިހާހިސާބުން ނިންމާލެވޭނެ ވާހަކައެއް ނޫނެވެ. ތައުލީމާއި ތަޖުރިބާގެ ގޮތުން ކިތަންމެ ފުންނާބު އުސް ކަމުގައި ވިއަސް މިނިސްޓަރުގެ މަސްއޫލިއްޔަތުތައް އަދާ ނުކޮށްގެން މަޖިލީހަށްވެސް ވަނީ އެތައް ފަހަރެއްގެ މަތިން ހާޒިތު ކޮށްފައެވެ.\nހަމައެހެންމެ މިނިސްޓަރުގެ މަސްއޫލިއްޔަތުތައް އަދާ ނުކޮށްގެން އެކަމާ ޝަކުވާކުރާ ދަނޑުވެރިންނާ މަސްވެރިންވެސް މަދެއް ނޫނެވެ. ކަންނެލި ދޯނިތަކުން ބާނާ މަސްތައް ދެރަ އަގުތަކުގައި ވިއްކަން ޖެހުމުން އެމީހުންނަށް ލިބޭ ނަފާވެސް ވަނީ ދަށްވެފައެވެ.\nގަސް ހައްދަން ބޭނުންކުރާ ބޭސް ވެސް އެހާ އަގު ބޮޑު. ދަނޑުވެރިންނަށް ސަބްސިޑީ ދޭނަމޭ ބުންޏަސް އަގު ހެވެއް ނުވޭ. އަގު ވަނީ ހައްތާ ބޮޑު - ދަނޑުވެރިއެއް\nދަނޑުވެރިންނާ މަސްވެރިންގެ ފަރާތުން މިފަދަ ޝަކުވާތައް މިއަންނަނީ ހަމަ ހަގީގަތުގައިވެސް މިނިސްޓަރުގެ ވާޖިބުތައް އަދާ ނުކުރާތީތޯ ނުވަތަ މިނިސްޓަރުގެ މަސައްކަތްތައް ލަސްވުމުގެ ސަބަބުންތޯ މިއީ ބަލަން ޖެހެ ކަމެކެވެ. ނުވަތަ މިމައްސަލަތައް ހައްލު ނުވަނީ މިނިސްޓަރުގެ މަސައްކަތްތަކަށް ބޭނުންވާ އެއްބާރުލުން ސަރުކާރުގެ ފަރާތުން ނުލިބޭތީތޯ ވެސް ބަލަން އެބަ ޖެހެއެވެ.\nދަނޑުވެރިންނަށް ސަބްސިޑީ ދިނުމަށް މިނިސްޓަރު ނިންމި ކަމުގައި ވިޔަސް އެކަމަށް ބޭނުންވާ ފަންޑު ފޯރުކޮށްދޭނީ ސަރުކާރުންނެވެ. ސަރުކާރުގެ ފަރާތުން އެއްބާރުލުން ނުލިބޭނަމަ މިނިސްޓަރުގެ މަސައްކަތްތައް ކުރިއަކަށް ނުގެންދެވޭނެއެވެ.\nސަރުކާރުގެ ފަރާތުން އެކަށިގެންވާ ވަރަށް އެއްބާރުލުން ލިބޭތޯއާ، އެކަމަނާ މަގާމުން ދުރުކުރެވުނު ގޮތާ ބެހޭގޮތުން މައުލޫމާތު ހޯދުމަށް ޒަހާއަށް ގުޅުމުން އެކަމަނާ ވިދާޅުވީ އެކަމާ ސުވާލުކުރުން އެންމެ ރަނގަޅުވާނީ ސަރުކާރަށް ކަމަށެވެ.\nދެއިރު ދެދަޅައަށް މިނިސްޓަރުން ބަދަލު ކުރަމުން އަންނަ އިރު ދެން މިނިސްޓަރުގެ މަގާމަށް އަންނަ މީހެއްގެ ފެންވަރާ މެދުވެސް ވިސްނާލަން ޖެހޭނެއެވެ. ތައުލީމާއި ތަޖުރިބާގެ ގޮތުންވެސް ފުންނާބު އުސް ޒަހާއަށް ނުވި ކަންތައް ބަދަލުކޮށް ދެން އަންނަ މިނިސްޓަރަކަށް އެކަން ވާނެތޯ މިއީވެސް ބަލަން ޖެހޭނެ ކަމެކެވެ.\nމިނިސްޓަރު ޒަހާ މަގާމުގައި ހުރީ އެމްއެމްއާރުގެ ސްލޮޓެއްގައި ކަމަށް ވާއިރު އޭނާ މަގާމުން ވަކި ކުރުމާމެދު އެޕާޓީގެ ލީޑާޝިޕާ މަޝްވަރާ ކޮށްފައި ނުވާކަމަށް އެޕާޓީގެ އޮފިޝަލަކު ވަނީ ބުނެއެވެ.\nއެހެން ކަމަށްވާނަމަ މިއީ ސިޔާސީގޮތުން ވަކި ބަޔަކު ބޭނުންވާ މަގްސަދުތަކެއް ހާސިލު ކުރުމަށް އެމީހުން ބޭނުންވާ ބަޔަކު މަގާމުތަކަށް ގެންނަން ކުރާ މަސައްކަތެއް ކަމަށްވެސް ވެދާނެ ނޫންތޯއެވެ؟ މަސްވެރިންނާ ދަނޑުވެރިން އެދޭފަދަ ފައިދާތަކެއް މިބަދަލާއެކު ފެނިގެންދާނެބާއެވެ؟\nފިޝަރީޒް މިނިސްޓްރީމިނިސްޓަރުން މިނިސްޓަރު ޒަހާރައީސް ޞާލިޙް


ގެސްޓުން ފުރުމަށް ހަދަންޖެހޭ ކޮވިޑް ޓެސްޓް ހެދުމުގެ ތަކުލީފުބޮޑު: ގެސްޓްހައުސް އޮޕަރޭޓަރުން – Mikal News\nފުވައްމުލަކުގެ މުއްސަދި ކަނޑުއަޑީގެ މަންޒަރުތައް މަޝްހޫރުވުމާއިއެކު ގެސްޓްހައުސްތައް އުފެދެންފެށުނެވެ. ގެސްޓްހައުސްތައް އުފެދި ފަތުރުވެރިން ފުވައްމުލަށް އަންނަން ފެށިނަމަވެސް ފަތުރުވެރިން ފުވައްމުލަކާއި ހަމައަށް ވާސިލުވަނީ އެތެރޭގެ ދިގު ދަތުރެއްކޮށްފައެވެ. އެދަތުރަށް ޓިކެޓްނަގާފައިވަނިކޮށް ފްލައިޓް ކެންސަލްވުމާއި ގަޑީ ބަދަލުވުމަކީ ފުވައްމުލަކުގެ ރައްޔިތުންނާއި ފަތުރުވެރިންގެވެސް ކަންބޮޑުވުމެކެވެ. މިކަންބޮޑުވުން ހައްލުނުވެ އުޅެނިކޮށް އަނެއްކާވެސް އެހެންކަމަކާއި ކުރިމަތިވެއްޖެކަމަށް ފުވައްމުލަކުގެ ގެސްޓް ހައުސް އޮޕަރޭޓްކުރާ ފަރާތްތަކުން ބުނަން ފަށައިފިއެވެ. އެތައް ތަކުލީފަކާއިއެކު ބޮޑު ޚަރަދުކޮށްގެން ފުވައްމުލަކުގެ ކަނޑުއަޑީގެ ރީތި މަންޒަރު ބަލަންއަންނަ ފަތުރުވެރިންގެ ފުވައްމުލަކުގެ ހިތްގައިމު ކަނޑުއަޑީގެ މަންޒަރުތަކުން ހިތްހަމަޖައްސާލުމަށްފަހު ފުރަން ތައްޔާރުވާއިރު ހަދަން ޖެހޭ ކޮވިޑް ޓެސްޓް ހެދުމުގެ ތަކުލީފު ބޮޑުކަމަށް ފުވައްމުލަކު ގެސްޓްހައުސްތައް ހިންގާ ބައެއް ފަރާތްތަކުން ހާމަކުރެއެވެ.\nކޮވިޑާއި ގުޅިގެން އާންމުކުރި ގައިޑުލައިނުގައިވާ ގޮތުން ރާއްޖެއިން ބޭރަށް ދަތުރު ކުރާކަމަށްވާނަމަ ފަތުރުވެރިން ވެސް 72 ގަޑިއިރު ހަމަނުވާ ކޮވިޑް ޓެސްޓެއްގެ ނަތީޖާ އޮންނަންޖެހެއެވެ. ފުވައްމުލަކުގައި، ކޮވިޑަށްފަހު ހުއްދަދިން7ގެސްޓްހައުސް ގައި 86 އެދު އެބަހުއްޓެވެ. މި 86 އެނދަށް އަންނަ ފަތުރުވެރިންގެ ކޮވިޑް ޓެސްޓް ހަދަން ފޮނުވަންޖެހެނީ ކަނޑުމަގުން އައްޑޫ އަތޮޅަށެވެ. އައްޑު އަތޮޅާއި ފުވައްމުލަކާއި ދޭތެރޭ ހަފުތާއަކު ކުރަނީ އެންމެ ތިން ދަތުރެވެ. އެހެންކަމުން 72 ގަޑިއިރު ހަމަނުވާ ކޮވިޑް ޓެސްޓުގެ ނަތީޖާ ހޯދުމުގެ ތަކުލީފު ބޮޑެވެ.\n“މިދިޔަ ހަފުތާގައިވެސް ކޮވިޑް ޓެސްޓް ނެހެދިގެން އެކިއެކި މުއައްސަސާތަކަށް ގުޅިން، އެއްވެސް ގޮތެއް ނެތިގެން ކައުންސިލް މެންބަރުންނަށްވެސް ގުޅިން، އެފަރާތުން ވިދާޅުވީ ގެސްޓްހައުސްތަކަށް ހުއްދަދެނީ އަމިއްލަ ޚަރަދުގައި ޓެސްޓް ހަދަންކަމަށް، ކިހިނެތް 50 ޑޮލަރަށް ރޫމް ވިއްކާފައި ލިބޭ ފައިސާއިން ލޯންޗެއް ކުއްޔަށް ހިފައިގެން ކޮވިޑް ޓެސްޓް ހެދުމަށް އައްޑުއަށް ފޮނުވޭނީ” ކަންބޮޑުވެފައިހުރި ގެސްޓްހައުސްއެއް ހިންގާފަރާތަކުން މިކަލް ނޫހާއި ހިއްސާކުރިއެވެ.\nފުވައްމުލަކު ހޮސްޕިޓަލަށް ދާދިފަހުން ވަނީ ކޮވިޑް ޓެސްޓް ހެދުމަށް މެޝިނެއް ގެނެސްފައެވެ. ނަމަވެސް ތަފާތު އެކިސަބަބުތަކާއި ހެދި އަދި ޓެސްޓް ހެދޭގޮތް އަދިވަނީ ނުވެފައެވެ. އެމެޝިނުން ޓެސްޓް ހެދެން ފެށުނު ނަމަވެސް ގެސްޓްހައުސްތަކުން ބޭނުންވާ މިންވަަރަށް ޚިދުމަތް ލިބިދާނެކަމާއިމެދު ގެސްޓްހައުސްތަކުން ސުވާލު އުފައްދައެވެ. ފުވައްމުލަކު ހޮސްޕިޓަލް ހިންގުމާއި ހަވާލުވެ ހުންނެވި އަހުމަދު ސައީދު އައްޑޫ އޮންލައިނަށް ވިދާޅުވީ އެ ހޮސްޕިޓަލަށް ލިބިފައިވަނީ އެންމެ މެޝިނެއް ކަމަށާއި އެ މެޝިނުން ހެދޭނީ ފަހަރަކު4ސާމްޕަލް ކަމަށެވެ. އަދި ކޮންމެ ފަހަރަކު ނަގާ4ސާމްޕަލްގެ ޓެސްޓް ހެދުމަށް2ގަޑި އިރު ހޭދަވާއިރު ޓެސްޓް ހެދެން އޮންނާނީ އެގޮތަށް ބަހާލައިގެން ކަމަށެވެ. އެހެންކަމަށްވާނަމަ 24 ގަޑިއިރުތެރޭ ހެދޭނީ ގިނަވެގެން 48 ޓެސްޓެވެ. ފުވައްމުލަކުގައި 86 އެދު ހުރިއިރު، ފުވައްމުލަކުގެ އޮކިއުޕެންސީ 55 އިންސައްތައަށްވުރެ މައްޗަށް ހިގައްޖެނަމަ ގެސްޓްހައުސްތަކަށް ބޭނުންވާ އަދަދަށްވެސް އެމެޝިނުން ޓެސްޓެއް ނެހެދޭނެއެވެ. މީގެތެރޭގައި ރަށުގެ ރައްވެހިންނާއި ދިވެހިން ހަދަންޖެހޭ ޓެސްޓްވެސް ނުހިމެނެއެވެ.\nމިވަގުތު އޮޕަރޭޓްކުރާ7ގެސްޓްހައުސް ފުވައްމުލަކުގައި ހުރި ނަމަވެސް ޓްރައިޒަމް މިނިސްޓްރީގައި ރަޖިސްޓްރީވެފައިވާ 13 ގެސްޓްހައުސް ފުވައްމުލަކުގައި އެބަހުއްޓެވެ. އެ 13 ގެސްޓް ހައުސްގެ އެދުގެ އަދަދަކީ 156 އެކެވެ. އެހެންކަމުން، އިތުރު ގެސްޓްހައުސްތައް އޮޕަރޭޓްކުރަން ފެށުމާއިއެކު މިވަގުތު ގެސްޓްހައުސްތައް އޮޕަރޭޓް ކުރާ ފަރާތްތަކުން ތަހައްމަލުކުރަމުންދާ ތަކުލީފު އިތުރަށް ބޮޑުވެގެންދާނެކަމަށް ވެސް ގެސްޓްހައުސް އޮޕަރޭޓްކުރާ ފަރާތަކުން މިކަލް ނޫހާއި ހިއްސާކުރިއެވެ.\nކޮވިޑް ޓެސްޓްގެ އިތުރުން ފުވައްމުލަކަށް ދަތުރުކުރާ ޝެޑިއުލް ފްލައިޓް ކެންސަލްވުމާއި ގަޑި ބަދަލުވުމުގެ ޝަކުވާއަކީވެސް ގެސްޓްހައުސްތަކާއި ފަތުރުވެރިން ފުވައްމުލަކަށް ގެންނަ ފަރާތްތަކުގެ ޝަކުވާއެކެވެ. މިޝަކުވާއަކީ ފުވައްމުލަކަށް ޓުއަރިޒަމް ތައާރަފު ވީއްސުރެ ހައްލުނުވެ އޮތްކަމެކެވެ. މިގޮތަށް ޝެޑިއުލް ބަދަލުވުމުން ފުވައްމުލަކަށް އަންނަ ފަތުރުވެރިންނަށް ނުފުރި ގިނަ ވަގުތު ހޭދަކުރަންޖެހުމާއި ފަތުރުވެރިން އިތުރަށް ކޮޓަރިތައް ކުއްޔަށް ހިފައިން ޖެހުމުގެ ޝަކުވާ ބޮޑުކަމަށްވެސް ފަތުރުވެރިން ފުވައްމުލަކަށް ގެންނަ ފަރާތްތަކުން ހާމަކުރެއެވެ.\nގުޅުންހުރި މައުލޫތައް:ކޮވިޑް ޓެސްޓް, ގެސްޓް ހައުސް\nގެސްޓު ހައުސް އެސޯސިއޭޝަނުގެ ސެކުރެޓަރީ ޖެނެރަލްގެ މަގާމަށް ސައުދު


މިމަސައްކަތާއި ގުޅޭ މަޢުލޫމާތު ދިނުން އޮންނާނީ 17 އޯގަސްޓް 2020 ވާ ހޯމަ ދުވަހުގެ މެންދުރު 13:00 ގައި މިއިދާރާގައެވެ. އަދި އަންދާސީ ހިސާބުތައް ކެނޑުން އޮންނާނީ 23 އޯގަސްޓް 2020 ވާ އާދިއްތަ ދުވަހުގެ މެންދުރު 13:00 ގައި މިއިދާރާގައެވެ. މަޢުލޫމާތު ސާފުނުކޮށް ހުށަހަޅާ އަންދާސީ ހިސާބުތައް ބަލައިނުގަނެވޭނެވާހަކަ ދަންނަވަމެވެ. އަދި މަޢުލޫމާތު ސާފުކުރުމަށް އެހެން ފަރާތެއްގެ ބަދަލުގައި ވަޑައިގަންނަވާއިރު ބަދަލުގައި ވަޑައިގަންނަވާކަން އެނގޭނެފަދަ ލިޔުމެއް ގެންނަވަންވާނެއެވެ. މިކަމަށް އެދި ކުރިމަތިލެވޭނީ ދިވެހިރާއްޖޭގެ ވިޔަފާރި ޤާނޫނު (18/2014) ގެ ދަށުން ރަޖިސްޓަރީ ކުރެވިފައިވާ ކުންފުނިތަކަށާއި، އަމިއްލަ ފަރުދުންގެ ވިޔަފާރި ޤާނޫނު (19/2014) ގެ ދަށުން ރަޖިސްޓަރީވެފައިވާ ފަރާތްތަކަށެވެ. މިކަމާއި ގުޅޭގޮތުން އިތުރު މަޢުލޫމާތު ސާފުކުރެއްވުމަށް ރަސްމީ ގަޑީގައި 6580072 ނަމްބަރ ފޯނާއި ގުޅުއްވުން އެދެމެވެ.\nބަނދަރުގައި މަސްކަނޑާތަނެއް ހަދައިދޭނެ ފަރާތެއް ބޭނުންވެއްޖެ Reviewed by ފައިނު ކައުންސިލް އިދާރާ on 1:02 AM Rating: 5


Thilafushi Magu Hedhumuge Project Tender Ah Hulhuvaalaifi - Vaguthu\nތިލަފުށީ މަގު ހެދުހެދުމުގެ މަޝްރޫއު ޓެންޑާއަށް ހުޅުވާލައިފި\nކ. ތިލަފުށީ މަގުތައް ހެދުމުގެ މަޝްރޫއު ހައުސިން ޑެވެލޮޕްމަންޓް ކޯޕަރޭޝަން (އެޗްޑީސީ)އިން ޓެންޑާއަށް ހުޅުވާލައިފިއެވެ.\nކުނިން ހިއްކާފައިވާ އިންޑަސްޓްރިއަލް މަސައްކަތްތައް ކުރާ އެރަށުގެ މަގު ހެދުމުގެ މަޝްރޫއު ޓެންޑާއަށް ހުޅުވާލާފައިވަނީ މިދިޔަ ޑިސެމްބަރު މަހުގެ 23 ވަނަ ދުވަހު އެޗްޑީސީން ކުރި އިއުލާނެއްގައެވެ.\nމި ޓެންޑާއަށް ބިޑް ހުށަހެޅުމަށްޓަކައި މައުލޫމާތު ސާފު ކުރުމަށް ބާއްވާ ބައްދަލުވުން މިދިޔަ މަހުގެ 29 ވަނަ ދުވަހު ވަނީ ބާއްވާފައެވެ. އަދި މި މަޝްރޫއަށް ބިޑް ހުށަހަޅަން ބޭނުންވާ ފަރާތްތަކަށް މިކަމުގެ އިތުރު ތަފްސީލް އެޗްޑީސީގެ ވެބްސައިޓް އިން ލިބެން ހުންނާނެ ކަމަށް ވެސް އެޗްޑީސީގެ އިއުލާނުގައި ވަނީ ބުނެފައެވެ.\nމި މަޝްރޫއަށް ބިޑް ހުށަހެޅުމުގެ މުއްދަތު މިމަހުގެ 23 ވަނަ ދުވަހުގެ ނިޔަލަށް ހުޅުވިފައިވީ ނަމަވެސް މި މަޝްރޫއުގެ ބިޑާއި ބެހޭ މައުލޫމާތު ދިނުމުގެ ބައްދަލުވުން އަދި ލިޔުމުން މައުލޫމާތު ހޯދުމަށް އޮތް އެންމެ ފަހުގެ ފުރުސަތު މިހާރު ވަނީ ބަންދުވެފައެވެ.\nމަޝްރޫއުގެ ބިޑް ހުށަހެޅުމުގެ ސުންގަޑި އަކީ 23 ޖެނުއަރީ ވާ ދުވަހުގެ 11:00 އެވެ. ބިޑް ހުޅުވާލުން އޮންނާނީ ހުޅުމާލޭގައި ހުންނަ އެޗްޑީސީގެ އޮފީހުގެ ތިންވަނަ ފަންގިފިލާގައެވެ.\nތިމާވެއްޓާއި ރަށްޓެހިގޮތެއްގައި ތިލަފުށި ތަރައްގީ ކުރުމަކީ ސަރުކާރުގެ ވަރަށް ބޮޑު އަމާޒެކެވެ. ސަރުކާރުން އަންނަނީ ތިލަފުށި ވިހަދުމުން ސަލާމަތްކޮށް، ތިމާވެށްޓާއި ރައްޓެހި ގޮތެއްގައި ތަރައްގީ ކުރުމަށް މަޝްރޫއުތަކެއް ވެސް ހިންގަމުންނެވެ.


Yameen merumugai baiveri nuvaa meehunah kuri maruge dhauvaa baathil kohdheyn edhijje - The Press\nޔާމީން މެރުމުގައި ބައިވެރިނުވާ މީހުންނަށް ކުރި މަރުގެ ދައުވާ ބާތިލްކޮށްދޭން އެދިއްޖެ\nޙުސައިން މަޚްތޫމް 11 July 2019, 19:55\nޔާމީން މަރާލިކަމަށް ދައުވާ އުފުލާފައިވާ މީހުންގެ ތެރެއިން ފޮޓޯ އާންމުކުރި ދެ މީހެއް\nރަހުމް ކުޑަގޮތަކަށް ތޫނު އެއްޗަކުން ހަމަލާދީ މަރާލި ބުލޮގަރު ޔާމީން ރަޝީދު މަރާލުމުގައި އަމަލީ ގޮތުން ބައިވެރި ނުވާ މީހުންނަށް ކޮށްފައިވާ މަރުގެ ދައުވާ ބާތިލް ކޮށްދިނުމަށް ކުރިމިނަލް ކޯޓުގައި އެދެފިއެވެ.\nމިގޮތަށް ކޯޓުގައި އެދިފައިވަނީ ޔާމީން މަރާލުމުގައި އަމަލީ ގޮތުން ބައިވެރިވެފައި ނުވާ މީހުނަށް ވެސް ގަސްދުގައި މީހަކު މަރާލުމުގެ ދައުވާ އުފުލާފައި ވާތީއެވެ.\nޔާމީން މަރާލި މައްސަލައިގައި ތޫނު އެއްޗެއް ބޭނުންކޮށްގެން ގަސްދުގައި މީހަކު މެރުމުގެ ދައުވާކޮށްފައިވަނީ؛\nހ. އަންނާރުމާގެ، އިސްމާއިލް ހައިޝަމް ރަޝީދު\nމ. އިރާސްމިކުގެ، އަހުމަދު ޒިހާން އިސްމާއީލް\nގދ. ގައްދޫ ސިންދުބާދުގެ، މުހައްމަދު ދިފްރާނާއި\nމ. ކުދެހިގެ، ހަސަން ޝިފާޒް\nއަދި މ. ކޮޅުފުށީ އީސްޓް، ހުސައިން ޒިޔާދަށެވެ.\nމި މީހުންގެ ތެރެއިން އިސްމާއިލް ރަޝީދުގެ ވަކީލު، މައުމޫން ހަމީދު ވިދާޅުވީ އޭނާގެ މުވައްކިލުގެ މައްޗަށް ގަސްތުގައި މީހަކު މެރުމުގެ ދައުވާ އުފުލާފައި ވާއިރު ދައުލަތުން ހުށަހެޅި ދައުވާގައި އިސްމާއިލް ރަޝީދު މީހަކު މެރުމަށް ކޮށްފައިވާ އެއްވެސް ކަމެއް ބުނެފައި ނުވާ ކަމަށެވެ. އަދި ހަމައެކަނި އިސްމާއިލް ރަޝީދު ކުރި ކަމަކަށް ބުނެފައިވަނީ ސައިކަލުގައި މީހަކު އުފުލުން ކަމަށް މައުމޫން ހަމީދު ފާހަގަ ކުރެއްވިއެވެ.\nމި ނުކުތާއަށް ރިއާޔަތްކޮށް މައުމޫން ހަމީދު ވިދާޅުވީ މީހަކަށް ހަމަލާދީ މަރާލުގައި އަމަލީ ގޮތުން ބައިވެރި ނުވާ މީހަކަށް ގަސްދުގައި މީހަކު މެރުމުގެ ދައުވާ ނުކުރެވޭނެ ކަމަށެވެ.\nމީގެ އިތުރުން މި މައްސަލައިގައި މަރުގެ ދައުވާ އުފުލާފައިވާ ހުސައިން ޒިޔާދުގެ ވަކީލު އަބްދުﷲ ޝާއިރު ވެސް ވިދާޅުވީ އޭނާގެ މުވައްކިލު، ޔާމީން މަރާލުމުގައި އަމަލީގޮތުން ބައިވެރި ނުވާ ކަމަށް ދައުލަތުން ބުނެފައިވާ އިރު، ޒިޔާރު ކުރީ މަޝްވަރާ ކަމަށް ދައުވާގެ ހުލާސާއިން އެނގޭ ކަމަށެވެ.\nމި މައްސަލައިގައި ކުރިއަށް ގެންދިޔަ އަޑުއެހުމުގައި ފާޒީ އަލީ ރަޝީދު އެއްޗެއް ވިދާޅުވެފައެެއް ނުވެއެވެ. އަދި މިއަދުގެ އަޑުއެހުމަކީ ދައުލަތުން ހުށަހެޅި 34 ހެކިންގެ ތެރެއިން ޔާމީން ރަޝީދު މަރާލާފައި އޮތްތަނަށް ދިޔަ ހަތަރު ފުލުހުންގެ ހެކިބަސް ނެގުމަށް ބާއްވާ އަޑުއެހުމެއް ކަމަށް ގާޒީ ވިދާޅުވިއެވެ.\nމިއަދުގެ އަޑުއެހުމަކީ ދައުލަތުން ހުށަހަޅާ ހެކިވެރިންގެ ހެކިބަސް ނެގުމަށް ބޭއްވި އަޑުއެހުމެއް ނަމަވެސް ހެކިބަސް ނެގުމަށް މިއަދު ތާވަލް ކުރިކަމެއް ކުރިން އެނގިފައި ނެތްކަމަށް ދިފާއީ ވަކީލުން ވަނީ ފާހަގަކުރައްވާފައެވެ. އަދި އެހެން ދުވަހަކަށް ހެކިބަސް ނެގުމަށް ތާވަލުކޮށްދިނުމަށް ދިފާއީ ވަކީލުން އެދިވަޑައިގަތުމުން މިއަދު ހެކިބަސް ނުނަގައި އަންނަ ހޯމަ ދުވަހު އިތުރު އަޑުއެހުމެއް ބޭއްވުމަށް ވަނީ ތާވަލުކޮށްފައެވެ.\nމިއަދު ހަތަރު ފުލުހެއްގެ ހެކިބަސް ނަގަން ހަމަޖެހިފައިވީ ނަމަވެސް، އަޑުއެހުމަށް ހާޒިރުވީ ދެ ފުލުހެކެވެ.\nމިއަދުގެ އަޑުއެހުން ނިންމަވާލައްވަމުން ގާޒީ ވަނީ އަށް އަޑުއެހުމެއް ބާއްވާނެ ތާރީޚު އިއުލާނު ކުރައްވާފައެވެ. އަދި ތާވަލާ އެއްގޮތަށް އަޑުއެހުންތައް ކުރިއަށް ނުދެވިއްޖެ ނަމަ އަންނަ އޮކްޓޯބަރު މަހުގެ 10 ވަނަ ދުވަހު ހުކުމް ކުރައްވާނެ ކަމަށް ގާޒީ އަލީ ރަޝީދު ވިދާޅުވިއެވެ.\nއިތުރު ލިޔުންތައް ހަބަރު ކްރިމިނަލް ކޯޓް މަރު


COVID: Nepal gai case ithuruva nisbaiy 1200 percent machah | ThePress\nކޮވިޑް: ނޭޕާލްގައި ކޭސް އިތުރުވާ ނިސްބަތް 1200 ޕަސެންޓް މައްޗަށް!\nކޮވިޑް-19ގައި ނޭޕާލްއިން މަރުވި ފުރަތަމަ ޕޭޝަންޓްގެ ހަށިގަނޑު އުފުލަނީ / ފައިލް ފޮޓޯ: ސޯޕާ އިމޭޖަޒް\nހުސްވި އޭޕްރިލް މަހުގެ މެދަކާ ހިސާބުން ފެށިގެން ނޭޕާލްގައި ކޮރޯނާވައިރަސް ޑިޒީޒް (ކޮވިޑް-19) އަށް ޕޮޒިޓިވްވާ ނިސްބަތްވާ7ދުވަހުގެ އެވަރޭޖު، 1200 ޕަސެންޓަށް ވުރެ މައްޗަށް އަރާފައި ވާކަމަށް، ޖޯން ހޮޕްކިންސް ޔުނިވާސިޓީގެ ތަފާސް ހިސާބުތަކާ ހަވާލާދީ، ސީއެންއެންއިން ރިޕޯޓް ކޮށްފިއެވެ.\nހޯމަ ދުވަހު ނޭޕާލްއިން އާންމު ކުރި މައުލޫމާތަށް ބަލާއިރު، 24 ގަޑިއިރުގެ ތެރޭގައި އެ ގައުމުން ވަނީ ކޮވިޑް-19ގެ 7388 އާ ކޭސް ފެނިފައެވެ. ނޭޕާލްއިން ދަނީ ދުވާލެއްގެ މައްޗަށް އެވަރޭޖުކޮށް، ކޮންމެ 1 މިލިއަން މީހަކަށް 200 ކޭސް ރިޕޯޓް ކުރަމުންނެވެ.\nއޭޕްރިލް މަހުގެ ފަހުކޮޅަށް އައި އިރު، ނޭޕާލްގެ އަވަށްޓެރި އިންޑިއާއިންވެސް ކޭސް ރިޕޯޓް ކުރަމުން ދިޔައީ މި ފަދަ ރޭޓެއްގައެވެ. ނޭޕާލްގެ އާބާދީއިން ބޮލަކަށް ޖެހޭ ނިސްބަތަށް ބަލާއިރު، މީގެ2ހަފުތާއެއްހާ ދުވަސް ކުރިން އިންޑިއާގެ މި ރޭޓާ އެއްގޮތް ކަމެއް ހުރި ކަމަށް ސީއެންއެންއިން ބުނެއެވެ.\nމިއަހަރުގެ ފެބުރުއަރީ މަހާއި މާޗް މަހަށް ބަލާއިރު، ނޭޕާލްއިން ކޮވިޑަށް ޕޮޒިޓިވްވި މީހުންގެ އަދަދު ވަނީ ދަށްވެފައެވެ. ނަމަވެސް އިންޑިއާގެ ކޭސްތައް އިތުރުވާން ފެށި ވަގުތާ ދިމާކޮށް، އޭޕްރިލް މަހުގެ މެދަކާ ހިސާބުން ފެށިގެން ނޭޕާލްގައިވެސް ވަނީ ކޭސް އިތުރުވާން ފަށާފައެވެ. ކުރިން ދުވާލެއްގެ މައްޗަށް 50-100 ކޭސް ރިޕޯޓް ކުރި ނަމަވެސް، މިއަދަދު މިހާރު ރިޕޯޓް ކުރަނީ ހާހުންނެވެ.\nނޭޕާލްއިން އިންޑިއާ ވޭރިއަންޓްވެސް ވަނީ ފެނިފައެވެ. ނޭޕާލްއިން މެއި6ވަނަ ދުވަހުން ފަށައިގެން 14 ވަނަ ދުވަހުގެ ނިޔަލަށް، ބައިނަލްއަގުވާމީ ވައިގެ އުދުހުންތައް ހުއްޓާލަން ނިންމާފައެވެ.\nނޭޕާލް ކޮވިޑް-19 އިންޑިއާ ދުނިޔެ


31 ޑިސެންބަރު 2014، ރިފަރެންސް: -\nމީލާދީ އާ އަހަރަކާ އަޅުގަނޑުމެން ބައްދަލުކުރާ މިއުފާވެރި މުނާސަބަތުގައި، ދިވެހިރާއްޖޭގެ އެންމެހައި ލޮބުވެތި އުޚުތުންނަށާއި އަޚުންނަށް ވަރަށް އިޚްލާޞްތެރިކަމާއެކު ތަހުނިޔާ ދަންނަވައި ހެޔޮއެދުންތައް އަރިސްކުރަމެވެ. ހަމައެއާއެކު، މިއަހަރަކީ، ރާއްޖޭގެ މިނިވަންކަމަށް 50 އަހަރުފުރޭ ރަންޔޫބީލް އަހަރުކަމަށްވުމާއެކު، އެކަން ވަކިން ޚާއްޞަގޮތެއްގައި ފާހަގަކޮށް، މި ރަންޔޫބީލް މުނާސަބަތުގެ ތަހުނިޔާވެސް ރާއްޖޭގެ ލޮބުވެތި ރައްޔިތުންނަށް ދަންނަވަމެވެ.\nނިމިގެން މިދިޔަ 2014 ވަނަ އަހަރު ވެގެންދިޔައީ، މާތްﷲގެ ހެޔޮ ރަޙްމަތްފުޅާއި އެކަލާނގެ މިންވަރުފުޅުން، ދިވެހިރާއްޖޭގެ ރައްޔިތުންނަށް ފާގަތި އުފާވެރި އަހަރަކަށެވެ. ސަރުކާރުން ރައްޔިތުންނަށް ވެފައިވާ ވަޢުދުތައް ފުއްދައިދިނުމުގައި މުހިންމު ކާމިޔާބީތަކެއް ހާސިލު ކުރެވުނު އަހަރަކަށެވެ. ރައްޔިތުންނަށް ބުރައާއި ތަކުލީފު އިޙްސާސްކުރަން ޖެހިފައިވާ އެތައް ކަމަކަށް އެކަށީގެންވާ ޙައްލުތަކެއް ހޯދައިދެވުނު އަހަރަކަށެވެ. ހަމައެހެންމެ، އިޖުތިމާޢީ ރައްކާތެރިކަމުގެ ނިޒާމުގެ ތެރެއިން ރައްޔިތުންނަށް އެތައް ލުއިފަސޭހަތަކެއް ހޯދައިދެވުނު އަހަރަކަށެވެ.\n2014 ވަނަ އަހަރުވެގެން ދިޔައީ، އިޤްތިޞާދީ ގޮތުންވެސް ހަރުދަނާ ފިޔަވަޅުތަކެއް އެޅުނު އަހަރަކަށްކަން އަޅުގަނޑު އުފަލާއެކު ފާހަގަކުރަމެވެ. އަޅުގަނޑު ރައީސުލްޖުމްހޫރިއްޔާ ކަމުގެ މަގާމާ ހަވާލުވިއިރު، ރާއްޖޭގެ އިޤްތިޞާދު އޮތީ ވަރަށް ނާޒުކު ހާލަތެއްގައެވެ. އެހެންކަމުން، ސަރުކާރުން އެންމެ ބޮޑު އެއް އިސްކަމެއްދިނީ، އިޤްތިޞާދީގޮތުން ރާއްޖެއަށް ކުރިމަތިވެފައިވާ ގޮންޖެހުންތައް ޙައްލުކުރުމަށެވެ. އެގޮތުން ކުރެވުނު މަސައްކަތްތަކުގެ ނަތީޖާ، މާތްﷲގެ އިރާދަފުޅާއެކު ދަނީ ފެންނަމުންނެވެ.\nސަރުކާރުގެ މެނިފެސްޓޯގެ އެންމެ މުހިއްމު އެއް އަމާޒަކީ، ޒުވާނުން ކަމަށްވާއިރު، އެކިއެކި ވަޒީފާތަކަށް ޒުވާނުން ނެރުމަށްޓަކައި، ޒުވާނުންގެ ހުނަރާއި ޤާބިލުކަން އިތުރުކޮށް، މުޖުތަމަޢަށް ފައިދާކުރަނިވި ބަޔަކަށް ޒުވާނުން ހެދުމަށް ގިނަގުނަ މަސައްކަތްތަކެއް ކުރެވިފައިވާކަންވެސް އަޅުގަނޑު ހަނދާންކުރަމެވެ. އަދި ޒުވާނުންނަށް، މަތީ ތަޢުލީމު ހާސިލުކުރުމުގެ ފުރުސަތުތައް ތަނަވަސްކޮށްދިނުމަށާއި، ޒުވާނުންނާ ގާތުން ޚިދުމަތްދީ، ބާރުވެރިކުރުވުމަށާއި، އެކި ވަސީލަތްތައް ތަރައްޤީ ކުރުމަށް ބޮޑެތި ޚަރަދުތަކެއްވަނީ ކުރެވިފައެވެ.\nމިއަދު މި ފެށުނު، މިނިވަންކަމުގެ ރަންޔޫބީލް އަހަރަކީވެސް، މާތްﷲގެ ވާގިފުޅާއެކު، އިރާދަކުރެއްވިއްޔާ ތަރައްޤީގެ އާ އުސްމިންތަކަކަށް ޤައުމު ގެންދެވޭނެ އަހަރަކަށް ވެގެންދާނެއެވެ. އެގޮތުން ބަލާއިރު، ރައްޔިތުންގެ މަޖިލީހުން މިއަހަރަށް ފާސްކޮށްދެއްވި ބަޖެޓަކީ، ރައްޔިތުންނަށް އެތައް ލުއިފަސޭހަތަކެއް ހަމަޖެހިގެންދާނެ، އަދި ރާއްޖޭގެ އެކި ކަންކޮޅުތަކުގައި ތަރައްޤީގެ އެތައް މަޝްރޫޢުތަކެއް ފެށި، އެ މަޝްރޫޢުތަކުގެ ސަބަބުން ރަށްރަށުގެ ތަރައްޤީއަށް އިތުރު ދިރުން ލިބިގެންދާނެ ބަޖެޓެއްވެސް މެއެވެ.\nމިއަދު މިފެށުނު 2015 ވަނަ އަހަރަކީ، އިރާދަކުރެއްވިއްޔާ ރާއްޖެއަށާއި ރާއްޖޭގެ ރައްޔިތުންނަށް އުފާވެރި އަދި ޤައުމީ ތަރައްޤީގެ މަގުގައި އިތުރު ހަރުފަތްތަކެއް ހާސިލު ކުރެވޭނެ އަހަރަކަށް ވެގެންދާނެއެވެ. މި މަގުން އަޅުގަނޑުމެން ކުރާ މަސައްކަތުގައި މާތްﷲ ބަރަކާތް ލައްވާށިއެވެ! ރާއްޖޭގެ ރައްޔިތުންނަށް ހެޔޮ ގޮތްތައް މިންވަރު ކުރައްވާށިއެވެ! އަދި، ރާއްޖެއަށް އަމަންއަމާންކަމާއި ޞުލްޙަ މަސަލަސްކަން ލިބިގެންދާނެ އަހަރެއް ކަމުގައި މިއަހަރު ލައްވާށިއެވެ!\n1 ޖަނަވަރީ 2015


SunOnline: Dhaulathun Thinadhoo rayyithunge kibain maafah edhi, Velaangey nan badhalukuran Thinadhoo councilun hushahalhaifi\nދައުލަތުން ތިނަދޫ ރައްޔިތުންގެ ކިބައިން މާފަށް އެދި، ވެލާނާގެ ނަން ބަދަލުކުރަން ތިނަދޫ ކައުންސިލުން ހުށަހަޅައިފި\nއައިޝަތު ނުޒުހާ 13 Sep 2021, 16:47\nމީގެ 59 އަހަރުކުރިން ގދ. ތިނަދޫ ފަޅުކޮށްލަން ހިންގި ލާއިންސާނީ އަމަލުތަކުގެ ބަދަލު ހޯދަން، ތިނަދޫ ކައުންސިލުން އިންތިގާލީ އިންސާފުގެ އޮފީހަށް ހުށަހަޅައިފިއެވެ.\nތިނަދޫ ކައުންސިލްގެ ރައީސް ސައުދު އަލީ "ސަން"އަށް ވިދާޅުވީ މި މައްސަލަ ހުށަހެޅުމުގެ ބޭނުމަކީ ތިނަދޫ ރައްޔިތުންނާ މެދު އެއިރުގެ ސަރުކާރާއި ބޮޑު ވަޒީރު ކަމުގައި ހުންނެވި އިބްރާހިމް ނާސިރު ދީފައިވާ ގެއްލުމުގެ ބަދަލު ހޯދައި ރައްޔިތުންނަށް ހައްގު ހޯދައިދިނުން ކަމަށެވެ.\nމި މައްސަލައިގައި މި ގަތުލުއާންމުގައި ބައިވެރިވި އެންމެންގެ އެސެޓްސްގެ 50 އިންސައްތަ ތިނަދޫ ރައްޔިތުންނަށް ނަގައިދޭން ވަނީ ހުށަހަޅާފައެވެ.\n"ތިނަދޫ މީހުންނަކީ އެއިރު ދައުލަތް ހިންގަން ފައިސާ ދިން ބައެއް. ބޭނުން ޖެހުނީމާ ދައުލަތަށް ވެސް އެހީތެރިކަން ފޯރުކޮށްދީފައިވޭ. އެކަން ކަން އެހެން ހިނގައިގޮސްފައި ހުއްޓާ މިފަދަ ލާއިންސާނީ އަމަލެއް ހިންގާފައިވަނީ،" ސައުދު ވިދާޅުވިއެވެ.\nކައުންސިލުން ވަނީ ބަދަލެއްގެ ގޮތުން ދައުލަތަށް ނަގާފައިވާ އިބްރާހިމް ނާސިރުގެ ގެކޮޅު، ވެލާނާގޭގެ ނަން "ތެނަދޫ ވެލާނާގެ"އަށް ބަދަލުކުރަން ވެސް ހުށަހަޅާފައެވެ.\nމީގެ އިތުރުން ދިވެހި ދައުލަތުން ރަސްމީކޮށް، ތިނަދޫ ރައްޔިތުންގެ ކިބައިން މާފަށް އެދެން ޖެހޭ ކަމަށް ސައުދު ވިދާޅުވިއެވެ. ނަމަވެސް މިއީ ސަރުކާރާ ދެކޮޅުވެރިވާން ކުރާ ކަމެއް ނޫން ކަމަށް އޭނާ ފާހަގަކުރެއްވިއެވެ.\nއިންތިގާލީ އިންސާފުގެ އޮފީސް


ކައުންސިލް އިންތިހާބުގެ ވޯޓާސް ލިސްޓް މިމަހުގެ 20 ގައި އާންމު ކުރަނީ – Dhen.mv\nކައުންސިލް އިންތިހާބުގެ ވޯޓާސް ލިސްޓް މިމަހުގެ 20 ގައި އާންމު ކުރަނީ\nJanuary 13, 2020 - 10:52 pm\nކުރިއަށް އޮތް ލޯކަލް ކައުންސިލް އިންތިހާބުގައި ވޯޓް ދިނުމުގެ ހައްގު ލިބިފައިވާ މީހުންގެ ވޯޓާސް ލިސްޓް މިމަހުގެ 20 ވަނަ ދުވަހު އާންމު ކުރާނެ ކަމަށް އިލެކްޝަންސް ކޮމިޝަނުން ބުނެފި އެވެ.\nއިލެކްޝަންސް ކޮމިޝަންގެ ނާއިބް ރައީސް އަހުމަދު އަކްރަމް މިއަދު ވިދާޅުވީ ކައުންސިލް އިންތިހާބުގެ ވޯޓާސްލިސްޓް އާންމު ކުރުމަށް ތައްޔާރުވަމުންދާ ކަމަށެވެ. އިލެކްޝަންސް ކޮމިޝަނުން މަސައްކަތް ކުރަމުންދަނީ ވީހާވެސް ފުރިހަމަ ލިސްޓެއް ތައްޔާރު ކުރުމަށް ކަމަށާ އެ ލިސްޓް މިމަހުގެ ވިހިވަނަ ދުވަހު އާންމު ކުރާނެ ކަމަށް އޭނާ ވިދާޅުވިއެވެ.\nވޯޓާސް ލިސްޓަށް ޝަކުވާ ހުށައެޅުމަށް ގާނޫނުގައި ބުނާ މުއްދަތު ކަމަށްވާ 10 ދުވަސް ލިބޭނެ ކަމަށްވެސް އަކްރަމް ވިދާޅުވިއެވެ. އަކްރަމް ވަނީ އެ ކޮމިޝަނުން އާންމުކުރާ ވޯޓާސް ލިސްޓްގައި ނަން އޮތްތޯ ބަލާ، އެއްވެސް މައްސަލައެއް އުޅޭނަމަ އެ މުއްދަތުގެ ތެރޭގައި ހުށައެޅުމަށް އެދިފައެވެ.\nމީގެ ކުރިން އިންތިހާބުތަކާ ދިމާކޮށް އާންމުކުރާ ވޯޓާސް ލިސްޓްތަކުގައި މަރުވެފައިވާ މީހުންގެ މައުލޫމާތު ގިނަ އަދަދަކަށް ހިމެނިފައި ހުންނަ ކަމަށް ބުނެ އާންމުން ޝަކުވާކުރިއެވެ. ނަމަވެސް މިފަހަރުގެ ވޯޓާސް ލިސްޓް އާންމު ކުރުމުގެ ކުރިން ބަލަންޖެހޭ ހުރިހާ ކަންކަން ވަރަށް ރަނގަޅަށް ބަލަމުންދާ ކަމަށް އަކްރަމް ވިދާޅުވިއެވެ.\nއަންނަ އޭޕްރީލް މަހުގެ ހަތަރުވަނަ ދުވަހު ބޭއްވުމަށް ހަމަޖެހިފައިވާ ކައުންސިލް އިންތިޚާބުގައި 980 މީހަކު އިންތިޚާބުކުރުމަށް ވަނީ ހަމަޖެހިފައެވެ.


Arsenal molhakun league fashaifi - AO News\nއާސެނަލް މޮޅަކުން ލީގު ފަށައިފި\nފުލަމް ކޮޅަށް ލަނޑުޖެހުމަށްފަހު އާސެނަލްގެ ކުޅުންތެރިން އުފާ ފާޅުކުރަނީ. --ފޮޓޯ: ގެޓީ އިމޭޖަސް\nއިނގިރޭސި ޕްރިމިއާ ލީގުގެ އާ ސީޒަނުގައި ރަށުން ބޭރުގައި ފުލަމްއާ ދެކޮޅަށް ކުޅުނު މެޗުން 3-0 އިން ކާމިޔާބުކޮށް އާސެނަލުން މޮޅަކާއެކު މި ފަހަރުގެ މުބާރާތް ފަށައިފިއެވެ.\nމިއީ 2018 ވަނަ އަހަރުގެ އޮކްޓޫބަރު މަހުގައި 5-1 އިން ފުލަމް ބަލިކުރިފަހުން ރަށުން ބޭރުގައި ކުޅުނު މެޗަކުން އާސެނަލް އެންމެ ތަފާތު ބޮޑު ނަތީޖާއަކުން މޮޅުވި މެޗެވެ.\nމިއީ މިކޭލް އާޓޭޓާގެ އިރުޝާދުގެ ދަށުން ކުޅެމުން އަންނަ އާސެނަލުން އެންމެ ފަހުން ކުޅުނު ފަސް މެޗުގެ ތެރެއިން މޮޅުވި ހަތަރު ވަނަ މެޗެވެ. މީގެތެރޭގައި މިދިޔަ ސީޒަނުގެ އެފްއޭކަޕްގެ ސެމީ ފައިނަލްގައި މެންޗެސްޓާ ސިޓީ އާއި ފައިނަލްގައި ޗެލްސީގެ މައްޗަށް ހޯދި ކާމިޔާބީގެ އިތުރުން ލީގުގައި ލިވަޕޫލް ބަލިކުރި މެޗު ހިމެނެއެވެ. މީގެއިތުރުން، މި ފަހަރުގެ ސީޒަން ފެށުމުގެ ގޮތުން ކުޅެވުނު އެފްއޭ ކޮމިއުނިޓީ ޝީލްޑް މެޗުގައި ލިވަޕޫލްގެ މައްޗަށް އެ ޓީމު ކުރިހޯދީ ޕެނަލްޓީ ޝޫޓްއައުޓްގައި 4-5 އިންނެވެ.\nފުލަމްގެ ކްރެވަން ކޮޓެޖުގައި މިއަދު ހަވީރު ކުޅުނު މެޗަށް އާސެނަލް ނިކުތްއިރު އެ ޓީމުގެ ޑިފެންސްލައިންގައި ހިމެނޭ ފަސް ކުޅުންތެރިންނަށް އަނިޔާގެ ސަބަބުން ނުކުޅެވުނު ނަމަވެސް، މި ފަހަރުގެ ސީޒަނަށް ލިއްލޭ އިން ގެނައި ބްރެޒިލްގެ ޑިފެންޑަރު ގެބްރިއެލް މެގާޅެސް އާއި ޗެލްސީން ބަދަލުވި ވިލިއަން ވަނީ އެ ޓީމުގެ ފުރަތަމަ އެގާރައިގައި ހިމަނާފައެވެ.\nމި މެޗަށް ފުލަމް ނިކުތްއިރު އަނިޔާގެ ސަބަބުން ސާބިއާގެ ފޯވާޑް އަލެކްސެންޑާ މިޓްރޮވިޗް ފެށީ ބެންޗުންނެވެ. އޭނާގެ ބަދަލުގައި އެ ޓީމުގެ ފޯވާޑްލައިން ބެލެހެއްޓީ އަބޫބަކަރް ކަމަރާ އެވެ. މީގެއިތުރުން، ދާދިފަހުން ޕީއެސްޖީން ލޯން އެއްބަސްވުމެއްގެ ދަށުން އެ ޓީމަށް ގެނައި ފްރާންސްގެ ގޯލްކީޕަރު އަލްފޮންސޯ އަރެއޯލާ ވެސް އިނީ ބެންޗުގައެވެ.\nފުލަމްއާ ދެކޮޅަށް އާސެނަލް ކުޅުނު މެޗުގެ ތެރެއިން. –ފޮޓޯ: ރޮއިޓާސް\nއާސެނަލުން ގިނަ ވަގުތު ބޯޅަ ހިފަހައްޓައިގެން ކުޅުނު މި މެޗު ފެށިގެން 8 ވަނަ މިނެޓުގައި އެ ޓީމަށް ލީޑްނަގައިދިނީ އަލެކްސެންޑަ ލަކަޒޭ އެވެ. މިއީ އެ ޓީމުގެ ބްރެޒިލް ވިންގާ ވިލިއަން ފޮނުވާލި ހަމަލާއެއް ފުލަމްގެ ގޯލްކީޕަރު މަރެކް ރޮޑަކް މަތަކުރުމުން، އެ ބޯޅަ ދެވަނަ ފަހަރަށް ލަކަޒޭ ފޮނުވާލައިގެން ކާމިޔާބުކުރި ގޯލެކެވެ. މި ގޯލާއެކު ލަކަޒޭ ވަނީ ލީގުގެ ފުރަތަމަ މެޗުގައި ދެ ސީޒަނެއްގެ މަތީން ލަނޑުޖެހި ހަމައެކަނި ކުޅުންތެރިޔާގެ ޝަރަފު ހޯދާފައެވެ.\nފުރަތަމަ ހާފު ނިމެން ދަނިކޮށް، އާސެނަލްގެ ލީޑް ފުޅާކުރުމަށް ވިލިއަން އަށް ލިބުނު ފުރުޞަތުގައި ހިލޭޖެހުމަކުން ފޮނުވާލި ބޯޅަ އަމާޒުވީ ގޯލްގެ އަރިމަތީދަނޑިއަށެވެ. އޭގެކުރީން، ފުރަތަމަ ހާފުގެ ކުރީކޮޅު ފުލަމް އަށް ލީޑްނަގަން ލިބުނު ފުރުޞަތުގައި ކަމަރާ ފޮނުވާލި ހަމަލާ އާސެނަލްގެ ގޯލްކީޕަރު ބާންޑް ލެނޯ މަތަކުރިއެވެ.\nދެވަނަ ހާފުގެ ކުޅުން ފެށިގެން ހަތަރުވަރަކަށް މިނެޓުގެ ތެރޭގައި ވިލިއަން ނަގައިދިން ކޯނަރަކުން ލިބުނު ބޯޅައެއް ބޮލުން ފޮނުވާލައިގެން އާސެނަލްގެ ދެވަނަ ލަނޑުޖަހައިދިނީ ގެބްރިއެލް އެވެ. އޭގެ 8 މިނެޓުފަހުން، ވިލިއަން ދިން ރީތި ބޯޅައަކުން އެ ޓީމުގެ ކެޕްޓަން ޕިއޭ-އެމެރިކް އޯބަމަޔަން ވަނީ ނަތީޖާ 3-0 އަށް ބަދަލުކޮށްލާފައެވެ.\nލީގުގައި އާސެނަލް ދެން ކުޅޭ މެޗުގައި މި މަހުގެ 19 ވަނަ ދުވަހު އަމިއްލަ ދަނޑުގައި ވެސްޓް ހޭމް ޔުނައިޓެޑާ ދެކޮޅަށް ނިކުންނައިރު، ހަމަ އެ ދުވަހު ފުލަމް ނިކުންނާނީ ރަށުން ބޭރުގައި ލީޑްސް ޔުނައިޓެޑާ ދެކޮޅަށެވެ.\nކުޅިވަރުއާސެނަލްއިނގިރޭސި ޕްރިމިއާ ލީގުފުލަމްދުނިޔެ


Narudhoo anhenehge bandah dharifulhu maruvehjje! | ThePress\nނަރުދޫ ބައެއް ވީމައި ފުނަދުއަށް ނާރުވަން އުޅުނު ކަމުގެ ތުހުމަތު!\nއޭނާ ގަސްދުގައި ކުޅުދުއްފުއްޓަށް ނުދިޔައީ: ފުނަދޫ ހޮސްޕިޓަލްގެ މެނޭޖަރު\nށ. ނަރުދޫގެ މަގެއް\nފަރުވާ ނުދެވި ށ. ނަރުދޫ މާބަނޑު އަންހެނެއްގެ ބަނޑަށް ދަރިއަކު މަރުވި މައްސަލައެްއ ފެންމަތިވެއްޖެއެވެ.\nއެ ހާދިސާ ހިނގާ ދިޔަ ގޮތް "ދަ ޕްރެސް"އާ ހިއްސާ ކުރަމުން މާބަނޑު މީހާގެ ފިރިމީހާ ބުނީ ބަނޑުބޮޑުވީއްސުރެ ޑޮކްޓަރަށް ދައްކަމުން ދިޔައީ ށ. ފުނަދޫގައި ހުންނަ އަތޮޅުގެ ހޮސްޕިޓަލުގެ ހާއްސަ ގައިނީ ޑޮކްޓަރަކަށް ކަމަށެވެ. ކޮވިޑާ ގޮޅިގެން ކުރި ލޮކްޑައުންގައި އެއްކޮށް ދަތުރުކުރުން ހުއްޓާލުމާ ގުޅިގެން ދެން ޑޮކްޓަރަށް ދެއްކޭން ގޮތެއް ހަމަ ޖެހިގެން ނުދިޔަ ކަމަށް އޭނާ ކިޔައިދިނެވެ. އަދި ޑޮކްޓަރަށް ދައްކަން ބުނެފަ އޮތް 15 ދުވަސް، ލޮކްޑައުން އައި އިރު ހަމަ ނުވާ ކަމަށް އޭނާ ބުނެއެވެ.\n15 ދުވަސް ހަމަވާން ކައިރި ވުމުންވެސް ޑޮކްޓަރަށް ދެއްކޭނެ ގޮތެއް ހަމަ ޖެހޭތޯ ވަރަށް މަސައްކަތް ކުރެވުނު ކަމަށް އޭނާ ބުންޏެވެ. އެގޮތުން މިލަންދޫ އާއި ފުނަދޫއަށް ދިއުމަށް މަސައްކަތް ކޮށްފައި ވާ ކަމަށްވެސް ބުންޏެވެ. ނަރުދޫގެ ކައުންސިލުން ހުއްދަ ލިބުނު ނަމަވެސް އެންމެ ފުރަތަމަ ފަހަރު މިލަންދޫއަށް ދިއުމަށް އެރަށުން ހުއްދަ ނުދިން ކަމަށް އޭނާ ބުނެއެވެ. އެފަހަރު ނުދެވުމުން ޑޮކްޓަރަށް ނުދެއްކި ހުރީ ކަމަށް އޭނާ ކިޔައި ދިނެވެ.\nއޭގެ ފަހުން ފުނަދޫއަށް ދިއުމަށް މަސައްކަތް ކުރި ކަމަށާއި ނަމަވެސް އެރަށަށް ނާރުވާން ހޮސްޕިޓަލުން މަސައްކަތް ކޮށްފައިވާ ކަމަށް އޭނާ ބުންޏެވެ.\nއެކަމަކާ ގުޅިގެން ށ. ފުނަދޫ ކައުންސިލްގެ ރައީސް އަހުމަދު އިބްރާހިމްފުޅު ވިދާޅުވީ ހޮސްޕިޓަލަށް ދައްކަން އެ ރަށަށް ދިޔަ އެއްވެސް މީހަކު ރަށަށް ނާރުވާ ނޯންނާނެ ކަމަށާއި، ހޮސްޕިޓަލުން ދެކޮޅު ހެދިކަމުގެ ވާހަކައެއް ދެއްކި ކަމަށެވެ.\n"ކުރުކޮށް ބުނަންޔާ ނަރުދޫ ބައެއް ވީމައި ނާރުވަން ހަމަ އުޅުނީ ފުނަދޫ ހޮސްޕިޓަލުން"\nމާބަނޑު މީހަކު ޑޮކްޓަރަށް ނުދެއްކި ކަމާބެހޭ ހުރިހާ ފަރާތްތަކަށް އަމިއްލައަށް ގުޅަިއގެންވެސް އެކަން ހަމަޖެހޭނެ ގޮތް ނުވި ކަމަށް އޭނާ ބުނެއެވެ. ހެލްތް މިނިސްޓަރުން ފެށިގެން އެ މިނިސްޓްރީގެ ނައިބުންނާ ހަމައަށްވެސް އަމިއްލައަށް ގުޅައިގެން ޑޮކްޓަރަށް ދެއްކުމަށް ހަމަޖެހޭނެ ގޮތެއް ވޭތޯ ވާހަކަ ދައްކާފައި ވާނެ ކަމަށް އޭނާ ކިޔައިދިނެވެ.\nއެގޮތަށް ޑޮކްޓަރަށް ނުދެއްކި ދޮޅުމަސް ވޭތުވެގެން ގޮސް، އެންމެފަހުން މިއަދު ށ. މިލަންދޫއަށް ދެވޭ ގޮތްވެ، ގޮސް ޑޮކްޓަރަށް ދެއްކުމުން ކުއްޖާގެ ވިންދު ހުރިހެން ހީ ނުވާ ކަމަށާއި ކުޅުދުއްފުއްޓަށް ދިއުމަށް އެދުނު ކަމަށް އޭނާ ކިޔައިދިނެވެ.\n"މާބަނޑު އަންހެނަކު ޑޮކްޓަރަށް ނުދެއްކުނީ ކޮން ސަބަބަކާހެދި ކަމެއް އަޅުނަޑަކަށްވެސް ނޭނގޭ ފުނަދޫ ހޮސްޕިޓަލުން. ނަމަވެސް އެއަކަށް އެއްވެސް ޖަވާބެއް އައިސްފައެއް ނުވޭ. އޭގެ2ދުވަސް ފަހުން ހަމަޖެހޭނޭ ދައްކަން ދާށޭ ކިޔާފަ އައި ކޯލެއް. އޭރު އަޅުގަނޑު އޮތީ މިއަދަށް ހަމަޖައްސާފަ މިލަންދޫއަށް ދަށްކަން ދާން. ދިއުމުން ބުނީ ބަލާފަ ދަރިފުޅުގެ ވިންދު ހުރިހެން ހީނުވޭ، ދާށޭ އަވަހަށް ކުޅުދުއްފުއްޓަށް"\nމި ކަމާ ގުޅިގެން ނަރުދޫގެ ސިއްހީ މަރުކަޒުން ވާހަކަ ދެއްކެވި ބޭފުޅަކު ވިދާޅުވީ އެ މައްސަލަ ބަލަމުންދާ ކަމަށައި މިވަގުތު އިތުރު ތަފްސީލެއް ދެވެން ނެތް ކަމަށެވެ.\nމި މައްސަލަ އާއި ގުޅިގެން ފުނަދޫ ހޮސްޕިޓަލްގެ މެނޭޖަރު "ދަ ޕްރެސް" އަށް މައުލޫމާތު ދެއްވަމުން ވިދާޅުވީ ރަށްރަށަށް އެރުމަށް ހުއްދަ ދިނުމުގެ ކަންތައްތަށް ނިންމަނީ އެޗްޕީއޭން ކަމަށެވެ. ނަމަވެސް އިއްޔެ ފުނަދޫއަށް އައުމަށް އެމީހުން އެދުމުން އެރަށު ހޮސްޕިޓަލުގައި ކޮންސްޓަރަކްޝަންގެ މަސައްކަތެއް (ކޮވިޑަށް ފަރުވާ ދޭން ހަދާ ވަކި ސަރަހައްދެއް) ހަދަމުން ދާތީ ޑޮކްޓަރަށް ދެއްކުމުގެ އިންތިޒާމް ހަމަޖެހޭނެ ގޮތެއް ހެދުމަށް މަސައްކަތް ކޮށްދީފައި ވާނެ ކަމަށެވެ. އެގޮތުން ކުޅުދުއްފުއްޓަށް ގުޅައިގެން އެކޮޅުން ހުރިހާ އިންތިޒާމެއް ހަމަޖެހޭނެ ގޮތް ހައްދަވައިދެއްވި ކަމަށް ވާނެ ކަމަށް އޭނާ ވިދާޅުވިއެވެ.\nއަދި މިލަންދޫއަށް ދިއުމަށްވެސް އެދިވަޑައިގެންނެވި ކަމަށާއި އެވަގުތު ހަދަން ޖެހޭ ޓެސްޓްތަށް އެ ރަށުން ހެދޭގޮތް ހަމަޖެހިފައި ހުރި ކަމަށް އޭނާ ވިދާޅުވިއެވެ.\n"އާސަންދަވެސް ހަމަޖެހިފަ. އެބޭފުޅާ ނުދިޔައީ ހަމަ ގަސްތުގަ. ކުޅުދުއްފުށިން ހަވާލުވެ ހުރި ބޭފުޅެއް ކައިރީ ބުނި ކަމަށް ވަނީ ހަމަ ނުދާނެ ކަމަށް އިއްޔެ. ނަމަވެސް މާދަމާ (މިއަދު) ކަމަށް. ކުޅުދުއްފުށީ ހޮސްޕިޓަލްގެ ބޭފުޅުންނަށްވެސް އިނގޭނެ އެ ކަންތަށް ހިނގާ ދިޔަ ގޮތް"\nއެގޮތުން އާސަންދަ ހަމަޖެހިފައި ވާނެ ކަމަށާއި ދަތުރު ކުރުމުގެ ހުއްދަވެސް ހަމަޖައްސަ ދީފައި ވީ ނަމަވެސް އިއްޔެ ދިއުމަށް މާބަނޑު މީހާގެ ފިރިމީހާ ދެކޮޅު ހެދިކަމަށް އޭނާ ވިދާޅުވިއެވެ.\nމާބަނޑު މީހާގެ ފިރިމިހާ ބުނާ ގޮތުން އެއީ ފުނަދޫ ހޮސްޕިޓަލުގެ އިހުމާލަކުން ވެފައިވާ ކަމެއް ކަމަށެވެ. ނަމަވެސް ފުނަދޫ ހޮސްޕިޓަލުގެ އޯޓީގައި ކޮންސްޓަރަކްޝަންގެ މަަސައްކަތްތަކެއް ކުރަމުންދާ ކަމަށާއި މިވަގުތު އެ ރަށުގެ ކަންކަން ކުރިއަށް ގެންދަނީ އޮންލައިންކޮށް ކަމަށް ފުނަދޫ ހޮސްޕިޓަލުން ބުނެއެވެ. އެކަމުގެ ސަބަބުން ވަރަށް ގިނަ އުނދަގޫތަށް ކުރިމަތި ވާ ކަމަށް ވާއިރު، ރޭގަނޑާއި ދުވާލު ކެނޑިނޭޅި މަސައްކަތް ކުރަނީ އެތަން ނިންމާ ވީހާވެސް އަވަހަކަށް ހިދުމަތް ދޭން ފެށަން ކަމަށް އޭނާ ވިދާޅުވިއެވެ.\nމިކަމާ ގުޅިގެން ކުޅުދުއްފުށީ ހޮސްޕިޓަލުން ބުނީ އިއްޔެ އާސަަންދަ ހަމަޖެހިފައި ވާނެ ކަމަށާއި އިއްޔެ އެ ހޮސްޕިޓަލަށް އައުމަށް ވެސް އެދިފައި ވާނެ ކަމަށެވެ. ނަމަވެސް އެ މީހުން އައިސްފައި ވަނީ މިއަދު ކަމަށެވެ.\nހަބަރު ހެލްތު މިނިސްޓްރީ ށ. ފުނަދޫ ކޮރޯނާވައިރަސް ކޮވިޑް-19\nކޮންމެ ކަމެއްވެސް ސިޔާސީކުރަަންއުޅޭއިރު އެއްވެސް މީހަކު ހަނދާންނުހުރޭ ކުޅަދުންވަންތަ ކަލަކުވޮޑިގެންވާކަން މަރުއައިސްޖެހިއްޖެއްޔާ ދެންކުރާނެ ކަމެއްނޫންކަން. الله اكبر ولله الحمد\nއާސަންދަ ހަމަ ޖެހިފައޭ ބުނާ އިރު މިއަދު ލޯންޗު ނަރުދޫ ފަޅުން ނުފުރިފަ ހުއްދަ ނުލިބިގެން ކިހާ އިރެއް ވީ ކަން ޒުމްރަތަށް އެނގޭތަ؟ އިހުމާލު އެބައޮތް.. އިހުމާލު ވި.. ރެ ކެން ނޫޅޭ..